মহাত্মা গান্ধীয়ে যেতিয়া ক্ৰিকেট খেলিছিল-পংকজ কুমাৰ নেওগ - সাহিত্য ডট অৰ্গ\nমহাত্মা গান্ধীয়ে যেতিয়া ক্ৰিকেট খেলিছিল–পংকজ কুমাৰ নেওগ\nসম্প্ৰতি সংযুক্ত আৰৱ আমিৰশ্বাহীত চলি থকা ভাৰতীয় ক্ৰিকেট লীগত ‘দিল্লী কেপিটেলচ’ৰ ৰবিচন্দ্ৰন অশ্বিনৰ নাম ‘মানকাডিং’ বিষয়টোৰ সৈতে সাঙুৰ খাই পৰিছে। ‘মানকাডিং’ হ’ল ক্ৰিকেট খেলত এজন বেটচমেনক ৰাণ-আউট কৰাৰ নিয়ম। নন্-ষ্ট্ৰাইকিং ফালৰ পৰা বলাৰ এজনে বলিং কৰিবলৈ দৌৰি আহি যদি দেখে যে বলটো এৰাৰ আগেয়েই ৰাণাৰজন ‘ক্ৰিজ্’ এৰি বাহিৰলৈ ওলাই গৈছে, তেনেহলে তেওঁ বিধি সন্মত ভাৱে ষ্টাম্পিং কৰি ৰাণাৰ জনক আউট কৰিব পাৰে। ভাৰতৰ ভিনু মানকাডে ১৯৪৭ চনত এই উপায়েৰে অষ্ট্ৰেলিয়াৰ বেটচমেন বিল ব্ৰাউনক আউট কৰিছিল আৰু সেয়েহে ইয়াক ‘মানকাড কৰা’ বা ‘মানকাডিং’ বুলি জনা যায়। ‘মানকাডিং’ যদিও ক্ৰিকেট খেলত বৈধ, ক্ৰিকেটৰ ঐতিহ্য, গাম্ভীৰ্য আৰু খেলুৱৈৰ খেলুৱৈসুলভ মনোবৃত্তিৰ দিশৰ পৰা চাবলৈ গলে বহুতে ইয়াক সমৰ্থন নকৰে। অধিক সংখ্যক ক্ৰিকেটপ্ৰেমীৰ মতামত যে নন্-ষ্ট্ৰাইকিং বেটচমেনজনে যদি বলিং সমাপনৰ আগেয়েই ‘ক্ৰিজ্’ এৰে তেনেহলে এবাৰ বা দুবাৰ বলাৰে তেওঁক সাৱধান বাণী শুনোৱা দৰকাৰ। ৰবিচন্দ্ৰন অশ্বিনে ‘ৰয়েল চেলেঞ্জাৰচ’, বাঙ্গালোৰ টিমৰ আৰণ ফিঞ্চক ‘মানকাডিং’ নকৰি তেওঁৰ গুণগ্ৰাহী সকলৰ পৰা প্ৰশংসা বুটলিছে। একেজন অশ্বিনে যোৱা বছৰৰ ভাৰতীয় প্ৰিমিয়াম লিগত ‘কিংছ-১১ পঞ্জাৱ’ৰ অধিনায়ক হিচাবে ‘ৰাজস্থান ৰয়েলছ’ৰ জচ্ বাটলাৰৰ প্ৰতি কোনো অনুকম্পা নেদেখুওৱাৰ বাবে অনেক সমালোচনাৰ সন্মুখীন হৈছিল।\nআজি এটা সৰস ঘটনা লিখিবলৈ ওলাইছোঁ। মই যদি পাঠক সকলক জনাও যে ভিনু মানকাডে ‘মানকাডিং’ কৰাৰ বহু বছৰৰ আগেয়ে ভাৰতীয় ক্ৰিকেটৰ প্ৰবাদ পুৰুষ ৰঞ্জিত সিংজী বিভাজী জাডেজাক মোহন দাস কৰমচান্দ গান্ধীজীয়ে বিদ্যালয়ৰ এখন ক্ৰিকেট খেলত মানকাডৰ লেখীয়াকৈ বিতৰ্কিত ভাৱে আউট কৰিছিল আপোনালোকে বিশ্বাস কৰিবনে? হয়, ৰঞ্জিত সিংজীয়ে তেওঁৰ বন্ধু আৰু ইংলণ্ডৰ ক্ৰিকেটাৰ চাৰ্লচ বাৰ্গেছ ফ্ৰাইলৈ লিখা চিঠি এখন পোৱা গৈছে। এই চিঠিখনত লিখা কথাবোৰ যদি সত্য হয় তেন্তে মোহন দাস কৰমচান্দ গান্ধীয়ে এখন স্কুলীয়া ক্ৰিকেট খেলত ৰঞ্জিত সিংহক বিতৰ্কিত ভাৱে আউট কৰিছিল। তলত ৰঞ্জিত সিংজীয়ে তেওঁৰ বন্ধুলৈ পঠোৱা চিঠিখনৰ কিছু কথা তুলি দিয়া হৈছে। এটা কথা মন কৰিবলগীয়া যে চিঠিখনত বৰ্ণনা কৰা ঘটনাটো চিঠিখন লিখাৰ বহু আগেয়েই ঘটিছিল। চিঠিখনৰ কিছু কথা এনেধৰণৰ:\n“আমাৰ ক্ৰিকেট খেল থকা দিনা বতৰ বৰ ধুনীয়া আৰু শীতল আছিল কিন্তু মই সন্দেহ কৰাৰ দৰেই উইকেট আছিল বৰ টান আৰু ধূলিময়। এনেকুৱা উইকেটত সাধাৰণতে কিছু ওপৰেৰে ধীৰ গতিত দিয়া বল বৰ ঘূৰ খায়; মই শুনামতে ৰাজকোট টিমৰ কেপ্টেইনজনে ভাল গুগলি বলিং কৰিছিল। কেপ্টেইনজন আছিল ৰাজকোটৰ দেৱানৰ পুতেক আৰু জাতত বণিয়া। নামটো আছিল এম, কে গান্ধী – এৰা, সেই একেজন এম, কে গান্ধী যিজনে বৰ্ত্তমান আমাৰ বাবে ইমান অশান্তিৰ সৃষ্টি কৰিছে। লৰাজন মোৰ দৰেই ক্ষীণ-মীন আৰু চশমা পিন্ধা আছিল। মোৰ মনত আছে কথা-বতৰাত তেওঁ বৰ ধীৰ আছিল যদিও ইংৰাজী ভালকৈয়ে কব পাৰিছিল। সেই ক্ষীণ-মীন আৰু চশমা পিন্ধা লৰা জনেই যে ইমানবোৰ মানুহক আজি আন্দোলনৰ বাবে উদ্বুদ্ধ কৰিব পাৰিছে তাকে ভাবি আচৰিত হওঁ। আমাৰ মাজত হোৱা খেলখনৰ বিতংবোৰ মনত পেলাবলৈ মই এইমাত্ৰ মোৰ পুৰণি ৰেকৰ্ড বহীখন মেলি লৈছোঁ। ৰাজকোট টিমে প্ৰথমে বেটিং কৰিছিল। যিহেতু সিহঁতৰ টিমৰ গোটেইবোৰ লৰাই বণিয়া বা ব্ৰাহ্মণ আছিল সিহঁতৰ শাৰিৰীক যোগ্যতা আমাতকৈ কোনো গুণে শ্ৰেষ্ঠ নাছিল কিন্তু সিহঁত আছিল বৰ চতুৰ খেলুৱৈ! আমাৰ দলৰ প্ৰায়বোৰ বলাৰেই আছিল বেগী বলাৰ; বিশেষ একো শক্তি প্ৰয়োগ নকৰাকৈ বলবোৰ ‘কাট্’ কৰি আৰু ঠেলি সিহঁতে সুন্দৰ খেলেৰে আৰম্ভণি কৰিলে। চাওঁতে চাওঁতে সিহঁতৰ ‘স্ক’ৰ’ দেৰশ পাৰ হৈ যোৱাত আমাৰ চিন্তাৰ উদ্ৰেক হ’ল। সৌভাগ্যক্ৰমে আমাৰ দলৰ বিল আৰু গম্ভীৰ সিঙে (স্কুলত গম্বো নামেৰে বিখ্যাত) পিছৰ খেলুৱৈ কেইজনক আউট কৰিবলৈ সক্ষম হয়। গান্ধী ভাল বেটচমেন নাছিল আৰু মাত্ৰ ৫ ৰাণ কৰিবলৈ সক্ষম হৈছিল। আমাৰ দলৰ বিজয়ৰ বাবে আৱশ্যক হ’ল ১৬৯ ৰাণ। অজিত সিংজী আৰু কিৰ্ত্তী সিংজীৰ যুটিয়ে আৰম্ভণিতে সুন্দৰকৈ ৩০ ৰাণ সংগ্ৰহ কৰে কিন্তু দুয়োজনেই ভানু নামৰ লৰা এজনৰ বলত আউট হয়। মই প্ৰথমে বৰ সাৱধানে বেটিং কৰিবলৈ ধৰিলোঁ; সিটো পক্ষৰ বণিয়া বলাৰ কেইজনে ধীৰ গতিৰে আৰু কিছু ওপৰেৰে (Well flighted) দিয়া বলবোৰ আছিল যথেষ্ট বিপজ্জনক। কিছু সময়ৰ পিছত মোৰ বিশ্বাস বাঢ়ি যোৱাত আগুৱাই গৈ খেল পথাৰৰ সকলো দিশে বল কোবাবলৈ ধৰিলোঁ। দলৰ বাকী খেলুৱৈ সকলে দুৰ্ভাগ্যবশতঃ সেইদিনা খেলিব পৰা নাছিল। ৰাম সিংজীয়ে এটাও ৰাণ লব নোৱাৰি আউট হ’ল; তখট্ সিংজীয়ে মাত্ৰ চাৰি ৰাণ কৰে আৰু শিৱ সিংজীয়ে ১৫ ৰাণ যোগ দিয়ে। এই শিৱ সিংজীয়ে ‘ক্ৰিজ’ত কিছু সময় থাকি মোক সহায়ৰ হাত আগবঢ়াইছিল। এইদৰে লাহে লাহে মই প্ৰায় ৮০ ৰাণ মান কৰোঁ; মোৰ পিছত আৰু চাৰিটা উইকেট আছিল। বলাৰবোৰৰ ভিতৰত মই অকল গান্ধীকহে সমীহ কৰি খেলিছিলোঁ। গান্ধীয়ে ‘লেগ চাইড’ৰ পিনে ধীৰ গতিৰে দিয়া বলবোৰ বিশেষ ধৰণে ঘূৰি সোমাইছিল; যিহেতু উইকেটো অসমান আছিল, বলটো মাটিত পৰি অৱশেষত কোনফালে পাক লয় তাক নিৰ্ণয় কৰা আছিল এক দুৰূহ কাম! বাকী বলাৰৰ বল অৱশ্যে কোবাই খেলিছিলোঁ। মই যেতিয়া প্ৰথমবাৰৰ বাবে খেলখনত ১০০ ৰাণ কৰোঁ, পেভিলিয়নৰ পৰা মোলৈ অভিনন্দন জনাই হৰ্ষোধ্বনি হয়। খেলখনৰ এজন আম্পায়াৰ মিঃ মেকনাঘটেনেও মোৰ খেলত সন্তুষ্ট হৈ আনন্দৰ হাঁহি এটা মাৰে। স্কুলত নাম লগোৱাৰ পিছত পোন প্ৰথমবাৰৰ বাবে মই উপলব্ধি কৰোঁ যে মই সঁচাকৈয়ে স্কুলৰ এজন জনপ্ৰিয় ছাত্ৰ। অতি শীঘ্ৰে আমাৰ আৰু দুটা উইকেটৰ পতন ঘটে; আমি তেতিয়াও ১৫ ৰাণ কৰিবলৈ বাকী। বওভা নামৰ খেলুৱৈজন খেল পথাৰত নামি গান্ধীৰ বলিংৰ সন্মুখীন হয়। বওভা আছিল গাত বেছ জোৰ থকা ওখ-পাখ এজন ল’ৰা। তেওঁ আহিয়েই গান্ধীৰ বল জোৰেৰে খেল পথাৰৰ বাহিৰলৈ মাৰি পঠিয়াবলৈ চেষ্টা কৰে। বল পথাৰৰ বাহিৰলৈ নগৈ বহুত ওপৰলৈ উঠিল আৰু এটা মুহূৰ্ত্তত তীব্ৰ বেগে তললৈ নামি আহি ফিল্ডাৰৰ হাতৰ মুঠিত আবদ্ধ হ’ল। শেষ উইকেট বিলখা ক্ৰিজলৈ অহাৰ লগে লগে জ্বৰে ঘমাদি ঘামিবলৈ ধৰিলোঁ; বুজিলোঁ সকলো দায়িত্ব এতিয়া মোৰ ওপৰত। নিজকে’লৰ্ডচৰ ক্ৰিকেট দলৰ পৰা নিজৰ দলক বচাব খোজা ‘টম ব্ৰাউন’ৰ দৰে লাগিল! মই বিলক যেনে তেনে ষ্টাম্পচ্ বচাই খেলিবলৈ দি কোনো ধৰণৰ দুঃসাহস কৰিবলৈ মানা কৰিলোঁ। সিয়ো মোৰ কথা শুনি অতি সাৱধানেৰে খেলিবলৈ ধৰে। মই বিলক ভৰসা কৰি এবাৰ ২, এবাৰ ১ এনেকৈ ৰাণ ল’বলৈ ধৰোঁ যাতে সি বলাৰৰ সন্মুখীন হ’ব লগা নহয়। জিকিবলৈ আৰু ২ ৰাণ থাকোঁতে বিল গান্ধীৰ বলিংৰ সন্মুখীন হ’ব লগা হ’ল। গান্ধী বলিং কৰিবলৈ দৌৰ মাৰি অহাৰ লগে লগে ৰাণ এটা লওঁ বুলি ‘পিটচ’ৰ কিছুখিনি আগুৱাই গ’লোঁ। দৌৰি অহা গান্ধী হঠাতে উইকেটত আহি ৰ’ল আৰু বলটোৰে ষ্টাম্পচৰ ‘বেইল’ ওফৰাই দি আম্পায়াৰক “হাউজ্ দেট” বুলি নিবেদন কৰে। অতি দুখেৰে মিঃ মেকনাঘটেনে মোক আউট বুলি ঘোষণা কৰিব লগা হ’ল। এনেকুৱা ঘটনাৰ কেতিয়াও সন্মুখীন হোৱা নাছিলোঁ বাবে মই হতবাক হ’লোঁ; মই তেতিয়াও আম্পায়াৰে তেওঁৰ ৰায় সলনি কৰিব পাৰে বুলি তেখেতৰ মুখলৈ আশাৰে চাই আছিলোঁ। মিঃ মেকনাঘটেনে গান্ধীয়ে মোক ক্ৰিকেটৰ নিয়ম বা আইন মানিয়েই আউট কৰা বুলি সান্তনা দিছিল। মই পেভিলিয়নলৈ উভতি যোৱাৰ সময়ত গান্ধীয়ে মোলৈ চাই কিছু ব্যঙ্গ কৰা যেন ভাৱ হৈছিল। গান্ধীৰ প্ৰতি মোৰ ভাল ভাৱ একেবাৰে নোহোৱা হ’ল। গান্ধীয়ে সেইদিনা খেলত কৰা কাৰ্য্য ক্ৰিকেট খেলৰ আইন মতে শুদ্ধ হ’ব পাৰে কিন্তু ই কেতিয়াও ক্ৰিকেট খেলৰ শিষ্টাচাৰত নপৰে।”\nপিছলৈ ৰঞ্জিত সিং আৰু গান্ধীৰ সম্পৰ্কৰ মাজত আৰু ডাঙৰ ফাঁট মেলে বুলি শুনা যায়। ৰঞ্জিত সিং নিজে ৰাজপৰিয়ালৰ আছিল হেতু ভাৰতৰ স্বাধীনতাৰ পিছতো সৰু সৰু ৰাজকীয় প্ৰদেশবোৰ আগৰ দৰেই ৰখাৰ পৃষ্ঠপোষকতা কৰিছিল। সেই সময়ৰ ভাৰতীয় স্বাধীনতা আন্দোলনৰ গুৰি ধৰোঁতা গান্ধীয়ে কিন্তু এই ৰঞ্জিত সিংৰ এই মতৰ ঘোৰ বিৰোধিতা কৰে। ৰঞ্জিত সিঙে ওপৰত লিখা চিঠি আৰু আন কেইবাখনো এজন হলেণ্ডৰ লিখক আয়ান বুৰুমাৰ “প্লেয়িং দ্য গেম্” নামৰ কিতাপখনত প্ৰকাশ পাইছে। লিখকে চিঠিবোৰ বা চিঠিবোৰৰ অনুলিপি ৰঞ্জিত সিংৰ ভতিজা/ভাগিন বিঙ্কিৰ পৰা লাভ কৰা বুলি উল্লেখ কৰিছে। চিঠিবোৰত লিখা ঘটনাবোৰৰ সত্যাসত্যতা এতিয়া নিৰূপণ কৰিব পৰা নাযায়। অৱশ্যে এটা কথা ঠিক যে গান্ধীজীয়ে হাইস্কুলত পঢ়োঁতে ক্ৰিকেট আৰু টেনিচ খেলাৰ কথা বিভিন্ন উৎসত উল্লেখ কৰা আছে। যিহেতু ৰঞ্জিত সিং আৰু গান্ধী দুয়ো ৰাজকোটৰে বাসিন্দা আছিল, হাইস্কুলৰ দুটা দলৰ মাজত এনে এখন ক্ৰিকেট খেল অনুষ্ঠিত হোৱা একো অসম্ভৱ কথা নহয়।\nসহায় লৈ লিখা – উত্স: চিফাই (Sify)\n← ৰঘুনন্দন, দশৰথ, পদ্মনাভ, কৃষ্ণৰাম ভট্টাচাৰ্য কেনে পৰিস্থিতিত অসমলৈ আহিছিল –ধীৰেন শইকীয়া\nজঁই পৰা শেৱালিৰ সুগন্ধি — খনিন্দ্ৰ ভূষণ মহন্ত →\nকিবা এটা [ World Happiness Report 2017 মিক্স ] (বিপ্লৱ বৰা)


কিম্বদন্তী-ইতিহাসৰ পৰা সাহিত্য-সংস্কৃতিলৈ বৈ থকা বৰলুইত | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nকিম্বদন্তী-ইতিহাসৰ পৰা সাহিত্য-সংস্কৃতিলৈ বৈ থকা বৰলুইত\nMay 16, 2018 May 16, 2018 নবীন বৰঠাকুৰ0Comments অসম, অসমীয়া, অসমীয়া কৃষ্টি, নবীন বৰঠাকুৰ, ব্ৰহ্মপুত্ৰ\nযিকোনো দেশৰ বা জাতিৰ সভ্যতাৰ বুৰঞ্জী অধ্যয়ন কৰিলে দেখা যায় যে সেই সভ্যতা গঢ়ি উঠাৰ ক্ষেত্ৰত প্ৰকৃতিৰ গুৰুত্বপূৰ্ণ অৱদান থাকে। প্ৰকৃতিৰ অৱদানৰ ভিতৰত নদ-নদীৰ অৱদানেই অতি গুৰুত্বপূৰ্ণ।\nএতিয়ালৈকে যিবোৰ প্ৰাচীন সভ্যতা আৱিষ্কাৰ হৈছে, সেই সকলোবোৰেই কোনো নদী অৱবাহিকাত গঢ়ি উঠা সভ্যতা। প্রাচীন মিচৰীয় সভ্যতা গঢ়ি উঠিছিল নীল নৈৰ পাৰত। সেয়ে সেই সভ্যতাক নীল নৈৰ দান (Gift of the Nile) বুলি কোৱা হয়। ইউফ্রেটিছ আৰু টাইগ্ৰিছ নৈৰ পাৰত জন্ম হৈছিল বেবিলনীয় আৰু এচিৰীয় সভ্যতাৰ। ভাৰতীয় প্রাক-আৰ্য সভ্যতাৰো উৎপত্তি হৈছিল সিন্ধু নৈৰ উপত্যকাত। পাছলৈ আৰ্যসকলে ক্ৰমে গংগা, যমুনা তথা ব্ৰহ্মপুত্ৰ উপত্যকা আগুৰি ধৰে।\nঅসমৰ সভ্যতা-সংস্কৃতিৰ ক্ষেত্ৰত ব্ৰহ্মপুত্ৰ নদৰ অৱদান গুৰুত্বপূৰ্ণ। একেষাৰে ক’বলৈ গ’লে অসমৰ সভ্যতা, সংস্কৃতি, অসমৰ জনজীৱন অাৰু সামাজিক জীৱনৰ গতি নিয়ন্ত্ৰণ কৰিছে ব্ৰহ্মপুত্র-লৌহিত্য-লোহিত্য বা লুইতে। অৱশ্যে ‘ব্ৰহ্মপুত্ৰ’ শব্দতকৈ ‘লুইত’ আৰু ‘লৌহিত্য’ শব্দৰ প্ৰয়োগ আগতীয়া।\nব্ৰহ্মাৰ পুত্ৰ হোৱা বাবে এই নদৰ নাম ‘ব্ৰহ্মপুত্ৰ’। কিন্তু ব্ৰহ্মাই নিজে তেওঁৰ পুত্ৰৰ নাম ৰাখিছে লৌহিত। লোহিত সৰোবৰৰ পৰা ওলোৱা কাৰণে ইয়াৰ নাম হৈছে ‘লোহিত্য’। ডঃ সুনীতি কুমাৰ চেটাৰ্জীয়ে ভাষাতাত্ত্বিক বিশ্লেষণ কৰি কৈছে— ‘লুইত’ৰ পৰা সংস্কৃতত আর্য প্ৰভাৱ পৰি লৌহিত্য হৈছে। আমাৰ গীতি-সাহিত্যসমূহত ‘লুইত’ শব্দৰ ব্যৱহাৰহে অধিক।\nবড়ো ভাষাত ‘বুল্লুনবুথুৰ’ (‘Bullunbuthur) শব্দৰ অৰ্থ হৈছে ‘River of bubbling water’ আৰু ইয়ে ব্ৰহ্মপুত্ৰক বুজায়। ঠিক তেনেদৰে টাই ভাষাত ব্ৰহ্মপুত্ৰৰ নাম— ‘নাম-ডাওফি’ (Nam-Dau-Phi), অৰ্থ হৈছে ‘River of the star-God’। তেনেকৈ লুইত বুজোৱা টাই ভাষাৰ শব্দ হৈছে— ‘খে-নাম-টি-লাও’। ডঃ চেটাৰ্জীয়ে তেখেতৰ ‘The Place of Assam in the History and Civilisation of India’ নামৰ গ্ৰন্থত উপৰিউক্ত কথাখিনি উল্লেখ কৰিছে, আৰু অসমৰ চিনাকি দিছে ‘Assam is the land of the Brahmaputra’ বুলি।\n‘নদী’ শব্দ স্ত্রীলিঙ্গ বাচক। পৃথিবীৰ প্ৰায়বােৰ নদীয়েই স্ত্রীলিঙ্গৰ। কিন্তু ব্যতিক্ৰম আমাৰ ব্ৰহ্মপুত্ৰৰ ক্ষেত্ৰত। ব্ৰহ্মপুত্র স্ত্রী নহয়, পুৰুষহে; সেয়ে ব্ৰহ্মপুত্ৰ নদহে, নদী নহয়।\nব্ৰহ্মপুত্ৰৰ জন্ম ৰহস্য অধ্যয়ন কৰিলেই ইয়াৰ গূঢ়াৰ্থ জানিব পৰা যায়। পদ্মপুৰাণ আৰু কালিকা পুৰাণত ব্ৰহ্মপুত্ৰৰ জন্ম কাহিনী আছে। গ্ৰন্থ দুখনত বর্ণিত জন্ম কাহিনীৰ মাজত কিছু কিছু অমিলো আছে। যিহেতু কালিকাপুৰাণ কামৰূপত ৰচিত, এতেকে এই গ্ৰন্থত বর্ণিত কাহিনীকে আমি ইয়াত উদ্ধত কৰিলো— কৈলাশৰ ওচৰৰ মৰ্যদা পৰ্বতত শান্তনু ঋষিয়ে সপত্নীক বাস কৰিছিল। ঋষি পত্নীৰ নাম অমােঘা। এদিন ঋষি ফল-মূল আহৰণৰ বাবে আশ্ৰমৰ বাহিৰলৈ যায়। তেনে সময়তে ব্ৰহ্মা আহি আশ্রমত অমোঘাক অকলশৰীয়া অৱস্থতি দেখা পাই তেওঁৰ ৰূপ-লাৱণ্যত মোহিত হৈ সম্ভোগ কৰিবলৈ উদ্যত হ’ল। তেতিয়া অমোঘাই ব্ৰহ্মাৰ আলিঙ্গন প্ৰত্যাখান কৰি ভিতৰ সোমাই দুৱাৰত দাং দিলে আৰু ব্ৰহ্মাক শাপ দিব খুজিলে। শাপৰ ভয়ত ব্ৰহ্মা আশ্রম এৰি গুচি গ’ল যদিও অতিশয় কামোন্মত্ত হোৱাত ব্ৰহ্মাৰ বীৰ্য স্খলিত হ’ল। অলপ পাছত শান্তনু ঋষি ঘূৰি আহি চোতালত হাঁহৰ খোজ (ব্ৰহ্মাৰ বাহন ৰাজহংস) আৰু তেজোময় বীৰ্য ভূতলত পৰি থকা দেখি পত্নীক তাৰ কাৰণ সুধিলে। অমোঘাই সবিশেষ জনালত ঋষিয়ে ধ্যান কৰি জানিব পাৰিলে যে জগতৰ হিতৰ কাৰণেই ব্ৰহ্মা আশ্রমত উপস্থিত হৈ ঋষিৰ প্ৰতি কৃপা পৰবশ হৈ অমোঘাক বলাৎকাৰ নকৰি ব্ৰহ্মবীৰ্য ত্যাগ কৰি গ’ল। তেতিয়া ঋষিয়ে অমোঘাক সেই বীৰ্য পান কৰিবলৈ আদেশ দিলে। পতিপৰায়ণা অমোঘাই পৰবীৰ্য পান কৰিবলৈ আৰু আনহাতে\nস্বামীৰ আদেশ লঙ্ঘন কৰিবলৈ টান পালে। তেওঁ ঋষিক সেই বীৰ্য পান কৰি উচ্ছিষ্ট প্ৰসাদ ৰূপে দিবলৈ প্ৰাৰ্থনা জনোৱাত ঋষিয়ে সেই বীৰ্য পান কৰিলে আৰু পাছত অমোঘাৰ গৰ্ভ সঞ্চাৰ ঘটোৱালে। কালক্ৰমত অমোঘাই এটি জলপিণ্ড প্রসৱ কৰিলে আৰু সেই জলপিণ্ডৰ মাজতেই ৰত্নমালা বিভূষিত, নীলবস্ত্ৰ পৰিহিত, কিৰিটিধাৰী, ৰক্তগৌৰবৰ্ণ, চতুৰ্ভূজ, পদ্ম-বিদ্যা-ধ্বজ শক্তিধাৰী শিশু, ব্ৰহ্মাৰ পুত্ৰক দেখা পালে। এইদৰে জন্ম হোৱা ব্ৰহ্মপুত্ৰক শান্তনু ঋষিয়ে তেতিয়া কৈলাশ, গন্ধমাদন, জাৰুধি আৰু সম্বর্তক— এই চাৰি পৰ্বতৰ মাজত জগতৰ মঙ্গলৰ হেতু স্থাপন কৰে। ব্ৰহ্মাৰ পুত্ৰ এই জলপিণ্ডৰ মাজত সোমাই থাকিল। চাৰি পৰ্বতৰ মাজৰ এই জলৰাশিৰ নামেই হ’ল ব্ৰহ্মপুত্ৰ।\nহিন্দু শাস্ত্ৰই অৱতাৰবাদ বিশ্বাস কৰে। ভগৱানৰ ষষ্ঠ অৱতাৰ হ’ল পৰশুৰাম। পৰশুৰামৰ পিতৃৰ নাম জমদগ্নি। এদিন জমদগ্নিয়ে তেওঁৰ স্নানৰ বাবে পানী আনিবলৈ পত্নী ৰেণুকাক গংগালৈ পঠালে। ৰেণুকা গংগাৰ পাৰলৈ গ’ল আৰু গংগাত চিত্ৰৰথে কামিনীসকলৰ সৈতে জলকেলি কৰি থকা দৃশ্যত বিমোহিত হৈ পৰাত পানী অনা পলম হ’ল। ইফালে জমদগ্নিয়ে ধ্যান কৰি পত্নীয়ে জলকেলি উপভোগ কৰি থকাৰ কথা জানিব পাৰি খঙত বিতত হৈ পুত্ৰসকলক মাকক হত্যা কৰিবলৈ আদেশ দিলে। তেতিয়া প্ৰথম চাৰি পুত্ৰ অমান্তি হ’ল আৰু পঞ্চম পুত্ৰ পৰশুৰামে হাতৰ পৰশু কুঠাৰেৰে মাকৰ মূৰ কাটি পেলালে। মাতৃহত্যা পাপত পতিত হোৱাত তেওঁৰ হাতৰ পৰা কুঠাৰখন নেৰোৱা হ’ল। পিতৃ জমদগ্নিয়ে পৰশুৰামৰ কাৰ্যত সন্তুষ্ট হৈ অজেয় বীৰ হ’বলৈ আশীৰ্বাদ দিলে আৰু কি বৰ লাগে সুধিলে। তেতিয়া পৰশুৰামে মাতৃ আৰু জ্যেষ্ঠ ভাতৃৰ জীৱন প্ৰাৰ্থনা কৰাৰ লগতে মাতৃ হত্যাৰ পাপ মোচনৰ উপায় খুজিলে। জমদগ্নিয়ে তেতিয়া পৰশুৰামক তপস্বী বেশেৰে তীর্থসমূহ ভ্ৰমণ কৰিবলৈ আদেশ দিলে। পৰশুৰামে তেতিয়া সকলো তীৰ্থ ভ্ৰমণ কৰি ব্ৰহ্মকুণ্ড পালেহি আৰু সেই কুণ্ডৰ পাৰ কাটি পানীধাৰা বোৱাই দি তাত স্নান কৰিলে আৰু লগে লগে হাতৰ কুঠাৰখন খহি পৰিল আৰু কঠাৰখন সোঁতে উটুৱাই নিলে। পৰশুৰাম মাতৃহত্যা পাপৰ পৰা মুক্ত হ’ল। পৰশুৰামে স্নান কৰা সেই পৱিত্র কুণ্ডৰ নাম হ’ল পৰশুকুণ্ড।\nইফালে হাতৰ পৰা সৰি পৰা কুঠাৰখন বিচাৰি নােপোৱাত পৰশুৰামে খঙত সেই ব্ৰহ্মপুত্ৰক মল-মূত্র বাহিনী হ’বলৈ শাপ দিলে। তেতিয়া ব্ৰহ্মপুত্ৰই নিজ ৰূপ ধৰি পৰশুৰামক সেৱা জনালে আৰু শাপৰ পৰা পৰিত্ৰাণ বিচাৰিলে। তেতিয়া পৰশুৰামে বৰ দিলে যে বসন্তকালৰ অশোকাষ্টমী তিথিত গংগা থিত দিবহি আৰু সেইদিনা যিয়েই ব্ৰহ্মপুত্ৰত স্নান কৰিব, তেৱেঁই সর্বপাপৰ পৰা মুক্তি পাব আৰু পৰম পদ লাভ কৰিব। বিশেষকৈ উত্তৰ ধাৰাটো গংগা ধাৰা বুলি শাস্ত্রোক্তি আছে— “ব্ৰহ্মপুত্ৰস্যোত্তৰ ভাগে যদা বহন্তি জাহ্নবী।” গতিকে ব্ৰহ্মপুত্ৰৰ উত্তৰ কুলত স্থান কৰাৰ নিয়ম।\nভাৰতীয় সংস্কৃতিৰ নিয়মানুযায়ী সেয়েহে চ’তৰ অশোকাষ্টমীত পৰশুকুণ্ডত স্নান কৰিবলৈ ভাৰতৰ বিভিন্ন প্ৰান্তৰ পৰা লোকাগমন হয়। ব্ৰহ্মপুত্ৰতো সেইদিনা স্নান কৰি মন্ত্ৰ উচ্চাৰণ কৰে— “ব্ৰহ্মপুত্ৰ মহাবাহু শান্তনোঃ কুলনন্দন। অমোঘা গৰ্ভসম্ভুত সর্ব পাপং লৌহিত্য সে হৰ।”\nকালিকা পুৰাণে কৈছে, চ’ত মাহৰ অশোকাষ্টমীত হেনাে ব্ৰহ্মপুত্ৰৰ জলৰাশিৰ লগত সকলো নদ-নদী, সাগৰাদিৰ জলৰাশি সম্মিলিত হয়—\n“পৃথিব্যাং যানি তীৰ্থানি সৰিতঃ সাগৰাদয়ঃ।\nসর্বে লৌহিত্যমায়ান্তি চৈত্রে মাসি সিতাষ্টমী।।\nচৈত্রে মাসি সিতাষ্টম্যাং যো নৰো নিয়তেন্দ্ৰিয়ঃ।\nস্নাতি লৌহিত্যতােয়েষু স যাতি ব্ৰহ্মণঃ পদম্।।”\nঅসমৰ লোক-সংস্কৃতি বিষয়ত বহুতো মূল্যবান গ্ৰন্থ প্ৰকাশ পাইছে। অসমৰ সংস্কৃতি বিষয়ত গৱেষণা কৰা প্ৰথিতযশা পণ্ডিতসকলৰ ভিতৰত ডঃ বাণীকান্ত কাকতি, ডঃ বিৰিঞ্চি কুমাৰ বৰুৱা, ডঃ প্ৰফুল্ল দত্ত গোস্বামী, ডঃ নিৰ্মলপ্ৰভা বৰদলৈ, ডঃ নবীন চন্দ্ৰ শৰ্মা, ডঃ লীলা গগৈ, ডঃ মহেশ্বৰ নেওগ, ডঃ সত্যেন্দ্ৰনাথ শৰ্মা আদি পণ্ডিতসকলৰ নাম ল’ব পাৰি। এখেতসকলে প্ৰণয়ন কৰা গ্ৰন্থত সংস্কৃতিৰ বিভিন্ন দিশ আলোচনা কৰিছে। কিন্তু দুখৰ বিষয় যে এই লেখকসকলৰ কোনো এখন গ্ৰন্থতেই ‘ব্ৰহ্মপুত্ৰ পূজা’ৰ উল্লেখ নাই। অথচ অতি প্রাচীন কালৰ পৰা ব্ৰহ্মপুত্ৰৰ পূজা\nপ্রচলন থকাৰ কথা জনা যায়।\nব্ৰহ্মপুত্ৰ দেৱতাৰ পূজাত নিম্নোক্ত ধৰণে ব্ৰহ্মপুত্ৰৰ ৰূপ ধ্যান কৰা হয়—\n“লৌহিত্যং ৰক্তগৌৰাঙ্গ নীল-বস্ত্ৰ বিভূষিতম্।\nৰত্নমালা সমাযুক্তং চতুর্বাহু সমন্বিতম্॥\nপুস্তকং শ্বেতপদ্মঞ্চ বিভ্ৰতং দক্ষিণে কৰে।\nবামে শক্তিধ্বজঞ্চৈব শিশুমাবস্থিতং শুভম্।।”\nলিখিত সাহিত্য সৃষ্টি হোৱাৰ আগতেই গীতি-সাহিত্যৰ সৃষ্টি হৈছিল; যিবোৰক পাছলৈ লিখিত ৰূপ দিয়া হ’ল। বিহুগীতসমূহ এই গীতি সাহিত্যৰে এক অঙ্গ। এই গীতি-সাহিত্যতো গোৱা হয়— “উটুৱাই নিনিবা ব্ৰহ্মপুত্ৰ দেৱতা, তামোল দি মাতোঁতা নাই”।\nপ্রাক আহোম যুগৰ বৰ্মন বংশীয় আৰু শালস্তম্ভ বংশীয় ৰজাসকলৰ তাম্রশাসনত লুইতৰ উল্লেখ পোৱা যায়। উদাহৰণ স্বৰূপে, বনমালদেৱৰ তেজপুৰ তাম্ৰ শাসনত উল্লেখ থকা প্ৰশস্তি মন কৰিবলগীয়া— “অলপ বয়সীয়া কুমাৰীসকলৰ দৰে শব্দ কৰি থকা কিঙ্কিনীযুক্ত; কৰ্ণাট দেশীয় তিৰোতাৰ দৰে অভিঘাত পালে বেগ বর্ধিত হোৱা বাৰঙ্গনাৰ দৰে চামৰযুক্ত, ৰাৱণৰ অন্তঃপুৰস্থা (ৰাক্ষসী)ৰ নিচিনা ৰঙা বৰণৰ আৰু বিশাল দাঁত থকা, বায়ু তিৰোতাৰ দৰে অতি বেগবান, ৰমণীয় দলুহাঙ্গনাসকলৰ দৰে সকলোৰে মনোব্যঞ্জক, নর্তক পুৰুষসকলৰ দ্বাৰা আক্ৰান্ত হোৱা নটীসকলৰ দৰে কঁপনি বাঢ়ি যোৱা, দুৰ্গত দেৱতাসকলৰ দৰে সদায় উচ্চস্থান অভিলাষী নাওবিলাকৰ দ্বাৰা অলংকৃত— এনেকুৱা নদীপ্ৰধান লৌহিত্যৰ দ্বাৰা ৰক্ষিত সেই হাৰুপেশ্বৰৰ পৰা পৰম শৈৱ পিতৃ-মাতৃৰ পদানুশৰণকাৰী, মহাদেৱাসক্ত মহাৰাজাধিৰাজ শ্ৰীবনমালদেৱৰ কুশল হওক।”\nকালিদাস বিৰচিত ‘ৰঘুবংশ’ত লৌহিত্যৰ উল্লেখ পোৱা যায় (ৰঘুবংশ ৪।৮১)।\n‘তীর্থ-কৌমুদী’ গ্ৰন্থত উল্লেখ আছে— “অশ্বকান্তৰ পৰা মণিকূট পৰ্বতলৈ (হাজো) ব্ৰহ্মপুত্ৰৰ গৰ্ভত হেনো ভালেমান তীর্থক্ষেত্র অন্তৰ্হিত হৈ আছে। ইয়াৰ কিমান হাত অন্তৰে অন্তৰে কি কি তীৰ্থ আছে আৰু সেইবোৰত স্নান-দান কৰিলে কি ফল হয়, সেইবোৰৰ বহল বর্ণনাও লগতে পোৱা যায়।”\nস্মৰণাতীত কালৰে পৰাই বহুতো কিম্বদন্তী তথা জনশ্ৰুতিৰ লগত আমাৰ লুইতখন জড়িত। প্রাক ঐতিহাসিক কালৰে পৰা নানা উপাখ্যান, কাহিনী, ৰূপকথা লুইতখনক লৈ সৃষ্টি হৈছে আৰু সময়ৰ কৰাল গ্রাসত হেৰাই গৈছে, তাৰ আদি-অন্ত নাই।\nকলিয়াভোমোৰা দলং | ছবি: কঙ্কণ হাজৰিকা\nপ্রাচীন প্ৰাগজ্যোতিষপুৰ, শোণিতপুৰ, হাৰুপেশ্বৰ বা হাটকেশ্বৰ আৰু দুর্জয়া নামৰ প্ৰসিদ্ধ নগৰী ব্ৰহ্মপুত্ৰৰ পাৰতেই গঢ়ি উঠিছিল। এই ব্ৰহ্মপুত্ৰৰ পাৰতেই বাণ ৰজাই দ্বিতীয় কাশীক্ষেত্ৰ পাতিব খুজি বিফল হৈছিল, তাৰে ইতিহাস বহন কৰি আছে দুইমুনি (কুমুদ আৰু কৌস্তভ মুনি) শিলাই। বাবা বিশ্বনাথ তাৰেই সাক্ষী। এই লুইতৰ বুকুতেই উমানন্দই মহাদেৱৰ গৰিমা বিস্তাৰ কৰিছে। প্রসিদ্ধি আছে— কুণ্ডিল ৰজা ভীষ্মকৰ জীয়ৰী ৰুক্মিণীক দ্বাৰকাৰ ৰজা শ্ৰীকৃষ্ণই হৰণ কৰি ঘূৰি যোৱা কালত ব্ৰহ্মপুত্ৰৰ পাৰৰ অশ্বক্লান্তত জিৰণি লৈছিল।\nঅসমীয়া সাহিত্যৰ লিখিত ৰূপৰ নিদৰ্শন চৰ্যাপদসমূহে বহন কৰিছে। এই চৰ্যাপদসমূহ ৰচনা কৰিছিল তিব্বতীয় বৌদ্ধ সিদ্ধাচাৰ্যসকলে। তিব্বতৰ ৮৪জন সিদ্ধাচাৰ্যৰ ভিতৰত প্ৰাচীন কামৰূপৰ ভালেকেইজনৰ নাম পোৱা যায়। তাৰে ভিতৰত মীননাথ অন্যতম। এই সিদ্ধাচার্যজনৰ জন্মৰহস্যৰ সৈতে লুইতৰ, উমানন্দৰ আৰু শিৱ-পাৰ্বতীৰ সম্পর্ক আছে। বৌদ্ধাচাৰ্যসকলৰ লেখনি আৰু তন্ত্র সাধনাৰ ক্ষেত্ৰত কামৰূপ প্রসিদ্ধ ক্ষেত্ৰ আছিল। লুইতৰ উল্লেখো পোৱা যায়। অাচাৰ্য মীননাথৰ নিম্নোক্ত চৰ্যাটিয়েই অসমীয়া সাহিত্যৰো প্ৰথম নিদৰ্শন—\n“কাআ তৰুবৰ পঞ্চবিডাল\nচঞ্চল সিএ পইঠো কাল।”\nকিম্বদন্তী আছে— এটা সময়ত বিশ্বনাথক্ষেত্ৰ লুইতৰ দক্ষিণ কুলৱতী হ’ব; দুইমুনি শিনা উত্তৰ পাৰ হ’ব; ব্ৰহ্মপুত্ৰই চম্পাৱতীক বিয়া কৰাব অর্থাৎ চম্পাৱতী (চাপানলা) নৈৰ সৈতে সংযোগ ঘটিব। ব্ৰহ্মপুত্ৰৰ পাৰতেই সাত ম্লেছৰ ৰণ হ’ব আৰু সেই ৰণত তেজৰ স্ৰোত বৈ দুইমুনি শিলাক স্পৰ্শ কৰিলে শাপগ্রস্ত দুয়োজনা ঋষিয়ে মুক্তি পাব।\nচম্পাৱতীৰ সৈতে ব্ৰহ্মপুত্ৰৰ বিয়াৰ উপাখ্যানক লৈ এটি গীতৰ প্ৰচলন আছে। সম্পূৰ্ণকৈ গীতটি উদ্ধাৰ হােৱা নাই। গীতটি উদ্ধাৰ কৰিব পাৰিলে সুখৰ কথা হ’ব।\nঅসমৰ বিভিন্ন জনগোষ্ঠী অাৰু সামাজিক ৰীতি-নীতিৰ লগতো ব্ৰহ্মপুত্ৰৰ সম্বন্ধ নিবিড়। যজ্ঞানুষ্ঠানৰ পৱিত্ৰ জল আহৰণ, পিণ্ডাদি দান, অস্থি সঞ্চয়ন আদি লুইতৰ লগত জড়িত ধৰ্মানুষ্ঠান। সামাজিক ৰীতি মতে পিতৃ-মাতৃৰ বিয়োগৰ পৰা এবছৰলৈ ব্ৰহ্মপুত্ৰ পাৰ নোহোৱা নিয়ম, অশৌচিয়া, বিশুদ্ধি আৰু জন্মাশৌচ কালত কোনো তিৰোতা মানুহ লুইত পাৰ নোহোৱা নিয়ম। মানুহৰ ডিঙি ফুলা ৰোগত ব্ৰহ্মপুত্ৰত হাঁহকণী দান দিয়া নিয়ম প্ৰসিদ্ধ আছিল। আধুনিক যুগ আগবঢ়াৰ লগে লগে এই ধৰণৰ সংস্কৃতিৰো অৱলুপ্তি আৰম্ভ হৈছে।\nঅসমৰ সাংস্কৃতিক দিশত সত্ৰীয়া সংস্কৃতিৰ প্ৰাণকেন্দ্ৰ স্বৰূপ মাজুলীৰ অৱদান সর্বজন স্বীকৃত। পৃথিবীৰ বৃহত্তম নদীদ্বীপ অসমৰ মাজুলী ব্ৰহ্মপুত্ৰৰেই অৱদান নহয় জানো? প্ৰাগজ্যোতিষপুৰ, কামৰূপ বা অসম মুলুকৰ চিনাকি কিহত? এই প্ৰশ্নৰে সমাধান বিচাৰি পাওঁ লুইতৰ চিনাকিৰেই।\nৰামায়ণৰ আদিকাণ্ডত আছে— “তত্ৰ প্ৰাগজ্যোতিষং নাম জাতৰূপময়ং পুৰম্, তস্মিন্ বসতি দুষ্টাত্মা নৰকো নাম দানৱঃ।… মাগবান্ দণ্ডকুলাংশ্চ বঙ্গানঙ্গাংস্তথৈব চ, মহানদঃ চ লৌহিতং শৈল-কানন-শোভিতম্।” অর্থাৎ প্ৰাগজ্যোতিষপুৰ নামে জাতিষ্কাৰ ৰূপময় নগৰ আছে, তাতে দুষ্টাত্মা নৰক নামৰ দানৱে বাস কৰে।… মগধদেশ, দণ্ডকুল, বঙ্গ আদি দেশ আৰু পাৰ্বত্য বন-জঙ্ঘল, শিল আদিৰে শোভিত লৌহিত্য। অসমৰ বাহিৰৰ মানুহে অসমক যে জঙ্ঘলৰ দেশ বুলিবলৈ প্ৰয়াস কৰে, তাৰ ধাৰণাটো ৰামায়ণৰ কালতে সৃষ্ট।\nতেনেকৈ বায়ু পুৰাণত পোৱা যায়— “লৌহিত্য হেমশৃঙ্গস্তু গিৰিঃ সূৰ্য্য প্ৰভো মহান্। তস্য পাদে মহাদিব্যং লোহিতঃ নামতঃ সৰঃ।”— সূর্যৰ দৰে প্ৰভাযুক্ত, সুবৰ্ণৰ দৰে শৃংগযুক্ত গিৰিৰ নাম লোহিত। তাৰ পাদদেশত লোহিত নামে মহাদিব্য সৰোবৰ আছে। এই পুৰাণৰে ৪৭ সংখ্যক অধ্যায়ত মহানদ লুইতৰ পাৰত ‘দেৱৰণ্য’ আৰু ‘বিশোক’ নামে দুখন ডাঠ অৰণ্য থকাৰ উল্লেখ পোৱা যায়।\nকালিকা পুৰাণতো প্রাচীন প্ৰাগজ্যোতিষপুৰ বা কামৰূপৰ চিনাকি লুইতেৰেহে দিয়া আছে— “তত্ৰৈব দশদিক পালাঃ স্বে পীঠে ব্যৱস্থিতাঃ। অত্ৰাস্তি নদৰাজোহয়ং লৌহিত্যা ব্ৰহ্মণঃ সুতঃ।। অত্র স্বয়ং মহাদেৱো ব্ৰহ্মাচাহং হি সৰ্বদা।।”\nযোগিনীতন্ত্ৰতো কামৰূপৰ সীমা নিৰূপণ গ্রসঙ্গতে ব্ৰহ্মপত্ৰৰো উল্লেখ কৰিছে— “কৰতােয়াং সমাশ্ৰিত্য যাবদ্দিক্কৰ বাসিনীম। উত্তৰস্যাং কুঞ্জগিৰিঃ কৰতোয়া তু পশ্চিমে। তীর্থশ্রেষ্ঠা দিক্ষুনদী পূর্বস্যাং গিৰিকন্যকে। দক্ষিণে ব্ৰহ্মপুত্ৰস্য লাক্ষায়াঃ সঙ্গমাবধি। কামৰূপ ইতি খ্যাতঃ সৰ্বশাস্ত্ৰেষু নিশ্চিতঃ।”\nমহাকবি কালিদাসেও ৰঘুবংশত লুইতেৰেহে এই দেশৰ চিনাকি দিছে—\n“চকম্পে তীৰ্থ লৌহিত্য তস্মিন্ প্ৰাগজ্যোতিষশ্বেৰঃ।\nতদ গজালানতাং প্রাস্তৈঃ সহ কালাগুৰুদ্রুমৈঃ।।”\n(ভাবাৰ্থ— তেওঁ অর্থাৎ মহাৰাজ ৰঘুৱে যেতিয়া লৌহিত্য অর্থাৎ ব্ৰহ্মপুত্ৰ পাৰ হৈছিল, তেতিয়াই দিগ্বিজয়ৰ কাৰণে তেওঁৰ আগমনৰ কথা জানি প্রাগজ্যোতিষপুৰ ৰাজ্যৰ অধিপতি ভয়তে কঁপিছিল। ৰজা ৰঘুৰ হাতীবোৰৰ বন্ধনস্তম্ভ ৰূপে ব্যৱহাৰ হোৱা ক’লা অগৰু গছবোৰৰ লগতে প্ৰাগজ্যোতিষপুৰৰ ৰজাও কঁপিছিল।)\nএনেদৰে লুইতখনক লৈ কিমান যে চিনাকি আছে, তাৰ সম্পূৰ্ণ বিৱৰণ দিবলৈ যোৱাটো এই খুদীয়া প্ৰবন্ধত সম্ভৱ নহয়।\nযুগে যুগে ব্ৰহ্মপুত্ৰয়েই আমাৰ স্বাধীনতা অক্ষুণ্ণ ৰাখি জাতিটোক জীয়াই ৰাখিছে। অসমৰ বুৰঞ্জীসমূহ অধ্যয়ন কৰি চালেই তাৰ প্ৰমাণ পাওঁ।\nবঙ্গদেশৰ শাসনকৰ্তাৰ সেনাপতি বক্তিয়াৰ খিলিজিয়ে কামৰূপ আক্ৰমণ কৰা কালত অৱশেষত ব্ৰহ্মপুত্ৰৰ ওপৰত থকা শিলৰ সাঁকো এখনৰ সহায়তহে প্ৰাণ লৈ পলাবলৈ বাধ্য হৈছিল। কনকলাল বৰুৱাৰ ‘Early History of Kamrupa‘ গ্ৰন্থত ইয়াৰ বিৱৰণ আছে।\nমিৰজুমলাই সন্ধি কৰিবলৈ বাধ্য হোৱাৰ প্ৰধান কাৰণ আছিল ব্ৰহ্মপুত্ৰৰ বন্যাই তেওঁলোকক বাৰে বাৰে বিপদত পেলোৱাটো।\nজাতীয় বীৰ লাচিত বৰফুকনেও ‘দেশতকৈ মোমাই ডাঙৰ নহয়’ বাণী শিৰোগত কৰি শৰাইঘাটৰ ৰণত শেষবাৰৰ বাবে মুছলমানক পৰাস্ত কৰিব পাৰিছিল মহাবাহু ব্ৰহ্মপুত্ৰৰ বুকুত হোৱা নৌযুঁজৰ দ্বাৰাহে। এই ৰণৰ মুছলমানৰ সেনাপতি বীৰ ৰামসিংহই অসমীয়া জাতিৰ শৌৰ্য-বীৰ্যৰ যি প্ৰশংসা কৰি গ’ল,— সিও সম্ভৱ হ’ব পাৰিছিল বৰলুইতৰ কাৰণেই।\nআহােম স্বৰ্গদেউসকল ব্ৰহ্মপুত্ৰক পূজা-নৈবেদ্যৰে সন্তুষ্ট ৰাখিবলৈ সদা সচেষ্ট আছিল আৰু ব্ৰহ্মপুত্ৰৰ তীৰতেই অসংখ্য মঠ-মন্দিৰ স্থাপন কৰাৰ উপৰিও ৰণজয়ৰ শিলালিপি ব্ৰহ্মপুত্ৰৰ পাৰে পাৰে খোদিত কৰাইছিল।\nদেওধাই অসম বুৰঞ্জীত পাওঁ— শৰাইঘাটৰ ৰণৰ আগতে স্বৰ্গদেৱে ব্ৰহ্মপুত্ৰৰ পূজা কৰোৱাইছিল— “লুইতকো পূজিলা ম’হ চাৰি হাল, হাঁহ, পাৰ, ছাগ আৰু আনো উপহাৰ বস্তুদ্রব্য দি পূজা কৰি ৰাজাদেৱে প্ৰাৰ্থনা কৰি বুলিলে— মোৰ সম্বন্ধি সুপ্ৰসন্ন হৈ জতকৰাৰ সুঁতি তৰ পেলোৱা। পাছে ৰাজাদেৱৰ প্ৰাৰ্থনাত থাকি ব্ৰহ্মপুত্ৰে হাজাৰ সুঁতি তৰ পেলাই বঙ্গালৰ বৰ নাও য’তে আছিল ত’তে তৰ পৰি নাও লাগি থাকিল।” আহোম স্বৰ্গদেউ তথা আন অক্ৰমণকাৰীয়েও কোনো প্ৰতিজ্ঞা কৰিব লগা হ’লে লুইতৰ দৃঢ়তাৰ লগত নিজৰ তুলনা কৰে।\nঅসমৰ প্ৰতিখন বুৰঞ্জীতেই লুইতৰ বিপুল বিৱৰণ লিপিবদ্ধ আছে। ‘ভোমোৰাগুৰিৰ শিলালিপি’ দুইমুনি শিলাৰ ওচৰত হোৱা ৰণৰ জয়ৰ চিন স্বৰূপে আহোম সেনাপতি ভণ্ডাৰী বৰুৱাই ব্ৰহ্মপুত্ৰৰ উত্তৰ পাৰে খোদিত কৰােৱাইছিল। এতিয়া নিৰ্মিত হোৱা কলিয়াভোমোৰা দলঙৰ উত্তৰত এই শিলালিপি সংৰক্ষিত হৈ আছে।\nওপৰৰ আলোচনাত ব্ৰহ্মপুত্ৰৰ অৱদানৰ প্ৰাচীন ধাৰা আৰু ঐতিহাসিক মূল্যায়ন কিছু কৰা হ’ল। এতিয়া অসমীয়া ভাষা-সাহিত্যৰ বিভিন্ন দিশত বৰলুইতৰ অৱদানৰ বিষয়ে এক বিহঙ্গম দৃষ্টিপাত কৰা যাওক। লিখিত সাহিত্য সৃষ্টিৰ বহুকাল আগৰে পৰা বনগীত, বিহুগীতবোৰে আমাৰ জনজীৱনৰ সাংস্কৃতিক দিশটো পুষ্ট কৰি ৰাখিছে। এই দিশতে লুইতখনেই প্রধান ভূমিকা লৈছে।\nবিহুবলীয়া ডেকাটোৱে ‘লুইত পাৰ হ’ই দিখৌ পাৰ হ’ই’ অঘৰীৰ দৰে ঘূৰি ফুৰিছে। অসমৰ সৌন্দৰ্যপ্ৰাণ ডেকা-গাভৰুৱে লুইতখনক কেনেকৈ শুৱনি কৰিছে চাওক— ‘লুইতৰ শুৱনি গঙাকৈ চিলনী’, ‘লুইতৰ শুৱনি মাজুলী চাপৰি/ সৰগৰ শুৱনি তৰা’, লুইতৰে বালি বগী ঢকেঢকী/ কাছই কণী পাৰে লেখি’। এই লুইতৰ পাৰতে নেতাইৰ দৰে ধুবুনীয়ে কাপোৰ ধোৱে— ‘চিৰিপ্ চিৰিপ্ কৰি কাপোৰ ধুই আছিলো ছিৰি লুইতলৈ চাই’।\nডঃ মহেশ্বৰ নেওগে বৰলুইত সম্বন্ধে লিখা কথাখিনি এইখিনিতেই উল্লেখ কৰিলো— “কিমান মৰমৰ এই লুইতখন। বুঢ়া লুইতৰ সাৰকণ পায়ে অসমৰ সংস্কৃতি গজালি মেলি বৰগছ হৈছে। ‘লুইত’ বা ‘ছিৰি লুইত’ নামটোৱেই তাৰ সাক্ষী নহয় জানো? কোন কাহানিবাই ক’ৰ অষ্ট্ৰিক জাতিয়ে ইয়াৰ কাষতে বসতি কৰি ‘নিৰিমল পানী’ৰ বৰনৈক নাম দিলে ‘লাও-টু’ নে ‘টি-লাও’, ডঃ কাকতিয়ে বুজাই দিছে— ‘ফটিক পানীৰ নৈ’। সেয়েহে ‘ছিৰি লুইত’। এই নামকে আকৌ ‘শ্ৰী’ দি ‘জোৰু-ফোটা-মাৰি’ জাতত তোলা হ’ল— শ্ৰীলোহিত, শ্ৰীলৌহিত্য। সোণৰ জখলাই নামি অহা টাইসকলে সৰগৰ শুৱনি তৰাৰ লেখিয়া মাজুলি চাপৰিৰে শুৱনি বৰনৈক নতুন নাম দিব খুজিছিলা— ‘নাম-ডাও-ফি’, তৰা দেৱতাৰ নৈ। সেই নাম নৰ’ল, বৰনৈয়ে উটুৱাই নিলে;— ‘তামোল দি মাতোঁতা নাই’ বাবে নে? বিষ্ণু ৰাভাই আকৌ কৈছে, ‘ব্ৰহ্মপুত্ৰ’ও বোলে মূলতে কছাৰীহে— ‘বুল্লুম্ বুথুন্’— বুৰবুৰণি, ঔ ফুলীয়া ভুমুক তুলি বৈ যােৱা নৈ। হ’বওতো পাৰে। অসমৰ কমবোৰ নৈৰ নাম জানো মূলতে বড়ো।”\nবিয়ানামত গায়— ‘লুইতৰ চপৰা দৰাটো জপৰা, বহি ফটা কঁথা শিয়ে; আমাৰে আইদেউ সর্বাঙ্গ সুন্দৰী, বটীয়া বাতিব দিয়ে।’ তেনেকৈ আইনামত গোৱা হয়—\n‘কামাখ্যাৰ মুখতে নাও ভৰা দিলে\nলুইতৰ মুখলৈ চাই।\nবাটত লগ পাই গণেশে সুধিলে\nকি ফুল ভৰা দিছা আই।।’\nমণিকোঁৱৰৰ গীতত আছে—\n‘লুইতে এৰিলে দীঘলে এসুঁতি\nদিহিঙে এৰিলে কুল।\nকাচন কুঁৱৰী ফুলতে বাৰী হ’ল\nহালধীৰ নুগুচিল বোল।’\nঅসমীয়া কাব্য, উপন্যাস, গল্প, নাটক— সাহিত্যৰ এনে দিশ নাই, য’ত লুইতে স্থান দখল কৰা নাই। বিহগী কবি ৰঘুনাথ চৌধাৰীৰ কাব্যত লুইতে উপযুক্ত মৰ্যাদা পাইছে। ‘গিৰিমল্লিকা’ কবিতাত পোৱা যায়—\n‘অয়ি অনবগুণ্ঠিতা ফুল্লশিখৰিণী\nৰঞ্জি মণিকর্ণিকাৰ হৰিত মেখলা,\nআছা শোভি শুভ্ৰবেশে, কৰি সুৰভিত\nলৌহিত্যৰ তীৰভূমি শ্যামল বননি।’\nলক্ষ্মীনাথ বেজবৰুৱাইও তেখেতৰ কাব্যত লুইতক যথোচিত স্থান দিছিল— ‘আমাৰ জন্মভূমি’ কবিতাত কৈছে— “লুইতৰ দৰে বৰনৈ ক’ত আছে কোৱা। ঘূৰি অাহাঁ বসুমতী, তথাপি নোপোৱা।” এই লুইতৰ পাৰতে ধনবৰ ৰতনীৰ বেজাৰত জহা নাছিল জানো? বেজবৰুৱাই কীৰ্তনৰ সুৰত ৰচনা কৰা ‘ব্ৰহ্মপুত্ৰ সংগীত’ কবিতাটোৱে বৰলুইতৰ গৌৰৱ-গৰিমা প্ৰচাৰ কৰিছে—\n“লুইত হেৰা তুমিয়েই নে সেই\nলৌহিত্য নৈ খনি—\n(যাৰ) বহল বুকুত নিৰ্মল জলত\nস্নানিছিল বশিষ্ঠ মুনি?”\n“কোৱা হে বিচক্ষণ\nতোমাৰ তীৰত মাধৱদেৱে ৰচিছিল যে ঘোষাখনি?\nতোমাৰ তীৰত শংকৰ-মাধৱৰ হৈছিল যে মিলনি?\nশুনা হেৰা ব্ৰহ্মপুত্ৰ।\nসোণৰ অসমৰ প্ৰাণচিত্ৰ\n(যেন) খেলাৰ শেষত তোমাৰ বুকুত\nমাৰ যায় মোৰ জীৱন-তৰণী।\nলুইত হেৰা! তুমিয়েই নে\nসেই লৌহিত্য নৈখনি?”\nবেজবৰুৱাৰ বৰলুইতলৈ এক বিশেষ প্ৰাণৰ টান আছিল। এই ব্ৰহ্মপুত্ৰৰ বুকুতেই আহঁতগুৰিত মাঘৰ লক্ষ্মী পূৰ্ণিমাৰ দিনা লক্ষ্মীনাথে ভূমিষ্ঠ নহৈ নৌকাষ্ঠ হৈহে জন্মগ্ৰহণ কৰিছিল।\n| আৰু পঢ়ক: শশী শৰ্মাৰ লক্ষ্মীনাথ বেজবৰুৱাই অসমীয়াত লিখিলেও সাধুকথাবোৰ সমগ্ৰ বিশ্ববাসীৰে উপযোগী\nঅসমীয়া কাব্য সাহিত্যৰ অনেক কাব্যকাৰৰ হাতত ব্ৰহ্মপুত্ৰৰ জয়গান ঘোষিত হৈছে। আমাৰ উপন্যাস সাহিত্যতাে ব্ৰহ্মপুত্ৰৰ বিশেষ অৱদান আছে। অসমীয়া উপন্যাস সাহিত্যৰ সম্ৰাট স্বৰূপ ৰজনীকান্ত বৰদলৈৰ প্ৰায়বোৰ উপন্যাসতে বৰলুইতে বিশেষ স্থান দখল কৰিছে। বৰদলৈৰ একমাত্ৰ সামাজিক উপন্যাস ‘মিৰি জীয়ৰী’ৰ নায়ক-নায়িকা জঙ্কি আৰু পানৈয়ে অৱশেষত এই লুইতৰ বুকুতেই আশ্ৰয় ল’বলৈ বাধ্য হৈছিল। পৰৱৰ্তী কালতো অনেক উপন্যাসত লুইতৰ উল্লেখ আছে।\nএইখিনিতেই এটা দিশ উনুকিয়াব খুজিছোঁ। প্রখ্যাত ইংৰাজ ঔপন্যাসিক টমাছ হাৰ্ডি (Thomas Hardy)ৰ ‘Return of the Native’ উপন্যাসৰ পটভূমি ‘এগডন হিথ’ (Egdon Heath) নামৰ এখন ঠাই। উপন্যাসখনত এগডন হিথে এটা মানবীয় চৰিত্ৰৰ দৰে সমস্ত উপন্যাসখনত প্রধান ভূমিকা গ্ৰহণ কৰিছে। অামাৰ বৰলুইতে আমাৰ জনজীৱনত ইমান গভীৰ প্ৰভাৱ বিস্তাৰ কৰি থকা সত্ত্বেও কোনো এখন উপন্যাসতে লুইতক এগডন হিথৰ পৰ্যায়লৈ তুলিব পৰা নাই। ই আমাৰ সাহিত্য তথা জাতিটোৰ বাবেই দুখৰ কথা।\n‘কত শত বছৰৰ কত শত বেদনাৰ কথা’ বৰলুইতৰ লগত জড়িত হৈ আছে। আমাৰ কৃষি ভিত্তিক অর্থনীতি, উদ্যোগ, যাতায়াত আদিৰ ক্ষেত্ৰত প্রধান ভূমিকা লৈ জাতীয় জীৱনৰ তপত তেজৰ ধমনী হৈ ব্ৰহ্মপুত্ৰ বহ্নিমান হৈ আছে। গীত সৃষ্টিৰ ক্ষেত্ৰত লুইতৰ অৱদান জানো কম? গীতিকবি পাৰ্বতিপ্ৰসাদ বৰুৱা, ডঃ ভূপেন হাজৰিকাই গীতৰ ছন্দেৰে ব্ৰহ্মপুত্ৰৰ মহতো মহীয়ান গৰিমা বিশ্বত প্ৰচাৰ কৰিছে— “মোৰ বুকুৰ আপোন ব্ৰহ্মপুত্ৰ। মহামিলনৰ তীর্থ। দুয়োপাৰে কতনা অতিথি আদৰিলে, অথচ যেন কোনােবাই ব্ৰহ্মপুত্ৰক বাৰুকৈয়ে জোকালে— আজি ব্ৰহ্মপুত্ৰ হ’ল বহ্নিমান। মনৰ দিগন্তত ধোঁৱা উৰে, আকাশত পপীয়া তৰা ঘূৰে, পদে পদে কৰে কাক অপমান, আজি ব্ৰহ্মপুত্ৰ হ’ল বহিমান।” “পুৰণি চামে বহুতো কাম কৰিব নোৱাৰিলে। নকৰিলে। নতুন পুৰুষে নতুন উদ্যমেৰে লাগিব লাগিব— লুইতপৰীয়া ডেকা বন্ধু, তোমাৰ তুলনা নাই, জীয়াই থকাৰ যুঁজত নামিছা, মৃত্যু শপত খাই।”\n| আৰু পঢ়ক: ডঃ গকুল গোস্বামীৰ লিপিবদ্ধ ‘অসম-অসমীয়া’ শব্দৰ উদ্ভৱৰ সন্ধানত\nনতুন পুৰুষে এই ব্ৰহ্মপুত্ৰৰ পাৰতেই মহামিলনৰ ক্ষেত্ৰ গঢ়ি তুলিব লাগিব— “মহাবাহু ব্ৰহ্মপুত্ৰ মহামিলনৰ তীর্থ, কত যুগ ধৰি আহিছে প্ৰকাশি সমন্বয়ৰ অৰ্থ, মহাবাহু ব্ৰহ্মপুত্ৰ…।”\nআমি আমাৰ সংস্কৃতিক যি ৰূপতেই নগঢ়োঁ কিয়, জাতি-উপজাতি, জনজাতিৰ সমন্বয়ত সৃষ্ট অসমীয়া সংস্কৃতিলৈ বৰলুইতৰ অৱদান ঋণ স্বীকাৰ কৰিব নোৱৰাকৈয়ে বিশাল আৰু বিৰাট।\n“নমস্তে ব্ৰহ্মপুত্ৰায় নমঃ শান্তনু সুনবে।\nত্ৰিজন্মজঞ্চ যৎ পাপং তৎ সর্বং হৰ মে প্রভো।” | Copyright © Nilacharai, All rights reserved.\nFeatured Image by Donvikro/Wikimedia Commons [CC BY-SA]\n← অসমীয়া: জাতীয় চেতনাবোধ আৰু মাতৃভাষা\nৰাজনীতিৰ কবিতা →


ভুল-ভুলইয়া – অভিজিত কলিতা – ফটাঢোল\nমূল অসমীয়া লিখনি- ডেৱিড্ ডেটচ্\nনষ্টযোৱা অসমীয়া ভাষালৈ অনুবাদ- নিম্ন-স্বাক্ষৰকাৰী\nজ্ঞান-বুদ্ধিবিহীন অসমবাসী ৰাইজ! আপোনালোকে জানেই যে, মোৰ দৰে বুদ্ধিমান, সৰ্বগুণাকৰ, সৰ্বজ্ঞানী, ত্ৰিকালজ্ঞ, আৰু সচেতন লোক এই অসমতে নেলাগে, এই ভূ-ভাৰস্ততে নাই৷ আপোনালোকে আৰু জনা উচিৎ যে, অসম তথা সমগ্ৰ মানৱজাতিৰ বাবে, কি ভাল, কি বেয়া, কোন শুদ্ধ, কোন অশুদ্ধ, এইবিলাক নিৰ্ণয় কৰাৰ সমগ্ৰ দ্বায়িত্ব মই Usurp (ইউজাৰ্‌প্; আজিকালি “জহনীত যোৱা, মাউৰত মৰা“ সংবাদ মাধ্যমে লিখাৰ দৰে আচাৰ্প নহয়) কৰিছো আৰু সেইমতে সকলোকে দিক্ (ডিক নহয়, সেইটোৱে বেলেগ অৰ্থ বুজাব) নিৰ্দেশনা দি আহিছো৷ আৰু মই গৌৰৱ কৰি কব পাৰো যে, মই চৰিয়াই, গুৰিয়াই, লঠিয়াই, হালোৱা এচাৰিৰে কোবাই থকাৰ কাৰণেই অসম দেশৰ জধামুৰুখ জনতা সঠিক দিশত আগবাঢ়ি গৈ আছে৷ তাৰ প্ৰমাণ স্বৰূপে মই ১৯৮৯ চনৰ মাৰ্চ মাহৰ ২১ তাৰিখে এখন কাকতত স্বেকোশ্লাভাকিয়া বানানটো অসমীয়াত শুদ্ধকৈ কেনেকে লিখিব লাগে সেইবিষয়ে লিখা এখন তিনি পতীয়া ৰচনাৰ উদাহৰণ দিব পাৰো, সেইদিনাৰ পৰাই সমগ্ৰ অসমবাসীৰ বোধোদয় হয় আৰু বানানটো মই নিৰ্দেশ কৰা মতে লিখিবলৈ আৰম্ভ কৰে৷ এনেদৰেই মই বহুবাৰ অসম আৰু অসমীয়া ভাষা সংস্কৃতিক অস্তিত্ব বিলোপনৰ কৰাল গ্ৰাসৰ পৰা মুক্ত কৰাৰ উদাহৰণ আছে৷ যদিও মোৰ শত্ৰু সকলে এই কথা স্বীকাৰ নকৰে, মই সময় সুবিধা পালেই মোৰ অৱদান সমূহৰ কথা উনুকিয়াই থকাৰ প্ৰয়োজনবোধ কৰো৷ নহ’লে অসম দেশৰ ’খাই পাত ফলা’,’ভুলক্কৰ’ জনসাধাৰণে মোৰ কথা মিনিটতে পাহৰি পেলাব বুলি মই নিশ্চিত৷\nসি যি কি নহওক, অসমৰ ঐতিহ্য, পৰম্পৰা, ভাষা, সংস্কৃতি, অস্তিত্ব আদি সকলো ’ৰক্ষা’ কৰাৰ দ্বায়িত্ব যিহেতু মই ল’লোঁৱেই, গতিকে কেইটামান চূড়ান্ত সিদ্ধান্ত আপোনালোকক জনাই দিব খুজিছো৷ আপোনালোকক এই সিদ্ধান্তবোৰ আখৰে আখৰে, এটাও বানান ভুল নোহোৱাকৈ মানি চলিবলৈ আদেশ-পূৰ্বক অনুৰোধ জনাইছো-\n১৷ আজিকালিৰ সমাজৰ “জীৱিত“ গায়ক শিল্পী অভিনেতাবোৰ আচলতে সমাজৰ সকলোতকৈ ডাঙৰ শত্ৰু, তেওঁলোকে অপসংস্কৃতিৰে অসমক পংগু কৰি পেলাইছে৷ গতিকে এই সকলোকে জাতি, ধৰ্ম, স্থান, কাল পাত্ৰ, নাম, উপাধি নিৰ্বিশেষে গৰিহণা দিয়ক, পাৰিলে শিয়াল খেদা দি কৰতোৱা নৈ পাৰ কৰি থৈ আহকগৈ৷ অৱশ্যে কোনো শিল্পীয়ে যদি মোৰ কথা শুদ্ধ বুলি ৰাজহুৱাকৈ স্বীকাৰ কৰে বা মোৰ ওচৰত আঁঠু লৈ হো-হোৱাই কান্দে, তেন্তে তেওক ’মাফ’ কৰি দিব পৰা যায়৷\n২৷ হেমকোষকে আদি কৰি আজিলৈকে অসম যিমান অভিধান, ব্যাকৰণ, সহায়িকা, গৱেষণা পত্ৰিকা আদি লিখা হৈছে, এইবোৰ সোপাই গোটে-পাতে ভুল৷ গতিকে এইবোৰ সকলো জ্বলাই দিব লাগে, আৰু মই বিভিন্ন সময়ত বিভিন্ন বাতৰি কাকত, আলোচনী আদিত লিখা সকলো প্ৰবন্ধ, টিপ্পনী আদি গোটাই, পঢ়ি, বুজি, তাৰ সাৰমৰ্ম উপলব্ধি কৰি, সেইমতে অসমীয়া ভাষা লিখিব/পঢ়িব লাগে৷\n৩৷ ইংৰাজী বা আন ভাষাৰ শব্দ অসমীয়া আখৰেৰে কেনেকৈ লিখিব লাগে সেই কথা মোৰ বাদে পৃথিৱীত আন কোনেও নেজানে৷ কিছুমান নিকৃষ্ট, মগজ নাইকিয়া, স্বাৰ্থপৰ লোকে কয় যে, সেইবোৰ ভাষাৰ প্ৰকৃত উচ্চাৰণ আচলতে অসমীয়া আখৰেৰে লিখিবই নোৱাৰি- যিদৰে অসমীয়া ’শ’ উচ্চাৰণটো লেটিন লিপিৰে (ইংৰাজী লিপি বুলি কোনো লিপি নাই) লিখিব নোৱাৰি৷ কিন্তু মই সেইসকল মহামুৰ্খক দেখুৱাই দিব খোজো (ইতিমধ্যে দেখুৱাইছোৱেই) মই অসমীয়া আখৰেৰে যিমান শুদ্ধকৈ এটা ইংৰাজী শব্দৰ উচ্চাৰণ লিখিব পাৰোঁ, সিমান শুদ্ধকৈ খোদ বৃটিছে ইংৰাজী আখৰ ব্যৱহাৰ কৰিও লিখিব নোৱাৰে৷\nউদাহৰণ স্বৰূপে মোৰ তেনে এটা মহানতম অৱদানৰ কথা কব বিছাৰিছো, কোনোৱে অহংকাৰ কৰা বুলিলেও উপায় নাই৷\nআপোনালোকে but আৰু put, এই শব্দ দুটা ইংৰাজী আখৰেৰে লিখোতে u বৰ্ণটোৰ উচ্চাৰণলে লক্ষ্য কৰকচোন, এটাত ’আ’ আৰু আনটোত ’উ’৷ ই এক অক্ষমনীয় ভুল, ভাষা-বিজ্ঞানৰ চূড়ান্ত অপমান৷ কিন্তু মই কি কৰিলো চাওক; মই এই খাৰখোৱা অসমীয়া লিপিৰে শব্দ দুটা ক্ৰমে ’বাট’ আৰু ’পুট’ বুলি লিখি শব্দ দুটাৰ উচ্চাৰণৰ ক্ষেত্ৰত হব পৰা সকলো বেমেজালি চিৰকালৰ বাবে নিৰ্মূল কৰিলো৷ আজি মোক অসমীয়াই হয়তো ইতিকিং কৰিছে; কিন্তু এটা সময় আহিব যিদিনা ইংৰাজী ভাষী ৰাইজে মোৰ এই অৱদানৰ বাবে সমগ্ৰ অসমীয়া জাতিকে শ্ৰদ্ধাৰে সোঁৱৰিব৷\n৪৷ নদী বান্ধ, নিৰ্বাচন, ট্ৰেফিক পুলিচৰ ব্যৱহাৰ, ডাইনী হত্যা, ইউ এফ অ’, টি-টুয়েণ্টি বিশ্বকাপ, সংগীত, সত্ৰ আৰু সংঘৰ কাজিয়া, মোডীৰ ভুল, কাৰ্গিল, হিটলাৰৰ হিটলাৰী, পাবলো পিকাচো, প্ৰাচীন অসমীয়া সাহিত্যত ৰেড ইণ্ডিয়ান সকলৰ প্ৰভাৱ আদি বিষয়সমূহত মই সময়ে সময়ে একোটা সিদ্ধান্ত দি আহিছো৷ অৱশ্যে কোনটো বিষয়ত কি সিদ্ধান্ত দিছিলো, মই বৰ্তমান মনত পেলাব পৰা নাই, কিন্তু অসমৰ ৰাইজে সেইবোৰ মনত পেলাই সেইমতে কাম কৰিলেহে অসম দেশ ৰক্ষা পোৱাৰ আশা আছে৷ নহ’লে সকলো জহন্নামে যাব৷\n৫৷ শেষত বিহুৰ কথালৈ আহো৷ আন সকলো বিষয়ৰ দৰেই বিহুৰ ওপৰত মোৰ অপৰিসীম জ্ঞান আছে, সিমানখিনি জ্ঞান বোধকৰো ২০০০ বছৰৰ আগতে বিহু আৱিষ্কাৰ কৰা কেইজনৰো নাছিল৷ মই বিহুৰ পৰম্পৰা প্ৰদূষিত নোহোৱাকৈ ৰাখিবৰ বাবে তলৰ নিয়ম কেইটা স্থিৰ কৰিছো, আপোনালোকে এক চুলিও হেৰ-ফেৰ নোহোৱাকৈ নিয়ম কেইটা মানি চলিব বুলি আশা কৰিলোঁ৷\n(ক) বিহুৰ আমন্ত্ৰিত শিল্পী, দৰ্শক, উদ্যোক্তা, সমুখৰ চানাচুৰ, চিপচ, তামোল পানৰ দোকানী, বেনাৰ চপা কৰা প্ৰেছৰ লোকসকল, প্যাণ্ড্যাল (পেণ্ডেল নহয়) নিৰ্মাণ কৰা বনুৱাসকল, তাৰ ঠিকাদাৰ, বিহুস্থলীৰ পৰা নাতিদূৰত থকা ’ৱাইন ছপ(শ্বপ নহয়)’ৰ বিক্ৰেতাসকল, চান্দা দিয়া আৰু লোৱা সকল, বাটেৰে পাৰ হৈ যোৱা পথচাৰী, কোনোটো প্যাণ্ড্যালত ধুনীয়া ছোৱালী বেছি আছে সেই গৱেষণা কৰি থকা চেঙেলীয়া ’বাইকৱালা’ সকল, সকলোৱে এক নিৰ্দিষ্ট “ড্ৰেছ ক’ড“ মানি চলিব লাগিব৷ পুৰুষসকলে বাঙালী ভদ্ৰলোকে পিন্ধা কলিকতাৰ পৰা আমদানিকৃত জেলজেলীয়া ধুতী, দক্ষিণ ভাৰতীয় বগা কুৰ্তা, আৰু কাঠৰ খৰম পিন্ধিব৷ গাত এখন ২০ ফুট দীঘল চেলেং চাদৰ মেৰিয়াই লব৷ চুলিখিনিত তেপতেপীয়াকৈ তেল সানি নিমজ কৈ ফণিয়াই লব, দাঢ়ি দিনে দুবাৰকৈ দাঢ়ি ’ক্ষুৰাব’ (’খুৰাব’ লিখা ভুল, ক্ষুৰেৰে কাটে সেইবাবে ক্ষুৰাই, ’খুৰা’ মানে হলগৈ ’দদাইদেউ’, ’Uncle’, এই খুৰাদেউৰ লগত দাঢ়ি কটাৰ কি সম্পৰ্ক থাকিব পাৰে? ইমানখিনি কথাও যদি এই ভো ভো পণ্ডিত সকলে নেজানে তেন্তে অসম দেশৰ ভৱিষ্যত কি হব সি সহজে অনুমেয়)৷\nমহিলাসকলে আঠুঁৱাৰ দৰে কাপোৰৰ কপাহী চাদৰৰ সৈতে হাওড়াত নিৰ্মিত ৰঙা ব্লাউজ (ৰিহা নহয় দেই, ৰিহা অশালীন পোছাক) আৰু বগা মেখেলা পিন্ধিব৷ মহিলাসকল খালি ভৰিৰে থাকিব৷\nবিহুৱাই আঁঠুমূৰত চুৰীয়া পিন্ধি নিজৰ কলাফুল প্ৰদৰ্শন কৰা কাৰ্যক অশ্লীল বুলি গণ্য কৰা হব৷ গোৰোহা লেটিওৱা বাঙালী ধুতীহে যে অসমীয়াৰ জাতীয় পোচাক সেই কথা আজি মই ৰাজহুৱা ভাৱে ঘোষণা কৰিলো, ইয়াত কোনেও আপত্তি কৰিব নোৱাৰিব, কৰিলেও নৰজিব৷\n(খ) বিহুত শিল্পীসকলে কেৱল অসমীয়া লোকগীতহে পৰিবে‍শন কৰিব পাৰিব, তাকো কেৱল থলুৱা বাদ্যযন্ত্ৰ ব্যৱহাৰ কৰি৷ তবলা, গীটাৰ, ধুলুকী, ড্ৰাম আদি বাদ্য ব্যৱহাৰ কৰা সকলক ’দেশদ্ৰোহী’ আখ্যা দিয়া হব৷ অসমীয়া বা আনভাষাৰ আধুনিক গীতবোৰ মোৰ দৃষ্টিত একেবাৰে নিকৃষ্ট, গতিকে সেইবোৰ গীত গাবলৈ অনুমতি দিয়া নহব, লাগিলে সেইটো গীতে ’গ্ৰ্যামী’ (গ্ৰেমী নহয়) পুৰস্কাৰেই নাপাওক কিয়৷\n(গ) বিহু অনুষ্ঠানবিলাক একেবাৰে মাৰ্জিত হব লাগিব, কোনেও নাচি বাগি আনন্দ কৰিব নোৱাৰিব, এনে ব্যৱহাৰ আমাৰ ঐতিহ্যৰ পৰিপন্থী৷ সকলোৱে নিজৰ নিৰ্দিষ্ট আসনত বহি অনুষ্ঠান উপভোগ কৰিব, আৰু গীতৰ শেষত তিনিবাৰকৈ মৃদু হাততালি মাৰিব৷\n(ঘ) সকলো বিহুৰ অনুষ্ঠান সন্ধিয়া ৬ বাজি ৪৮মিনিট ১৩ চেকেণ্ডত আৰম্ভ কৰিব লাগিব আৰু ১০ বাজি ১৭ মিনিট ২১ চেকেণ্ডত সমাপ্ত কৰিব লাগিব৷ ইয়াৰ অন্যথা কৰিলে মুন্নাভাইৰ দৰে ’বিনম্ৰতা’ ৰে সোঁৱৰাই দিয়া হব৷\n(ঙ) বিহুৰ কেইদিন অকল পাঞ্জাৱৰ চাউলেৰে কৰা পিঠা আৰু কানপুৰৰ মিলত খুন্দা চিৰাহে ভোজন কৰিবলৈ অনুমতি দিয়া হব৷ কাৰোবাৰ পেটৰ অসুখ বিসুখ হলে তেওঁলোকক লঘোণে ৰখা হব৷\n(চ) মই লক্ষ্য কৰিছো বিহুনামৰ ভাষা অতি অশ্লীল, অসভ্য আৰু চহা প্ৰকৃতিৰ, ’চেনাই’, ’কলিজা’, ’পলুৱাই নিওঁ’, ’তোক নেপালে মৰি যাওঁ’ আদি অসাংবিধানিক শব্দ/বাক্যাংশৰে ভৰা৷ এনে শব্দৰ ব্যৱহাৰ সভ্য সমাজৰ বাবে অপকাৰী আৰু ভাষাটোৰ বাবেও ধ্বংসাত্মক৷ গতিকে সামাজিক আৰু সাংস্কৃতিক প্ৰয়োজনীয়তাৰ প্ৰতি লক্ষ্য ৰাখি বিহুগীত বিলাক সংশোধিত আৰু শালীন কৰি তুলিবলৈ আদেশ… মানে অনুৰোধ কৰিছো৷ বিহুনাম বিলাক কেনেদৰে সংশোধন কৰিব লাগিব তাৰ উদাহৰণ তলত দিয়া হ’ল।\nঅশালীন চহা বিহু\n“অ’ চেনিমাই জাঁজী নৈ বোৱাই দিম\nঅ’ চেনিমাই কলিজাৰ তেজেৰে\nঅ’ চেনিমাই ঐ,\nতেজেৰে বৈ যাব,\nনৈ চেনিমাই জাঁজী নৈ….“\nযিকোনো সুস্থ মস্তিষ্কৰ মানুহেই গম পাই যাব এই বিহুনাম কিমান অশ্লীল আৰু হিংসাত্মক, এনে গীতে নৱ প্ৰজন্মক ধ্বংস নকৰি কি কৰিব? এই বিহুগীতৰ শালীন ৰূপ এনে ধৰণৰ হব\n“মোৰ হৃদয় সাম্ৰাজ্ঞী,\nহে মোৰ প্ৰাণ প্ৰিয়া,\nতোমাৰ দৰ্শনতে স্পন্দিত হয়,\nমোৰ প্ৰেম আকলুৱা হিয়া\nবোৱাই দিয়া মোৰ হৃদয়ত\nতোমাৰ অসূৰ্যস্পৃশ্যা (অসূৰ্যস্পৰ্ষা নহয়) প্ৰেমৰ বন্যা৷“\nবিহুগীতৰ মূল উদ্দেশ্য হ’ল প্ৰেমিকাক প্ৰেম নিবেদন কৰা, ওপৰত দেখুৱা ধৰণে শালীনতা ৰক্ষা কৰিও এই উদ্দেশ্যত উপনীত হব পাৰি৷\nমোৰ অলপ জৰুৰী আৰু গোপনীয় কাম কৰিব লগা আছে, গতিকে সদ্যহতে এৰিব লগা হৈছে৷ কিন্তু আপোনালোকে নেভাবিব যে আপোনালোক মোৰ পৰা সাৰি গ’ল- অনতিপলমেই আকৌ বহুতো নিত্য নতুন সমস্যা উদ্ভাৱন কৰিবলৈ মই আহি আছোঁ৷ সমাধান কৰা মোৰ কাম নহয়, সেইবোৰ আপোনালোকে নিজে নিজে কৰি লব।\n« হলকান্ত অভিধানৰ আঁত ধৰি – পল্লৱী হাজৰিকা\nডিগ্নিটী অৱ লেবাৰ – পাৰ্থ প্ৰতিম বৰকটকী »\nকি বুলি কম অভিজিত! মোৰ প্ৰিয় ব্যংগ লিখকৰ ভিতৰত তুমিও এজন ৷ তাৰ কাৰনে লেখাটো মোৰ ৱালত শ্বেয়াৰ (ছেয়াৰ হব নেকি বাৰু তোমাৰ নিৰ্দেশ মতে?) কৰিলো ৷\nএকো লিখিবলৈ ভাষা নাই ৷\nতামাম! ( নে টামাম? )\nপঢ়িলো ৷ ভাল লাগিল ৷\nপাগল হৈ গ’লো দেই।তাম্মাম\nআগন্তুক মাঘ বিহু উৰুকাৰ বাবে কঠোৰ “মাজনিশা আইন” ঘোষনা কৰক\nপ্ৰিয় লিখন…আপোনাৰ প্ৰতিটো লিখনিয়ে মোৰ প্ৰিয়…যেনেকৈ এইটো\nএইটো প্ৰান্তিকলৈ পঠাই দিয়া ৷ বহল পৰিসৰত মানুহে পঢ়ক ৷\nতুমি লিখা কথাখিনিৰ সাৰমৰ্ম গভীৰ অথচ ইমান সহজ আৰু ব্যংগৰ চলেৰে তুমি উপস্থাপন কৰিছা পঢ়ি সঁচাকে মন মগজু জোকাৰি গৈছে ।


‘হাউচৱাইফ’ বনাম অৰ্থনীতি (অনুপমা বৰগোহাঁই) - সাহিত্য ডট অৰ্গ\n‘হাউচৱাইফ’ বনাম অৰ্থনীতি\nকিছু দিনৰ পৰাৰ এটা কথা প্রবল ভাবে অনুভব কৰিছো যে চাকৰি বা অৰ্থোপাৰ্জন নকৰি ঘৰত ‘বহি’ থকা অৰ্থাৎ কেৱল ঘৰ পৰিয়াল নিয়াৰিকৈ চলোৱাত সহায় কৰা মহিলাক সমাজে (পুৰুষ /মহিলা দুয়ো বৰ্ণয়েই ) হেয় চকুৰে চায়। ‘হাউচৱাইফ’- ক ‘হোম মেকাৰ’ বুলি যি নতুন নামেৰেই অভিকৰন নকৰক কিয়-মনত তেওঁলোকৰ প্রতি থকা ধাৰনা কিন্তু অলপো উচ্চ নহয়। সকলোৰে প্রশ্ন- ‘কি কৰা দিনটো ঘৰতে বহি?’- ‘কেনেকৈ যে কটোৱা দিনবোৰ ঘৰতে একেবোৰ কাম কৰি??’ –টি.ভি. চিৰিয়েল কেইখন, কিটি পাৰ্টি, কাপোৰ, গহনা, বেংক বেলেন্‌চ, গৃহস্থৰ দৰমহা আদিৰ বাহিৰে ‘হাউচৱাইফ’-এ বেলেগ কিবা চিন্তা কৰিব পাৰে জানো!! অৱশ্যে লৰা-ছোৱালীৰ নম্বৰৰ প্রতিযোগীতাৰ দৌৰত আনৰ কেইটাতকৈ নিজৰ কেইটাই কিমান আগবাঢ়িব পাৰে তাকো ‘হাউচৱাইফ’বোৰেই চায় হেনো ! সাহিত্য.অৰ্গৰ বাবে “নাৰী তুমি অৰ্ধ আকাশ” এই বিষয়ে লিখিব লওঁতে মনলৈ এইটো ভাবেই আহিল যে মই সমাজে ‘তুচ্ছ’ বুলি ভবা এগৰাকী ‘হাউচৱাইফ’ৰ সমাজৰ প্রতি আগবঢ়োৱা পৰোক্ষ অবদানৰ কথা লিখিম।\n১৯৮০ দশকৰ কথা-\n‘নিৰ্জুমনি’-নামটোৰ দৰেই নিৰ্জু স্বভাবৰ এজনী ছোৱালী।পঢ়া শুনাত সাধাৰন। শ্রেণীৰ তথাকথিত মেধাসম্পন্ন ছোৱালী কেইজনীৰ মনত নিৰ্জুৰ কোনো স্হান নাই। তথাপিও নিৰ্জুমনিৰ কাৰো প্রতি আক্ষেপ নাই।মেধাগুণসম্পন্ন ছোৱালী কেইজনীৰ মেধাগুনক তাই অপাৰ শ্রদ্ধা কৰে !দিন বাগৰিল—বেছিভাগেই নিজৰ নিজৰ ভাগ্য আৰু প্রতিভাৰ যোৰত উচ্চশিক্ষা লৈ আত্মপ্রতিষ্ঠা কৰিবলৈ নামি পৰিল। নিৰ্জুমনিয়ে সাধাৰন ভাবে স্নাতক ডিগ্রী লৈ সাধাৰন অথচ মেধাবী কলেজ শিক্ষক এজনৰ লগত বিয়া হৈ গল। উচ্চশিক্ষা, কেৰিয়াৰ আদিৰ যুদ্ধত ব্যস্ত্ থকা তাইৰ লগৰীয়াহঁতে তাইক পাহৰি গল..\n২০১০ শতিকা-ফেচবুক তথা চচিয়েল জালপঞ্জীৰ দিন—\nএজনী দেশ-বিদেশৰ নানা ঠাই ঘুৰি ফুৰা আধুনিকা স্মাৰ্ট মহিলাৰ পৰা ৮০ দশকত একেখন স্কুলত পঢ়া সকলো মহিলালৈ বন্ধুতৰ অনুৰোধ আহিল –সকলোৱে মহিলা গৰাকীৰ বন্ধুত্ব গ্রহন কৰিলে-কোনেও তেওঁৰ প্রফাইল খুলি নাচালে….\nএসময়ত নিৰ্জুমনিৰ লগৰীয়াবোৰৰ মাজত চৰ্চা হল- কোন আছিল বাৰু এই নিৰ্জুমনি…!! লাহে লাহে সকলোৰে মনত পৰিব ল’লে—পিছৰ বেঞ্চত সকলোৰে অলক্ষিতে বহি থকা ভিতৰুৱা ঠাই এখনৰ পৰা খুৰাকৰ ঘৰত থাকি পঢ়িবলৈ অহা নিৰ্জুমনি ইমান ধনী, আধুনিক কেনেকৈ হল ?? কেনেকৈ তাই প্রিয়ংকা গান্ধীৰ লগত একেলগে একেখন হোটেলৰ চুইমিং পুলত ফট’ উঠিব পালে-পৃথিবীৰ সৰ্বোচ্চ হোটেলখনত নিৰ্জুমণি !! -তাইচোন আমি আকাশ চুবলৈ কৰা প্রতিযোগিতাত যোগ নিদিয়াকৈয়ে আকাশত বহি আছে !!আকাশ চুবলৈ কৰা প্রতিযোগিতাত তথা নিৰ্জুমনিয়ে শ্রদ্ধা কৰা মেধাৰ শাৰীত ময়ো এজনী আছিলো—দৈবসূত্রে বৰ্তমান একে ঠাইৰ নিবাসী হোৱাত ফোনযোগে কথা বতৰা তথা অহায়োৱা চলিল। নিৰ্জুমনিৰ পতি মোৰ পতিৰো চিনাকী তথা একে কোম্পানীত এটা সময়ত কামো কৰিছিল। জীৱনত প্রচন্ড কিবা এটা কৰাৰ হাবিয়াস আছিল তেওঁৰ। দুখীয়া ঘৰৰ লৰা । শাক বেচি, গাহৰি কাটি/ বেচি পঢ়া শুনাৰ খৰচ উলিয়াইছিল ।মেট্রিকত ৩য় বিভাগত উত্তীৰ্ণ হৈ কোনো ভাল কলেজত পঢ়িবলৈ নাপাইছিল-তথাপিও নিৰাশ নহৈ গাৱৰে নৈশ কলেজ এখনত নাম লগালে-হায়াৰ চেকেণ্ডেৰী পৰীক্ষা পাচ কৰাৰ পিছত ডিব্রুগড় টাউনত উচ্চশিক্ষা লবলৈ আহি প্রদীপ অৰ্থাৎ নিৰ্জুমনিৰ পতিৰ জীৱনৰ প্রতি দৃষ্টিভংগীয়েই বেলেগ হৈ গল।টাউনলৈ পঢ়িবলৈ ওলাই আহোতেই পিতৃয়ে কৈছিল-‘জীৱনত যদি একো কৰিব নোৱাৰ –ডিঙিত চিপজৰি লগাই ল’বি –তথাপি হাৰ মানি গুচি নাহিবি’। পিতৃৰ এই কথাষাৰৰ পৰাই প্রদীপে জীৱনটোক প্রত্যাহবান হিচাবে ল’লে- গান ,কবিতা, তৰ্ক, দেহশ্রী প্রতিযোগিতা- পঢ়াশুনা একোতেই পিছ পৰি নাথাকিল সি-সকলোতে বিশেষ স্হান দখল কৰি গ’ল—বিশ্ববিদ্যালয়ৰ শ্রেষ্ঠ স্নাতকোত্তৰ হৈ কলেজ এখনৰ শিক্ষক হৈয়ে নিৰ্জুমনিৰ লগত বিবাহপাশত আবদ্ধ হল। প্রদীপৰ জীৱনৰ গতি সলনি কৰি সকলোতে আগবাঢ়ি যাবলৈ প্রেৰণা যোগোৱা, পিতৃৰ কঠোৰ বাণীক ধনাত্মক ভাবে লৈ আগবাঢ়ি যাবলৈ প্রেৰণা দিয়াৰ মূলত আছিল তথাকঠিত কম মেধাসম্পন্ন সকলোৰে অবহেলিত এই ‘নিৰ্জুমনি’ !! কিন্তু বিয়া হৈ যোৱাৰ পিছতো নিৰ্জুমনি স্হবিৰ নহল, তাই তাইৰ এসময়ৰ প্রেমিক তথা বৰ্তমানৰ পতি প্রদীপক প্রেৰণা যোগালে সদায় ওপৰলৈ যাবলৈ-অভাবেৰে ডাঙৰ দীঘল হোৱা সিহঁতৰ জীৱনবোৰ আৰু অঙহি-বঙহিবোৰক উদ্ধাৰ কৰিব পৰাকৈ অৰ্থশালী হ’বৰ সাহস যোগালে। প্রদীপে কলেজ শিক্ষকৰ চাকৰি এৰি ডাঙৰ তেল কোম্পানী এটাত যোগদান কৰিলে-নিৰ্জুমনিৰ আগ্রহতে। কিন্তু তাতো নিৰ্জুমনি ক্ষান্ত নহল। তাই প্রদীপক প্রেৰণা যোগালে ওপৰলৈ আৰু ওপৰলৈ যাবলৈ…।\nএটা সময় আহিল -। নিৰ্জুমনিৰ টান নৰিয়া। হস্পিতেলৰ বিচনাত।সিহঁতৰ ৫বছৰীয়া অকনমাণিজনীয়ে মাক-দেউতাকৰ বাহিৰে কাৰো লগত থাকিব নোখোজে-! তেনে সময়তে প্রদীপে এটা বৃহৎ আন্তৰ্জাতিক কোম্পানীত চাকৰিৰ সাক্ষাকাৰৰ বাবে আহ্বান পালে-! যাব লাগে নিৰ্জুমনিক এৰি দিল্লীলৈ সাক্ষাকাৰৰ বাবে—প্রদীপে সেই চাকৰিৰ আশাই বাদ দিলে।নিৰ্জুমনিয়ে গম পাই প্রদীপক তেনে নকৰিবলৈ বাৰংবাৰ হাক দিলে-‘সুযোগ আৰু সুবিধা এবাৰেই আহে।তুমি মোৰ কথা চিন্তা নকৰিবা।যোৱা সাক্ষাকাৰ দি আহা আৰু তুমি চাকৰি পাবাই । মোৰ তোমাৰ ওপৰত সম্পূৰ্ণ বিশ্বাস আছে”।নিৰ্জুৰ নেৰানেপেৰা অনুৰোধ, আত্মবিশ্বাস আৰু সাহসত তাইক হস্পিতেলৰ বিচনাত অজলা মাক দেউতাকৰ তত্বাবধানত এৰি প্রদীপ দিল্লীলৈ গল আৰু সাক্ষাকাৰত উত্তীৰ্ণও হ’ল। চাকৰি দক্ষিণ আফিকাত ।দৰমহা মাহে কাটি কুটি ১৪ লাখ টকা।কিন্তু পৰিয়াল লৈ যাব পৰাৰ পৰিবেশ নাই। প্রদীপ কিছু নিৰাশ হৈ উভতি আহিল।ইতিমধ্যে হস্পিতেলৰ পৰা ঘৰ আহি পোৱা নিৰ্জুমনিৰ আনন্দৰ পাৰ ভাগি পৰিল। প্রদীপক কলে- ‘মই ছোৱালীজনী লৈ দিল্লীত থাকিম।তুমিতো দুমাহৰ মূৰেমূৰে আহিয়েই থাকিবা-,গতিকে মই দিল্লীত থাকিলে তোমাৰ যাতায়তৰ সুবিধা হব আৰু ছোৱালীজনীয়েও পঢ়াৰ বেছি সুবিধা পাব’। প্রথমে আঁকৰী নিৰ্জুমনিক অকলে দিল্লীৰ দৰে ঠাইত এৰি থৈ ইমান দূৰ বিদেশত চাকৰি কৰিবলৈ যোৱাৰ কথা প্রদীপে সপোনতো ভাবিব পৰা নাছিল। কিন্তু নিৰ্জুমনিৰ সাহসত প্রদীপ বিদেশত চাকৰি কৰিবলৈ গ’ল। তাতো নিজক ভালদৰে প্রতিষ্ঠা কৰিলে আৰু এতিয়া নিৰ্জুমনিৰ লগতে নিজৰ তথা নিৰ্জুমনিৰ গাৱৰ পৰিয়ালৰ মানুহকো সুখত ৰাখিব পাৰিছে !- বহু দুখীয়া লৰা ছোৱালীক পঢ়া শুনাত সহায় কৰিছে।প্রদীপৰ এই উত্তৰণত সকলোৱে প্রদীপৰ মেধা আৰু নিৰ্জুমনিৰ ভাগ্যক প্রশংসা কৰে কিন্তু কোনেও নিৰ্জুমনিৰ কষ্ট, ত্যাগ আৰু প্রেৰণাৰ শলাগ নলয় !! দেৱালীৰ আনন্দৰ মাজত প্রদীপ আৰু নিৰ্জুমনিৰ সফলতাৰ কাহিনী শুনি থাকোতে প্রদীপক মই কৈছিলো “Behind every successful man there isawoman”-এই কথাষাৰ আপুনি স্বীকাৰ কৰিবই লাগিব..। তেতিয়া প্রদীপে পুৰুষৰ অহংভাৱেৰে ক’লে, ‘ ওঁহো, এইটো মোৰ ক্ষেত্রত অৰ্ধসত্য- মোৰ দৰে ল’ৰা এটাই ইমানবোৰ ভাল ভাল ছোৱালীৰ বিয়াৰ প্রস্তাৱ নাকচ কৰি নিৰ্জুমনিৰ দৰে ছোৱালী এজনীকে যে বিয়া পাতিলো এয়াটো মোৰেই কৃতিত্ব’ !! হায় নাৰী-হায় নিৰ্জুমনি ! সেয়ে হয়তো আমি আজিও কওঁ-নাৰী তুমি অৰ্ধ আকাশ- লক্ষ্য হওঁক পূৰ্ণতাৰ !!\nভাৰতৰ সৰ্বমুঠ ঘৰুৱা উৎপাদন (GDP) কম হোৱাৰ মুখ্য কাৰণ হৈছে অৰ্থনৈতিক কামকাজত মহিলাৰ কম য়োগদান। UN Womanৰ সহকাৰী চেক্ৰেটেৰি জেনেৰেল লক্ষ্মী পুৰীয়ে কৈছিল যে আমি যদি মহিলাসকলক বেচি সুবিধা দিও ভাৰতৰ অৰ্থনৈতিক উন্নতিৰ (growth) হাৰ ২০১১চনত ৪.২%বেছি হলহেতেন যিটোৱে বৰ্তমান উন্নতিৰ (growth) হাৰ ৭.৫% কৰিলেহেতেন। এজনী মহিলাক সুবিধা দিয়া মানে এখন সমাজক সুবিধা দিয়া। এজনী সুস্থ সৱল মহিলাই এটি সূস্থ সৱল সন্তান জন্ম দি আৰু সুস্থভাৱে পৰিয়াল চলাই নি পৰোক্ষভাবে দেশৰ অৰ্থনীতিত সহায় কৰে।\nঅন্য এটা সমীক্ষাত দেখা গৈছে যে মহিলাই পুৰুষতকৈ বেছি সময় কাম কৰে। পৰিয়াল আৰু সমাজৰ মুখ্যতম কাম কৰে কিন্তু তেওঁলোক বেতনৰহিত আৰু তেওঁলোকৰ কামক কাম বুলি গণ্য কৰা নহয় (unpaid & invisible worker)! এজনী সাধাৰণ ভাৰতীয় নাৰীয়ে দৈনিক গড়ে ২.১ ঘণ্টা ৰন্ধা বঢ়াত,১.১ঘন্টা চাফ চফাই কামত আৰু দিনটোৰ বেছিভাগ সময় সন্তানৰ লালন পালনত খৰচ কৰে।পুৰুষৰ ক্ষেত্রত এনে unpaid & invisible work তেনেই কম!! (০.৩২ঘন্টা প্রতি সপ্তাহত)! ঘৰুৱা কাম কৰা মহিলাৰ এই কামক সন্মান দিলে, হেয় চকুৰে নাচালে কিছুমান নাৰীয়ে কেৱল ‘হাউচৱাইফ’ টেগ টো গুচাবৰ বাবেই ল’ৰা ছোৱালী ,ঘৰ পৰিয়ালক পিঠি দি হ’লেও চাকৰি কৰিবলৈ দৌৰি নগৈ সেই সময়খিনি নিজৰ ঘৰ বা ল’ৰা -ছোৱালীক দিলে সমাজত তেওঁলোকে বৰ্তমানে দিয়া যোগদানতকৈ বেছি লাভ হব। অৱশ্যে মই এইক্ষেত্রত এনেসকল মহিলাৰ কথাহে কৈছো যাৰ পৰিয়ালৰ বাবে আৰু এজন অৰ্থোপাৰ্জনকাৰীৰ প্রয়োজন নাই-যি কেৱল ‘টাইম পাচ’ কৰিবৰ বাবে ল’ৰা ছোৱালীক বনকৰা মহিলা বা অন্য ব্যক্তিৰ হাতত এৰি দি নিজৰ বিলাসৰ চাহিদা পূৰণ কৰিবৰ বাবে উৎকোচ দি হ’লেও চাকৰি কৰিছে তেওঁলোকৰ কথাহে কৈছো । সুনিতা উইলিয়ামচ, কিৰন বেদী আদিৰ দৰে নাৰী ঘৰত সোমাই পৰিয়াল চাই থাকিলে দেশখন আৰু স্থবিৰ হৈ যাব ।মোৰ লিখনিৰ উদ্দেশ্য সেই সকল সাধাৰণ হৈও অসাধাৰণ নাৰীক লৈ যি সুনিতা উইলিয়ামচ, কিৰন বেদীৰ দৰে সন্তানক জন্ম দি গঢ়ি তুলি আমাৰ সমাজক উন্নত কৰিছে। গতিকে হাউচৱাইফসকলোকো সমাজে উচ্চ চকুৰে চাব লাগে আৰু হাউচৱাইফসকলেও নিজৰ কামক শ্রদ্ধা কৰি পৰিয়ালৰ উন্নতিত অৰিহণা যোগাই সমাজ তথা দেশৰ উন্নতিত পৰোক্ষভাবে যোগদান কৰিব লাগে।\n← নাৰী তুমি অৰ্ধ আকাশ (নিবেদিতা হাজৰিকা)\nঅসম সাহিত্য সভাৰ নৱ-নিৰ্বাচিত সভাপতি ইমৰান শ্বাহ দেৱৰ সৈতে এক অন্তৰংগ আলাপ →


উদ্দেশ্য ৰাজনৈতিক! তৃণমূল নেতাৰ পিছে পিছে ঘূৰিছে কেন্দ্ৰীয় তদন্তকাৰী সংস্থা -\nHomeৰাজনৈতিকউদ্দেশ্য ৰাজনৈতিক! তৃণমূল নেতাৰ পিছে পিছে ঘূৰিছে কেন্দ্ৰীয় তদন্তকাৰী সংস্থা\nউদ্দেশ্য ৰাজনৈতিক! তৃণমূল নেতাৰ পিছে পিছে ঘূৰিছে কেন্দ্ৰীয় তদন্তকাৰী সংস্থা\nকলকাতা : তৃণমূল সাংসদ অভিষেক বেনাৰ্জীৰ পিছত নেৰানেপেৰাকৈ লাগিছে এনফ’ৰ্চমেণ্ট ডাইৰেক্টৰেট। বংগৰ মুখ্যমন্ত্ৰী মমতা বেনাৰ্জীৰ ভতিজাক অভিষেক বেনাৰ্জী তৃণমূলৰ এগৰাকী গুৰুত্বপূৰ্ণ নেতা হোৱাই নহয় তেওঁ তৃণমূলৰ ভৱিষ্যতৰ মিছনৰো নেতৃত্ব দিয়াৰ বাবে সাজু হৈছে। ত্ৰিপুৰাত ২০২৩চনত অনুষ্ঠিত হ’বলগীয়া বিধানসভা নিৰ্বাচনত তৃণমূলে ক্ষমতা দখলৰ কুচকাৱাড এতিয়াৰ পৰাই আৰম্ভ কৰিছে আৰু ইয়াক নেতৃত্ব দিয়াসকলৰ ভিতৰত অন্যতম হৈছে অভিষেক বেনাৰ্জীও। অহা বুধাবাৰে তেওঁ ত্ৰিপুৰাৰ আগৰতলাত তৃণমূলৰ হৈ এটা ৰোডশ্ব’ত অংশ ল’ব। এই ৰোডশ্ব’ৰেই ৰাজ্যখনত ক্ষমতা দখলৰ যুঁজৰ পাতনি মেলিব তৃণমূলে।\nকিন্তু এই ৰোডশ্ব’ৰ প্ৰস্তুতিৰ মাজতে অভিষেক বেনাৰ্জীলৈ আন এখন চমন জাৰি কৰিছে ইডি-এ। অবৈধ কয়লা খনন কেলেংকাৰীৰ সৈতে জড়িত ধনৰ অবৈধ লেনদেনৰ গোচৰত তেওঁলৈ জাৰি কৰা হৈছে নতুন চমন। ২১ ছেপ্টেম্বৰত তেওঁক তদন্তকাৰী সংস্থাটোৰ সন্মুখত হাজিৰ হ’বলৈ নিৰ্দেশ দিয়া হৈছে। তেওঁক শুকুৰবাৰেই দিল্লীত উপস্থিত হোৱাৰ নিৰ্দেশ দিয়া হৈছিল যদিও তেওঁ তাৎক্ষণিক জাননীতে দিল্লীত উপস্থিত হ’ব নোৱাৰে বুলি কোৱাত নতুন তাৰিখ নিৰ্ধাৰণ কৰি তেওঁক জেৰাৰ বাবে হাজিৰ হ’বলৈ নিৰ্দেশ দিয়া হৈছে। উল্লেখ্য যে, যোৱা ৬ ছেপ্টেম্বৰতো তেওঁক জেৰা কৰিছিল তদন্তকাৰী সংস্থাটোৱে।\nদিল্লীৰ জাম নগৰ হাউছত তেওঁ আঠ ঘণ্টা ধৰি জেৰা কৰা হৈছিল। তেওঁৰ লগতে তেওঁৰ পত্নী ৰুজিৰাকো জেৰা কৰিছিল ইডি-এ। তৃণমূলৰ নেতাৰ বিৰদ্ধে কেন্দ্ৰীয় তদন্তকাৰী সংস্থাৰ এনে তৎপৰতাৰ বিৰুদ্ধে সৰৱ হৈ পৰিছিল মমতা বেনাৰ্জী। ৰাজনৈতিক উদ্দেশ্যত কেন্দ্ৰীয় চৰকাৰে এনেদৰে বিৰোধী দলৰ নেতাক চাপত ৰখাৰ কৌশল গ্ৰহণ কৰাৰ বুলিও সমালোচনাৰ জোৱাৰ উঠি আহিছে বিভিন্ন সময়ত। শেহতীয়াকৈ বংগ আৰু অসমৰ উপ নিৰ্বাচক লৈ তৃণমূলৰ তৎপৰতা তথা ত্ৰিপুৰা দখলৰ পৰিকল্পনাৰ মাজতে তৃণমূলৰ নেতাৰ ওপৰত কেন্দ্ৰীয় সংস্থাৰ এনে চাপ সৃষ্টি বিশেষ তাৎপৰ্যপূৰ্ণ হিচাপে বিবেচিত হৈছে।\nPrevious articleকৰ’না ছুপাৰস্প্ৰেডাৰ শাস্ত্ৰী-কোহলী! ক্ষোভিত সৌৰভ গাঙ্গুলী\nNext article‘মাহী’ৰ বন্দনাত মুখৰ ‘মহাৰাজ’, কি ক’লে ?


BIG BREAKING! মৰিয়নীত টিকট কৰ্তন হ’ব ৰাইজৰ দলৰ প্ৰাৰ্থী সঞ্জীৱ গগৈৰ!\nOctober 1, 2021 8:26 pm\nএই মুহূৰ্তৰ ৰাজনৈতিক মহলৰ আটাইতকৈ গুৰুত্বপূৰ্ণ খবৰ আহি পৰিছে নৰ্থ ইষ্ট নাওৰ হাতত।\nমৰিয়নী সমষ্টিৰ ৰাইজৰ দলৰ প্ৰাৰ্থী সঞ্জীৱ গগৈৰ প্ৰাৰ্থীত্ব বা দলীয় টিকট কৰ্তন হোৱাৰ পূৰ্ণ সম্ভাৱনা আছে। কিয়নো ৰাইজৰ দলৰ অধিক গুৰুত্ব থাওৰা সমষ্টিতহে।\nশুক্ৰবাৰৰ দিনৰ ভাগত ৰাইজৰ দলৰ সভাপতি অখিল গগৈয়ে কংগ্ৰেছক বিশ্বাসঘাটক আখ্যা দি অকলে নিৰ্বাচনত ৰাইজৰ দলে প্ৰতিদ্বন্দ্বিতা আগবঢ়োৱাৰ কথা ঘোষণা কৰিছিল তথা মৰিয়নীত সঞ্জীৱ গগৈ আৰু থাওৰাত ধৈয্য কোঁৱৰক প্ৰাৰ্থিত্ব দিয়াৰ কথা ঘোষণা কৰিছিল।\nকিন্তু তাৰ কিছু সময়ৰ পাছতে সলনি হ’ল ৰাজনৈতিক প্ৰেক্ষাপট। কিয়নো কংগ্ৰেছে ৰাইজৰ দলক এখন আসন আৰু অসম জাতীয় পৰিষদক এখন আসন এৰি বাকী ৪ খনত কংগ্ৰেছ দলে প্ৰতিদ্বন্দ্বিতা কৰিব তথা প্ৰত্যেকটো সমষ্টিতে এজন উমৈহতীয়া প্ৰাৰ্থী থিয় কৰোৱাৰ কথা ঘোষণা কৰে।\nতাৰ পাছতেই মিত্ৰতাৰ স্বাৰ্থতে ৰাইজৰ দলে মৰিয়নী সমষ্টিটো এৰি দিয়াটো এক প্ৰকাৰৰ নিশ্চিত হৈ পৰিছে।\nএই সন্দৰ্ভত ৰাইজৰ দলৰ উপ সভাপতি ৰাছেল হুছেইনক আমাৰ সাংবাদিক কল্পজ্যোতি শইকীয়াই সোধাত তেওঁ থাওৰা সমষ্টিটো ৰাইজৰ দলক লাগিবই বুলি স্পষ্ট কৰি দিয়ে।\nতেওঁ কয় ‘মিত্ৰতাৰ স্বাৰ্থত প্ৰয়োজন হ’লে মৰিয়নী সমষ্টিটো এৰি দিম। আমি ঘোষণা কৰা থাওৰা সমষ্টিক বাদ কৰি বেলেগত দিলে অসুবিধা হ’ব। কোনোপধ্যে আমি থাওৰা সমষ্টি এৰি নিদিওঁ।‘\nকিন্তু কংগ্ৰেছ দলে থাওৰা সমষ্টিটো ৰাইজৰ দলক এৰি দিয়ে নে নাই সেয়া বৰ্তমানো নিশ্চিত হোৱা নাই।\nসুত্ৰ থাওৰা সমষ্টিৰ কংগ্ৰেছৰ তিনিজনীয়া প্ৰাৰ্থীৰ পেনেল ইতিমধ্যে কংগ্ৰেছৰ হাইকামাণ্ডলৈ প্ৰেৰণ কৰিছে কংগ্ৰেছে। তাৰ ভিতৰত মনোৰঞ্জন কোঁৱৰ আৰু অজয় গগৈ টিকটৰ প্ৰবল দাবীদাৰ বুলি সূত্ৰত প্ৰকাশ পাইছে।\nইফালে ৰাইজৰ দলৰ হৈ প্ৰচাৰ তুংগত উঠাইছে ধৈয্য কোঁৱৰে। যদিহে জনপ্ৰিয়তাৰ দিশৰ পৰা চালি জাৰি চাই প্ৰদেশ কংগ্ৰেছে সমষ্টিটো ৰাইজৰ দলৰ প্ৰাৰ্থীগৰাকীক এৰি দিয়ে তথা এটা সমষ্টিৰ অংকটোত কংগ্ৰেছে স্থিতি বাহাল ৰাখে তেন্তে মৰিয়নী সমষ্টিৰ প্ৰাৰ্থী সঞ্জীৱ গগৈৰ টিকট কৰ্তন হোৱাটো একেবাৰে নিশ্চিত।


এজেকিয়েল 34 - पवित्र बाइबिल [ইণ্ডিয়ান ৰিভাইচ ভাৰচন] - (এজে 34)\nতেতিয়া যিহোৱাৰ বাক্য মোৰ ওচৰলৈ আহিল, আৰু ক’লে,\n“হে মনুষ্য সন্তান, তুমি ইস্ৰায়েলৰ মেৰ-ছাগ ৰখীয়াবোৰৰ বিষয়ে ভাববাণী প্ৰচাৰ কৰা! ভাববাণী প্ৰচাৰ কৰি তেওঁলোকক কোৱা, প্ৰভু যিহোৱাই এই কথা কৈছে: “নিজকেই প্ৰতিপালন কৰা ইস্ৰায়েলৰ মেৰ-ছাগ ৰখীয়াবোৰ সন্তাপৰ পাত্ৰ! মেৰ-ছাগ ৰখীয়াবোৰে জানো মেৰ-ছাগবোৰক প্ৰতিপালন কৰিব নালাগে?\nতোমালোকে তেল খোৱা, তোমালোকে নোমেৰে পিন্ধা কাপোৰ কৰি লোৱা! তোমালোকে হৃষ্টপুষ্ট মেৰ-ছাগবোৰ বধ কৰা! কিন্তু জাকক হ’লে তোমালোকে প্ৰতিপালন নকৰা।\nতোমালোকে দুৰ্ব্বলবোৰক সবল নকৰিলা, আৰু কোনোজন যদি ৰোগত আক্রান্ত হৈ আছে তেওঁকো সুস্থ নকৰিলা। যিসকল ভাগি পৰিছে, তেওঁলোকক তুমি একত্রিত নকৰিলা, নাইবা জাতিচ্যুত লোকক পুনৰাই ঘূৰাই নানিল বা হেৰোৱাজনক নিবিচাৰিলা। বৰং বল আৰু উপদ্ৰৱেৰে তোমালোকে তেওঁলোকৰ ওপৰত ৰাজত্ব চলালা।\nতেতিয়া ৰখীয়া নোহোৱাত তেওঁলোক ছিন্ন-ভিন্ন হ’ল, আৰু ছিন্ন-ভিন্ন হোৱাৰ পাছত তেওঁলোক আটাই বনৰীয়া জন্তুৰ আহাৰ হ’ল।\nমোৰ মেৰ-ছাগবোৰে পৰ্ব্বতে পৰ্ব্বতে আৰু প্ৰত্যেক ওখ গিৰিৰ ওপৰত ভ্ৰমণ কৰিছে, এনে কি, মোৰ মেৰ-ছাগবোৰ গোটেই পৃথিৱীত ছিন্ন-ভিন্ন হ’ল। তথাপিও তেওঁলোকক চাওঁতা কি বিচাৰোঁতা কোনো নাই।”\nএই হেতুকে হে মেৰ-ছাগ ৰখীয়াবোৰ, যিহোৱাৰ বাক্য শুনা:\nপ্ৰভু যিহোৱাৰ এইটোৱেই ঘোষণা, “মোৰ জীৱনৰ শপত,” কিয়নো মেৰ-ছাগ ৰখীয়াবোৰে মোৰ মেৰ-ছাগবোৰ নিবিচৰাত আৰু মোৰ মেৰ-ছাগবোৰ প্ৰতিপালন নকৰি নিজকেই প্ৰতিপালন কৰি থকাত, ৰখীয়াসকল নোহোৱা হ’ল, ফলত মোৰ মেৰ-ছাগবোৰ লুটদ্ৰব্য আৰু আটাই বনৰীয়া জন্তুৰ আহাৰ হ’ল।\nএই হেতুকে হে মেৰ-ছাগ ৰখীয়াবোৰ, যিহোৱাৰ ঘোষণা শুনা:\n“প্ৰভু যিহোৱাই এই কথা কৈছে, চোৱা! মই মেৰ-ছাগ ৰখীয়াবোৰৰ বিপক্ষ, মই তেওঁলোকৰ হাতৰ পৰা মোৰ মেৰ-ছাগবোৰ আদায় কৰিম। আৰু তেওঁলোকক মেৰ-ছাগ ৰখীয়া বাবৰ পৰা বৰ্খাস্ত কৰিম; মেৰ-ছাগ ৰখীয়াসকলে নিজকেই আৰু প্ৰতিপালন নকৰিব, আৰু মোৰ মেৰ-ছাগবোৰ তেওঁলোকলৈ আহাৰ নহ’বৰ কাৰণে মই তেওঁলোকৰ মুখৰ পৰা মেৰ-ছাগবোৰক উদ্ধাৰ কৰিম।”\nকিয়নো প্ৰভু যিহোৱাই এই কথা কৈছে: চোৱা! মই নিজেই মোৰ মেৰ-ছাগবোৰৰ বুজ বিচাৰ ল’ম, আৰু সেইবোৰক বিচাৰি উলিয়াম।\nনিজ মেৰ-ছাগবোৰৰ মাজত থকা দিনা মেৰ-ছাগ ৰখীয়াই ছিন্ন-ভিন্ন হোৱা নিজৰ মেৰ-ছাগৰ জাকক বিচাৰি উলিওৱাৰ দৰে, মই মোৰ মেৰ-ছাগৰ জাকক বিচাৰি উলিয়াম; আৰু মেঘে ঢাকি আন্ধাৰ কৰা দিনা, সেইবোৰ ছিন্ন-ভিন্ন হোৱা আটাই ঠাইৰ পৰা মই সেইবোৰক উদ্ধাৰ কৰিম।\nতেতিয়া মই আটাই লোকসকলৰ মাজৰ পৰা তেওঁলোকক উলিয়াই আনিম; আৰু দেশবোৰৰ পৰা সেইবোৰক গোটাই তেওঁলোকক নিজৰ দেশলৈ আনিম। আৰু ইস্ৰায়েলৰ পৰ্ব্বতত, জুৰিবোৰৰ কাষত আৰু বসতিৰ যোগ্য ঠাইবোৰত মই সেইবোৰক চৰাম।\nমই উত্তম ঘাঁহনিত সেইবোৰক চৰাম; আৰু ইস্ৰায়েলৰ ওখ পৰ্ব্বতৰ ওপৰত সেইবোৰ তেওঁলোকৰ চৰণীয়া ঠাই হ’ব। তেওঁলোকে তাত উত্তম চৰণীয়া ঠাইত শয়ন কৰিব আৰু ইস্ৰায়েলৰ পৰ্ব্বতৰ ওপৰত পুষ্টিকৰ ঘাঁহনিত চৰিব।\nময়েই মোৰ মেৰ-ছাগবোৰক চৰাম আৰু মই নিজেই সেইবোৰক শয়ন কৰাম।” এয়ে প্ৰভু যিহোৱাৰ ঘোষণা।\n“মই হেৰোৱাজনক বিচাৰিম, জাতিচ্যুত কৰাজনক ঘূৰাই আনিম; মই ভাগি পৰাজনৰ ভগা ঠাই বান্ধিম, অসুস্থজনক সবল কৰিম। আৰু মই হৃষ্টপুষ্ট আৰু বলীজনক সংহাৰ কৰিম! আৰু ন্যায়েৰে প্ৰতিপালন কৰিবলৈ তেওঁলোকৰ ৰখীয়া হ’ম!\nআৰু তোমালোক, হে মোৰ মেৰ-ছাগৰ জাক,” প্ৰভু যিহোৱাই এই কথা কৈছে “চোৱা! তোমালোকৰ বিষয়ে হ’লে, মই এটা এটাকৈ মেৰ-ছাগৰ জাকৰ বিচাৰ কৰিম, মতা মেৰ-ছাগ আৰু মতা ছাগৰ সমানে বিচাৰ কৰিম!\nএয়ে তোমালোকৰ মানত সামান্য বিষয় নে, যে, তোমালোকে উত্তম ঘাঁহনিত চৰিছা, আকৌ তোমালোকৰ চৰণীয়াৰ অৱশিষ্ট ঘাঁহখিনি তোমালোকৰ ভৰিৰে গচকিছা, আৰু নিৰ্ম্মল জল পান কৰি, তোমালোকৰ ভৰিৰে অৱশিষ্ট ভাগ ঘোলা কৰিছা?\nকিন্তু এতিয়া মোৰ মেৰ-ছাগবোৰৰ ৰখীয়াৰ দ্বাৰাই চালিত, মোৰ মেৰ-ছাগবোৰে হ’লে, তোমালোকে তোমালোকৰ ভৰিৰে গচকা ঘাঁহহে খাবলৈ পায়, আৰু তোমালোকৰ ভৰিৰে ঘোলা কৰা পানীহে পান কৰিবলৈ পায়।”\nএই হেতুকে প্ৰভু যিহোৱাই তেওঁলোকক এই দৰে কৈছে: “চোৱা! মই, ময়েই হৃষ্টপুষ্ট আৰু ক্ষীণ মেৰ-ছাগবোৰৰ মাজত বিচাৰ কৰিম,\nতোমালোকে দুৰ্ব্বলবোৰক বাহিৰ কৰি ছিন্ন-ভিন্ন নকৰালৈকে, কোৰেৰে আৰু কান্ধেৰে ঠেলা, আৰু শিঙেৰে আটাইকে খোচা!\nএই কাৰণে মই মোৰ মেৰ-ছাগৰ জাকক ৰক্ষা কৰিম; তেওঁলোক আৰু লুটদ্ৰব্য নহ’ব। আৰু মই এটা এটাকৈ মেৰ-ছাগৰ জাকৰ বিচাৰ কৰিম!\nআৰু মই সেইবোৰৰ ওপৰত এজন মাত্ৰ ৰখীয়া মোৰ দাস দায়ুদক নিযুক্ত কৰিম! তেওঁ সেইবোৰক প্ৰতিপালন কৰিব; তেৱেঁই সেইবোৰক প্ৰতিপালন কৰি সেইবোৰৰ ৰখীয়া হ’ব।\nকাৰণ মই, যিহোৱাই, মোৰ লোকসকলৰ ঈশ্বৰ হ’ম, আৰু মোৰ দাস তেওঁলোকৰ মাজত অধিপতি হ’ব! ইয়াক মই, যিহোৱাই ঘোষণা কৰিলোঁ!\nআৰু মই তেওঁলোকৰ লগত এটি শান্তিৰ নিয়ম স্থাপন কৰিম, আৰু দেশৰ পৰা হিংসুক জন্তুবোৰ দূৰ কৰিম; যেন তেওঁলোকে মৰুভূমিত নিৰ্ভয়ে বাস কৰিব, আৰু কাঠনিত টোপনি যাব।\nআৰু মই তেওঁলোকক, আৰু মোৰ পৰ্ব্বতৰ চাৰিওফালে থকা ঠাইবোৰ আশীৰ্ব্বাদ যুক্ত কৰিম আৰু মই উচিত সময়ত বৃষ্টি অনাম, আৰু আশীৰ্ব্বাদযুক্ত বৃষ্টি পৰিব।\nআৰু পথাৰৰ গছে নিজৰ ফল উৎপন্ন কৰিব, পৃথিৱীয়ে নিজৰ শস্য দিব, আৰু তেওঁলোক নিজৰ দেশত নিৰ্ভয়ে থাকিব; তেতিয়া মই যে যিহোৱা, ইয়াকে তেওঁলোকে জানিব, যেতিয়া মই তেওঁলোকৰ যুৱলিৰ শলমাৰি ভাঙি তেওঁলোকক বন্ধীকাম কৰোঁৱাবোৰৰ হাতৰ পৰা তেওঁলোকক উদ্ধাৰ কৰিম।\nআৰু তেওঁলোক জাতিবোৰৰ লুটদ্ৰব্য আৰু নহ’ব, বা বনৰীয়া জন্তুবোৰে তেওঁলোকক গ্ৰাস নকৰিব; কিন্তু তেওঁলোকে নিৰাপদে বাস কৰিব, আৰু তেওঁলোকে শংকিত নহ’ব।\nমই গৌৰৱৰ অৰ্থে তেওঁলোকৰ বাবে এটি পুলি উৎপন্ন কৰিম; তেওঁলোক দেশত আকালৰ দ্বাৰাই আৰু বিনষ্ট নহ’ব, বা জাতিবোৰে দিয়া লাজ তেওঁলোকে আৰু ভোগ নকৰিব।\nতেতিয়া তেওঁলোকে জানিব যে যিহোৱা তেওঁলোকৰ ঈশ্বৰ, মই তেওঁলোকৰ লগত আছোঁ। তেওঁলোক ইস্ৰায়েলৰ বংশ, মোৰ প্ৰজা!” প্ৰভু যিহোৱাই ইয়াকে ঘোষণা কৰিছে।\nআৰু প্ৰভু যিহোৱাই কৈছে, কাৰণ তোমালোক মোৰ মেৰ-ছাগ, মোৰ চৰণীয়া পথাৰৰ মেৰ-ছাগ, আৰু মোৰ প্রজা হোৱা! মই তোমালোকৰ ঈশ্বৰ হ’ম!” এয়েই প্রভু যিহোৱাৰ ঘোষণা’।”


দ্য ল'লেণ্ড : নক্সাল আন্দোলনৰ পটভূমিত ৰচিত উপন্যাস (পঞ্চানন হাজৰিকা ) - বৌদ্ধিক বিচাৰ\nচ’ৰাঘৰ / কথাশিল্প / দ্য ল’লেণ্ড : নক্সাল আন্দোলনৰ পটভূমিত ৰচিত উপন্যাস (পঞ্চানন হাজৰিকা )\nনৱেম্বৰ 25, 2016\tকথাশিল্প, গ্ৰন্থ বিতান মন্তব্য কৰক 384 দৰ্শন\n‘দ্য নেমছে’ক’ উপন্যাসৰ বাবে পুলিৎজাৰ বঁটা লাভ কৰা ঝুম্পা লাহিড়ীৰ দ্বিতীয়খন উপন্যাস হ’ল ‘ দ্য ল’লেণ্ড’। ভাৰত আৰু আমেৰিকা – দুখন ৰাষ্ট্ৰীয় পটভূমিত এটা পৰিয়ালৰ তিনিটা প্ৰজন্মৰ কাহিনীৰে ‘দ্য ল’লেণ্ড’ৰ কথাবস্তুৰ নিৰ্মাণ হৈছে । দুখন ৰাষ্ট্ৰ আৰু দুটা ভিন্ন সংস্কৃতিক নেপথ্যত ৰাখি এক সুদীৰ্ঘ সময়ক উপন্যাসখনে ধৰি ৰাখিবলৈ যত্ন কৰিছে। সত্তৰৰ দশকত ভাৰতবৰ্ষত আৰম্ভ হোৱা নক্সাল আন্দোলনে উপন্যাসখনৰ কাহিনীৰ গতি নিয়ন্ত্ৰণত সক্ৰিয় অংশগ্ৰহন কৰাৰ লগতে নক্সাল আন্দোলনৰ পটভূমিৰ অৱলোকনৰ মাজেৰে উপন্যাসখনে একধৰণৰ ৰাজনৈতিক চেতনা লাভ কৰিছে বুলি ক’ব পাৰি।\nকলিকতাৰ টালিগঞ্জত শৈশৱ কটোৱা উদয়ন আৰু সুভাষৰ বাল্যকাল , স্কুলীয়া শিক্ষা , উচ্চ শিক্ষাৰ বাবে কলেজত নামভৰ্তি , উদয়ন আৰু তাতকৈ পোন্ধৰ মাহ ডাঙৰ সুভাষৰ গভীৰ বন্ধুত্বসুলভ ভাতৃত্বৰ সম্পৰ্ক আদিৰ মাজেৰে কথকে কাহিনীভাগ আৰম্ভ কৰিছে । প্ৰাক্-স্বাধীন ভাৰতবৰ্ষত উদয়ন আৰু সুভাষৰ জন্ম । ব্ৰিটিছমুক্ত ভাৰতত সিহঁতে শৈশৱ কটাইছে যদিও ঔপনিবেশিক শাসনৰ বিভিন্ন প্ৰতীকচিহ্নৰ লগত শৈশৱতেই সিহঁতৰ পৰিচয় হৈছে । টালিক্লাব তেনেকুৱা এক প্ৰতীকচিহ্ন , যি টালিক্লাবলৈ গোপনে গৈ দুই শিশু ভাতৃ পহৰাদাৰী চিপাহীৰ হাতত ধৰা পৰিছে ।\n১৯৬৭ চনত নক্সালবাৰী আন্দোলন আৰম্ভ হোৱাৰ সময়ত উদয়ন আৰু সুভাষ কলেজৰ ছাত্ৰ । মাওৰ আদৰ্শৰে দাৰ্জিলিঙত জমিদাৰী শোষণৰ বিৰুদ্ধে কৃষকসকলে কৰা প্ৰতিবাদ ক্ৰমশঃ পশ্চিম বংগৰ অন্যান্য প্ৰান্তত বিয়পি পৰে । কমিউনিষ্ট নেতা চাৰু মজুমদাৰ আৰু কানু সান্যালৰ নেতৃত্বত এই আন্দোলন শক্তিশালী হৈ উঠে আৰু বহুতৰে বাবে নক্সালবাৰী ‘অনুপ্ৰেৰণাৰ উৎস আৰু পৰিবৰ্তনৰ উদগনি’ হিচাবে জনপ্ৰিয় হয় । সেই সময়ত যাদৱপুৰ বিশ্ববিদ্যালয়ত পঢ়িবলৈ যোৱা উদয়ন নক্সালবাৰী আন্দোলনৰ প্ৰতি আকৰ্ষিত হয় আৰু গোপনে সেই আন্দোলনৰ লগৰ জড়িত হৈ পৰে । ইফালে স্নাতকোত্তৰ শিক্ষা শেষ কৰি আমেৰিকা বিশ্ববিদ্যালয়ত গৱেষণা কৰিবৰ বাবে সুভাষ ৰ’ড আইলেণ্ডৰ আবাসী হয়গৈ।\nদুয়ো ভাতৃৰ চাৰিত্ৰিক বৈশিষ্ট্য আৰু চিন্তা-দৰ্শনৰ জগতখনৰ বৈপৰীত্যৰ কথা ইয়াৰ মাজেৰে প্ৰকাশিত হৈছে । উদয়ন মানুহৰ সামুহিক কল্যাণ আৰু নিপীড়িত মানুহৰ মুক্তিৰ সপোনত বিভোৰ হৈ থকাৰ পৰিৱৰ্তে জীৱনৰ প্ৰায়োগিক দিশবোৰৰ প্ৰতি সুভাষ যেন বেছি আগ্ৰহী । সুভাষ স্বাৰ্থপৰ বা সুবিধাবাদী- পাঠকৰ মনলৈ সুভাষৰ আমেৰিকা যাত্ৰাই এনে ভাৱো নিশ্চিতভাবে আনিব পাৰে , কিয়নো সেই সময়ত পশ্চিম বংগৰ ৰাজনৈতিক অৱস্থা খুবেই অস্থিৰ আৰু অশান্ত । কিন্ত উপন্যাসখনৰ মাজলৈ পাঠকে কৰা আত্মমগ্ন যাত্ৰাই এই প্ৰশ্নও নিশ্চয় কৰে – সিদ্ধান্তৰ ক্ষেত্ৰত আচলতে শুদ্ধ কোন আছিল ? আৱেগিক উদয়ন নে যুক্তিবাদী সুভাষ ? অৱশ্যে নিশ্চিতভাৱে এইটোও সত্য যে নক্সাল আন্দোলন এক বিশাল ঐতিহাসিক প্ৰেক্ষাপট আছিল আৰু স্বৰাজোত্তৰ ভাৰতবৰ্ষত এই আন্দোলনত উদয়নৰ দৰে অসংখ্য তেজাল ডেকাৰ অংশগ্ৰহণক এই প্ৰেক্ষাপটে প্ৰাসংগিক কৰিও তুলিছিল ।\nঘৰৰ অমতত সংগ্ৰামী বন্ধুৰ ভগ্নী গৌৰীক উদয়নে বিয়া কৰোৱাৰ সিদ্ধান্তটোৱো বহু সময়ত আৱেগিক আৰু যৌৱনসুলভ সাময়িক উচ্ছ্বাস-উত্তেজনাৰে পৰিচালিত সিদ্ধান্ত যেন লাগে । বিয়াৰ এটা বছৰৰ পাছতেই ১৯৭১ চনত নিজৰ পিতৃ-মাতৃ আৰু পত্নীৰ সন্মুখতেই পুলিচ আৰু সেনা জোৱানে ৰাষ্ট্ৰ-বিৰোধী কাম-কাজত লিপ্ত থকাৰ অভিযোগত ষড়যন্ত্ৰমূলকভাৱে উদয়নক গুলিয়াই হত্যা কৰে। উদয়নৰ মৃত্যু – ‘ দ্য ল’লেণ্ড’ৰ আটাইতকৈ ট্ৰেজিক ঘটনা আৰু এই ঘটনাই উপন্যাসখনৰ কাহিনীৰ দিশ নিৰ্ণয় কৰি দিছে ।\nউপন্যাসখনৰ দ্বিতীয় অধ্যায়তেই উদয়নৰ মৃত্যুৰ খবৰ সুভাষলৈ অহা টেলিগ্ৰামৰ মাজেৰে পাঠকেও লাভ কৰে । তাৰ পৰৱৰ্তী ছটা খণ্ডতো উদয়নৰ প্ৰসংগ উপন্যাসখনলৈ আহিছে আৰু প্ৰায় প্ৰতিটো খণ্ডতেই ‘উদয়ন’ চৰিত্ৰই বিকাশ আৰু বিস্তাৰ লাভ কৰিছে । সুভাষ , গৌৰী , সুভাষ-উদয়নৰ মাতৃ বিজুলী বা উদয়ন-গৌৰীৰ কন্যা বেলা – প্ৰতিটো চৰিত্ৰৰ চেতনাত উদয়ন জীয়াই আছে বাবেই সমগ্ৰ উপন্যাসখনত আমি যেনেদৰে উদয়নৰ স্পন্দনময় উপস্থিতি অনুভৱ কৰোঁ , তেনেদৰেই নক্সাল আন্দোলনে এটা পৰিয়াললৈ লৈ অনা ক্ষয়ংকাৰী পৰিৱৰ্তনবোৰো দেখিবলৈ পাওঁ ।\nবৃহত্তৰ মানুহৰ মুক্তি অহাৰ আগলৈকে নিজৰ সন্তান জন্ম দিয়াৰ কথা ভবা নাছিল যদিও মৃত্যুৰ সময়ত উদয়নে নিজৰ গৰ্ভৱতী পত্নী গৌৰীক এৰি থৈ যায় । উদয়নৰ মৃত্যুৰ পিছত ঘৰত দেখা নিৰানন্দময় পৰিৱেশ সন্তান এটাৰ জন্ম তথা লালন-পালনৰ বাবে উপযুক্ত বুলি নাভাবি আৰু শাহু-শহুৰে গৌৰীক কৰা অৱহেলা বাবে গৌৰীৰ ভৱিষ্যতৰ কথা চিন্তা কৰি সুভাষে গৌৰীক বিয়া কৰোৱাৰ সিদ্ধান্ত লয় ।\nসুভাষৰ সেই সিদ্ধান্তৰ মাজেৰে সুভাষৰ ত্যাগ , ভাতৃস্নেহ আৰু আদৰ্শৰ মহানতা প্ৰকাশ হোৱাৰ লগতে উদয়নতকৈ কোনোবা ক্ষেত্ৰত সুভাষ বেছি ‘শ্ৰেষ্ঠ’ হৈ জিলিকি উঠিছে । সৰুৰে পৰা মাক-দেউতাক সুভাষতকৈ উদয়নৰ প্ৰতি বেছি মনোযোগী আছিল বা উদয়নেও নিজৰ কাম-কাজেৰে সেই মনোযোগ ধৰি ৰাখিছিল । উদয়ন-সুভাষৰ টালিগঞ্জৰ ঘৰৰ মজিয়াত থাকি যোৱা উদয়নৰ শৈশৱৰ ভৰিৰ ছাপৰ কথা এইখিনিতে আঙুলিয়াব পাৰি । উদয়নৰ মৃত্যুৰ পিছত উদয়নৰ পিতৃ আৰু মাতৃৰ জীৱনলৈ কেনেধৰণৰ দুৰ্ভাগ্য আৰু মানসিক দুৰ্দশা-যন্ত্ৰণা নামি আহিছে,সেয়া মাতৃ বিজুলীৰ চিন্তা-চেতনা আৰু স্মৃতিকাতৰতাৰ মাজেৰে ঔপন্যাসিকে ধৰি ৰাখিছে ।\nসুভাষ-গৌৰীয়ে আমেৰিকাৰ ৰ’ড আইলেণ্ডত আৰম্ভ কৰা দাম্পত্য জীৱন আৰু বেলাৰ জন্মৰ মাজেৰে আমেৰিকাত প্ৰৱাসী জীৱন কটোৱা ভাৰতীয়ৰ জীৱন চৰ্চাৰ এখন চিত্ৰ উপন্যাসত তুলি ধৰা হৈছে। এই সময়খিনিৰ মাজত নতুন দাম্পত্যত একাত্ম হ’ব নোৱাৰা আৰু বেলাৰ প্ৰতি বাঢ়ি অহা উদাসীনতাই গৌৰী চৰিত্ৰক কৰি তুলিছে জটিল , বিক্ষিপ্ত আৰু বিভ্ৰান্ত। সুভাষ বা বেলা- কাৰোৰে প্ৰতি গৌৰীয়ে আত্মিক দায়বদ্ধতা অনুভৱ কৰা নাই। উদয়নৰ স্মৃতিৰ প্ৰতিও গৌৰীৰ দুৰ্বলতা শেষ হৈ গৈছে , বৰঞ্চ নিজৰ পঢ়া-শুনা আৰু গৱেষণাৰ কামতহে গৌৰীক অধিক ব্যস্ত হৈ পৰা দেখা যায় । সুভাষ আৰু কিশোৰী বেলা কিছুদিনৰ বাবে টালিগঞ্জলৈ অহাৰ সময়তে গৌৰীয়ে তেওঁলোকক এৰি আতঁৰি আহিছে আৰু কেলিফোৰ্নিয়াত কলেজ শিক্ষকৰ এটা চাকৰি লৈ একাকী জীৱন আৰম্ভ কৰিছে । এই ঘটনাবোৰে যদিও গৌৰীৰ স্বাৰ্থপৰতা , সন্তান-স্বামীৰ প্ৰতি দায়বদ্ধহীন এক আত্মসৰ্বস্ব মানসিকতাক উদঙাই দিছে , তথাপি এই কথা ভাৱিবলগা হয় যে গৌৰীৰ এনে প্ৰতিক্ৰিয়াৰ লগত তাইৰ মানসিক দুৰ্যোগ আৰু সংঘাতৰ কথাবোৰ তথা অতীতৰ দুখদায়ক স্মৃতি জড়িত হৈ আছে । সেয়ে উপন্যাসখনৰ শেষলৈ বেলাৰ ওচৰত ক্ষমা প্ৰাৰ্থনা কৰা গৌৰীৰ প্ৰতি পাঠক কঠোৰ হৈ উঠাৰ বিপৰীতে সহানুভুতিশীল হৈহে উঠে । মাকৰ পৰা আতঁৰি নিজৰ কৈশোৰৰ স্পৰ্শকাতৰ দিনবোৰ কটোৱা বেলাৰ জীৱনশৈলী আনতকৈ পৃথক আৰু স্বাধীনচিতীয়া । লগতে দেউতাক উদয়নৰ দৰে বেলা চৰম আদৰ্শবাদী । সেয়ে তাই এক যাযাবৰী কৰ্মজীৱন বাছি লৈছে , যি কামৰ মাজেৰে আন দহজনক তাই সমৃদ্ধিৰ বাট দেখুৱাব বিচাৰিছে । জীৱনৰ ত্ৰিছটা বসন্ত যোৱালৈকে বেলাই সুভাষকে নিজৰ পিতৃ বুলি ভাবি আহিছে । সুভাষৰ মুখেৰে উদয়নৰ বিষয়ে জানিবলৈ পোৱাৰ পিছত বেলাৰ যি প্ৰতিক্ৰিয়া , সেয়া খুব পৰিপক্ক বা পৈণত অনুভূতিৰ পৰিচয় । কিছু সময়ৰ কাৰণে বিচলিত হোৱাৰ পাছতো নিজৰ স্থিতি স্পষ্ট কৰি বেলাই সুভাষক ‘দেউতা’ বুলিয়ে মাতিছে । পিতৃ পৰিচয় নোহোৱাকৈয়ে বেলাই মেঘনাক জন্ম দিছে আৰু ‘বিবাহ’ বা ‘সংসাৰ’ নামৰ প্ৰচলিত ধাৰণা কিছুমানক নিৰৱে অস্বীকাৰ বা প্ৰত্যাখ্যান কৰিছে । সুভাষ আৰু গৌৰীৰ ব্যৰ্থ দাম্পত্য জীৱনে তেনে মানসিকতা গ্ৰহণৰ ক্ষেত্ৰত বেলাক অনুপ্ৰাণিত কৰিছে বুলি ক’ব পাৰি ।\nনিজৰ জন্ম আৰু জীৱনৰ কথা বেলাই তাইৰ প্ৰেমিক বন্ধু জ্বুক কৈছে এনেদৰে-\n‘ দুজন ব্যক্তি যি দুজনে পৰস্পৰক ভাল পাইছিল তেওঁলোকে তাইক জন্ম দিলে , কিন্তু তাইক এনে দুজন ব্যক্তিয়ে ডাঙৰ-দীঘল কৰিলে , যি পৰস্পৰক কোনোদিনেই ভাল নাপালে ।’ ভাৰত আৰু আমেৰিকা- দুখন দেশৰ সমাজ মানস আৰু সাংস্কৃতিক যাত্ৰাৰ বৈচিত্ৰ আৰু বৈপৰীত্য কাহিনীটোত উদঙাই দেখুওৱা হৈছে । বেলাৰ মুক্ত যৌনতা , সুভাষৰ হলীৰ লগত হোৱা প্ৰাক্ – বৈবাহিক যৌন-অভিজ্ঞতা বা গৌৰীৰ লৰনাৰ লগত হোৱা দৈহিক-আৱেগিক সম্পৰ্কৰ মাজেৰে আমেৰিকাৰ উদাৰ-মুকলি সমাজ ব্যৱস্থাৰে প্ৰতিফলন উপন্যাসখনত ঘটিছে । উদয়নৰ মৃত্যুৰ পিছত যি গৌৰীয়ে টালিগঞ্জত শুভ্ৰ শাৰী পিন্ধি বৈধব্য জীৱন কটাইছে , সুভাষৰ পৰা আতঁৰি অহাৰ পাছত সেই মধ্যবয়স্কা গৌৰীয়ে লৰনা নামৰ এগৰাকী যুৱতীৰ লগত গঢ়ি তোলা সমলিংগীয় সম্পৰ্কই ব্যক্তিৰ স্বাধীনতা আৰু অধিকাৰৰ সাহসী প্ৰশ্নবোৰ শক্তিশালীভাৱে তুলি ধৰিছে । উপন্যাসখনৰ মাজত দুয়োখন দেশৰ সমাজ-সংস্কৃতিৰ আৰু ৰাজনীতিৰ তুলনাত্মক আলোচনাৰ অযুত দিশ পোহৰলৈ আহে । নক্সাল আন্দোলনৰ লগত জড়িত প্ৰেছিডেন্সী কলেজৰ ছাত্ৰ-ছাত্ৰীসকলক লৈ মৌখিক বুৰঞ্জী লিখিবলৈ প্ৰকল্প হাতত লোৱা দীপাংকৰক লগ পোৱাৰ মাজেৰে গৌৰীয়ে বহু যুগৰ পিছত সেই দিনবোৰলৈ উভতি গৈছে আৰু পুৰণি স্মৃতি বিচাৰি টালিগঞ্জৰ ঘৰটোও পাইছেগৈ । স্মৃতি যিমানেই কৰুণ হওঁক অথবা ভয়াবহ – স্মৃতিৰ পৰা আচলতে কোনো মানুহৰে মুক্তি নাথাকে । সেই বাবেই গৌৰীয়ে পাহৰিব পৰা নাই উদয়নক , কলিকতাৰ দিনবোৰক বা ওচৰৰ পৰা দেখা আন্দোলনটোক । হাজাৰ যত্নৰ পাছতো গৌৰীয়ে সেয়ে এই কথাও পাহৰিব পৰা নাই যে উদয়ন জড়িত থকা পুলিচ অফিছাৰজনৰ হত্যাকাণ্ডটোত গৌৰীয়েও পৰোক্ষভাৱে সহায় কৰিছিল ।\n‘দ্য ল’লেণ্ড’ত নক্সাল আন্দোলনৰ ইতিহাস সুৰক্ষিত নহ’লেও উদয়ন , মানসহতঁৰ চৰিত্ৰৰ মাজেৰে আন্দোলনৰ ৰেহ-ৰূপ , পটভূমি-প্ৰক্ষাপট , কলিকতাৰ সমাজখনৰ আন্দোলনটোৰ প্ৰতি থকা দৃষ্টিভংগী, কমিউনিষ্ট পাৰ্টীত হোৱা বিভাজন আদি দিশবোৰ টুকুৰা-টুকুৰকৈ প্ৰকাশিত হৈছে । সাধাৰণ অৰ্থত ক’বলৈ গ’লে ‘দ্য ল’লেণ্ড’ – নক্সাল আন্দোলনে থানবান কৰি গতিপথ সলাই পেলোৱা কেইটামান জীৱনৰ জীৱন্ত বৃত্তান্ত ।\nআঠটা খণ্ডত বিভক্ত উপন্যাসখন আৰম্ভ হৈছে দুটা পুখুৰী আৰু এখন পিটনিৰ বৰ্ণনাৰে । বাৰিষা কালত একাকাৰ হৈ যোৱা পুখুৰী দুটা যেন উদয়ন আৰু সুভাষৰ অবিচ্ছিন্ন , অভিন্ন সম্পৰ্কৰে প্ৰতীকী ব্যাখ্যা । শৈশৱতে একেলগে দুয়ো ভাতৃয়ে বহুবাৰ খোজকঢ়া সেই পিটনিখনতেই মৃত্যুৰ আগমুহূৰ্তত উদয়নে আত্মগোপন কৰিও আছে । মৃত্যুৰ পিছত কমৰেডসকলে উদয়নৰ স্মৃতিত সেই পিটনিতে এখন ফলক নিৰ্মাণ কৰিছিল যদিও বহুদিনৰ পিছত টালিগঞ্জলৈ উভতি আহি গৌৰীয়ে উদয়নৰ একো স্মৃতিয়ে তাত উদ্ধাৰ কৰিবপৰা নাই। একেদৰে ইণ্টাৰনেটত পোৱা নক্সাল আন্দোলন সম্পৰ্কীয় অগণন তথ্য আৰু ৰচনাৰ মাজতো উদয়ন সম্পৰ্কীয় একো তথ্যই গৌৰীয়ে বিচাৰি পোৱা নাই । সময়ে, ইতিহাসে উদয়নৰ বৰ মৰ্মান্তিকভাৱে পাহৰি পেলাইছে ।\nউপন্যাস কেতিয়াও ইতিহাস নহয় । কিন্তু ইতিহাসে নোকোৱা কিছুমান কথা উপন্যাসে কয় । ‘দ্য ল’লেণ্ড’ৰ মজেৰে ঝুম্পা লাহিড়ীয়ে বলিষ্ঠ কলমেৰে নক্সাল আন্দোলনৰ সম্পৰ্কীয় তেনে কিছু কথাই কৈছে- যিবোৰ কথা সত্য , বহু সময়ৰ গোপন , ভয়ানক আৰু সীমাহীন যন্ত্ৰনাৰে ভৰা । একে সময়তে উপন্যাসখনে কৈছে- মানৱীয় সম্পৰ্কৰ বৈচিত্ৰ আৰু মহত্বৰ এনে কিছু কথা- যিবোৰ স্থান আৰু যুগ নিৰপেক্ষ বুলি চিৰদিন প্ৰমাণিত হৈ আহিছে । উল্লেখ্য যে উপন্যাসখন সাৱলীল গদ্যৰে অসমীয়ালৈ ইন্দ্ৰাণী লস্কৰে অনুবাদ কৰিছে ।\nপূৰ্বৱৰ্তী লেখা সম্পাদকীয় – বৌদ্ধিক চিন্তাৰ ধাৰণা\nপৰৱৰ্তী লেখা হাইকু (সিদ্ধাৰ্থ শৰ্মা )


ন'কিয়া X2 Dual SIM Expected Specs, Release Date in India | Digit\nন'কিয়া X2 Dual SIM\nBy Digit Desk | আপডেটেট on(assamie) 13-May-2016\nন'কিয়া X2 Dual SIM Price in India: ₹ 9,999 (onwards) Available at2Store\nCurrent Best Price of ন'কিয়া X2 Dual SIM is ₹ 9999\nOut of Stock 4GB ₹ 9,999 Buy Now\nন'কিয়া X2 Dual SIM Specs\nম'ডেল : X2 Dual SIM\nপ্ৰডাক্টৰ নাম : Nokia X2 Dual SIM\nপিক্সেল ডেনচিটি (PPI) : 217\nট'ক টাইম (ঘণ্টাত) : 10\nন'কিয়া X2 Dual SIM Brief Description\nন'কিয়া X2 Dual SIM Smartphone প্ৰতি ইঞ্চি 217 -ৰ এটা পিক্সেল ঘনত্বত 480 x 800 পিক্সেল ৰিজ’লিউশ্বনৰ সৈতে 4.3 -ইঞ্চি IPS LCD Capacitive touchscreen -ৰ সৈতে আহে৷ ফোনটো 1.2 Ghz Dual ক’ৰ প্ৰচেশ্বৰৰ দ্বাৰা সক্ষমিত আৰু ইয়াত 1 GB ৰেম আছে৷ ন'কিয়া X2 Dual SIM Android 4.3 OS-ত চলে৷\nন'কিয়া X2 Dual SIM Smartphone July 2014 -ত মুকলি কৰা হৈছে৷\nফোনটো Qualcomm Snapdragon 200 প্ৰচেশ্বৰৰ দ্বাৰা সক্ষমিত৷\nফোনটো 1800 mAh বেটাৰীৰ দ্বাৰা সক্ষমিত৷\nন'কিয়া X2 Dual SIM -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,HotSpot,,\nন'কিয়া X2 Dual SIM -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,,Video Recording\nন'কিয়া X2 Dual SIM Price in India updated on 9th Apr 2019\nন'কিয়া X2 Dual SIM Price In India Starts From Rs. 9999 The best price of ন'কিয়া X2 Dual SIM is Rs. 9999 on Amazon, which is 0% less than the cost of ন'কিয়া X2 Dual SIM on Flipkart Rs.9999.This Mobile Phones is expected to be available in 4GB variant(s).\nAmazon Nokia X2 (Dual SIM, Orange) ₹ 9,999\nFlipkart Nokia X2 Dual SIM (White,4GB)(1 GB RAM) ₹ 9,999\nন'কিয়া X Plus Dual SIM\nUser Reviews of ন'কিয়া X2 Dual SIM


চোৰধৰা Class9[প্ৰশ্ন উত্তৰ] নৱম শ্ৰেণীৰ অসমীয়া\nচোৰধৰা Class9Assamese Lesson 15 Question Answer\nপাঠ (Lesson) চোৰধৰা\nচোৰধৰা Class 9\n১। অতি চমুকৈ উত্তৰ দিয়া:\n(ক) কানাই বুলি কাৰ কথা কোৱা হৈছে?\nউঃ কানাই বুলি কৃষ্ণৰ কথা কোৱা হৈছে।\n(খ) লৱণু চোৰ কৃষ্ণই গােপীৰ মুখত কি সানি দিছিল?\nউঃ লৱণু চোৰ কৃষ্ণই গােপীৰ মুখত লৱণু সানি দিছিল।\n(গ) মাধৱদেৱৰ সাহিত্যিক জীৱনৰ কীর্তিস্তম্ভ কি?\nউঃ নামঘােষা’ মাধৱদেৱৰ সাহিত্যিক জীৱনৰ কীর্তিস্তম্ভ।\n(ঘ) ওহি বান্দীসৱক থানে আৱৰ নাহি।\n– আৱৰ নাহি’ বুলি কোনে, কাক কৈছিল?\nউঃ মাখন চোৰ বুলি কৃষ্ণক মিছা অপবাদ দিয়াত মাক যশােদাই কৃষ্ণক গােপীসকলৰ ওচৰলৈ পুনৰ নাহিবলৈ কৈছিল।\n২। (ক) হে মাই যশােদে, তােহে তাপ তেজহ। – যশােদাৰ মনৰ তাপ গুচাবলৈ গােপীয়ে কিয় ক’ব লগা হৈছিল?\nউঃ এদিনাখন ৰাতিপুৱা কৃষ্ণ ঘৰৰ পৰা ওলাই গৈ সন্ধিয়ালৈকে ঘৰলৈ ঘূৰি নহাত মাক যশােদাই চাৰিওপিনে বিচাৰি চলাথ কৰি ব্যাকুল হৈ পৰিল। এনেতে এগৰাকী গােপীয়ে যশােদাৰ ওচৰলৈ আহি ক’লে যে তাই কৃষ্ণৰ কাৰণে দুখ কৰিব নালাগে। কাৰণ তাই কৃষ্ণক গােৱালী পাৰাত দেখি আহিছে। কৃষ্ণই এগৰাকী গােৱালীৰ ঘৰত সােমাই লৱণু চোৰ কৰি ধৰা পৰাত সেই গােৱালীয়ে সাক্ষীস্বৰূপ অন্যান্য গােপীসকলক মাতি অনাত কৃষ্ণই নিজৰ হাতত লাগি থকা লৱণুখিনি গােপীৰ গালে- মুখে সানি দি ওলােটাই তাইকে লৱণু চোৰ সজালে। তেতিয়া সেইজনী গােপীয়ে লাজ পাই কৃষ্ণক অধিক লৱণু দিয়াত গােপীনিক এৰি দিয়ে।\n(খ) শ্রীকৃষ্ণই গােপীৰ গাত কিয় লৱণু সানি দিছিল?\nউঃ শ্রীকৃষ্ণই লৱণু খাই গােপীৰ হাতত ধৰা পৰাত চতুৰ কৃষ্ণই নিজকে বচাবলৈ আৰু গােপীক ওলােটাই চোৰ সজাবলৈ নিজৰ হাতত লাগি থকা লৱণুখিনি গােপীৰ মুখত সানি দিছিল।\nClass9Assamese Lesson 15 Question Answer\n৩। ইহা শুনি চিন্তা-শােক তেজিৰে পৰম হৰষিত ভেল।’ – কোনে, কাৰ কি কথা শুনি হৰষিত হৈছিল?\nউ : এদিনাখন ৰাতিপুৱা কৃষ্ণ ঘৰৰ পৰা ওলাই গৈ সন্ধিয়ালৈকে ঘৰলৈ ঘূৰি নহাত মাক যশােদাই চাৰিওপিনে বিচাৰি চলাথ কৰি ব্যাকুল হৈ পৰিল। এনেতে এগৰাকী গােপীয়ে যশােদাৰ ওচৰলৈ আহি ক’লে যে তাই কৃষ্ণৰ কাৰণে দুখ কৰিব নালাগে। কাৰণ তাই কৃষ্ণক গােৱালী পাৰাত দেখি আহিছে। কৃষ্ণই এগৰাকী গােৱালীৰ ঘৰত সােমাই লৱণু চোৰ কৰি ধৰা পৰাত সেই গােৱালনীয়ে সাক্ষী স্বৰূপ অন্যান্য গােপীসকলক মাতি অনাত কৃষ্ণই নিজৰ হাতত লাগি থকা লৱণুখিনি গােপীৰ গালে-মুখে সানি দি ওলােটাই তাইকে লৱণু চোৰ সজালে। তেতিয়া সেইজনী গােপীয়ে লাজ পাই কৃষ্ণক অধিক লৱণু দিয়াত গােপীক এৰি দিয়ে। গােপীৰ কথা শুনি যশােদাই মনৰ দুখ পাহৰি শান্তি লভিলে।\n৪। মা যশােদাই কানাইক লগ পাই কি কি কথা কৈছিল। আৰু কেনেদৰে চেনেহ প্রকাশ কৰিছিল?\nউঃ মাক যশােদাই কানাইক লগ পাই পৰম শান্তি আৰু আনন্দ পালে। কৃষ্ণক মিছাতে লৱণু চোৰ বুলি অপবাদ দিয়াত মাক যশােদাই গােপীৰ মুখত ছাই পৰক বুলি গালি পাৰি আৰু কৃষ্ণক নিজ বস্ত্ৰৰ আঁচলেৰে গাৰ ধূলি জাৰি দি সাৱটি ধৰি কোলাত লৈ বদন চুম্বন কৰিলে। এনেদৰে মাক যশােদাই কৃষ্ণৰ প্রতি মাতৃ চেনেহ প্রকাশ কৰিছিল।\n৫| তলৰ পুৰণি শব্দবােৰৰ আধুনিক ৰূপ লিখাঃ\nতেজ, তােহাৰি, হামু, থিক, মাখিয়ে, উনিকৰ, ফিৰত, গাৰি।\nতেজ ত্যাগ কৰা\nমাখিয়ে, সানি দি\nফিৰত ঘূৰি ফুৰা\n৫। বিপৰীত শব্দ লিখা ?\nচোৰ, উত্তৰ, কাতৰ, পুণ্য, শােক, হর্ষ, শীতল।\nশীতল উষ্ণ, উত্তপ্ত


পতংগ - অসমীয়া ৱিকিপিডিয়া\n(Insectৰ পৰা পুনঃনিৰ্দেশিত)\nজীৱাশ্ম কাল: 396–0Ma\nEarly Devonian - Recent\nপতংগ হ'ল সন্ধিপদী পৰ্বৰ অন্তৰ্গত অমেৰুদণ্ডীৰ প্ৰাণীৰ এটা শ্ৰেণী। ইহঁতৰ কাইটিন যুক্ত বহিঃকংকাল থাকে। দেহটো মূৰ, বক্ষ আৰু উদৰ নামৰ তিনিটা খণ্ডত বিভক্ত, তিনি যোৰা সংযুক্ত ভৰি, যৌগিক চকু আৰু এযোৰা এণ্টেনা থাকে। ই হ'ল বিশ্বৰ আটাইতকৈ বৈচিত্ৰময় প্ৰাণীৰ গোট, প্ৰায় ১ নিযুত প্ৰজাতিৰে সৈতে সমগ্ৰ জীৱৰ আধাতকৈও বেছি বিদ্যমান।  পতংগ প্ৰায় সকলো পৰিৱেশতেই পোৱা যায়।\n↑ Chapman, A. D. (2006). Numbers of living species in Australia and the World. Canberra: Australian Biological Resources Study. ISBN 978-0-642-56850-2. http://www.deh.gov.au/biodiversity/abrs/publications/other/species-numbers/index.html.\n↑ Wilson, E.O.. "Threats to Global Diversity". http://www.globalchange.umich.edu/globalchange2/current/lectures/biodiversity/biodiversity.html। আহৰণ কৰা হৈছে: 17 May 2009.\n"https://as.wikipedia.org/w/index.php?title=পতংগ&oldid=236017"ৰ পৰা অনা হৈছে


মহা মহা কাপল্-ৰ চানেকিৰে জীৱনৰ...(ঈশানজ্যোতি বৰা) - সাহিত্য ডট অৰ্গ\nমহা মহা কাপল্-ৰ চানেকিৰে জীৱনৰ…(ঈশানজ্যোতি বৰা)\nকোনোবা এজন প্ৰচাৰবিমুখ মহান অসমীয়াই সম্পূৰ্ণ সুস্থ মগজুৰে মান্ধাতা যুগতে এষাৰ কথা কৈছিল-‘এটা সময় আহিব যেতিয়া অসমৰ নগৰে-গাঁৱে, বিদ্যালয়ে-মহাবিদ্যালয়ে, বাটে-পথে, পাকঘৰে-শৌচাগাৰে, চুবুৰীয়ে-গলিয়ে, দোকানে-হাটে, জংঘলে-পাৰ্কে, বাছে-ৰেলে, উৰাজাহাজে-চাবমেৰিনে, ভাওনাই-থিয়েটাৰে, শ্বপিং মলে-গেলামালৰ দোকানে, ফে’চবুকে-টুইটাৰে কেৱল এবিধ বিশেষ বস্তুকেই দেখা যাব৷ সেইবিধৰ নাম হ’ল :প্ৰেম৷ অলপ সহজ ভাষাত ক’বলৈ গ’লে সেই অতি চমৎকাৰী অথচ আজিকালি য’তে-ত’তে উপলব্ধ বিশেষ বস্তুবিধৰ নাম হৈছে –‘লাভ্’৷\nএতিয়া, প্ৰচাৰবিমুখ মানুহজন কোন আছিল বা তেওঁ প্ৰেম কৰিছিল নে নাই, যদি কৰিছিল কোন আছিল তেওঁৰ গাৰ্লফ্ৰেণ্ড, যদি নকৰিছিল তেওঁ কিবা বেলেগ প্ৰজাতিৰ আছিল নেকি, –আদি টান-টান বিষয়ত বেছি মাথা নামাৰি যদি আমি তেখেতৰ উক্তিটোৰ ওপৰত মনোনিৱেশ কৰোঁ তেন্তে আমি খুব সোনকালেই বুজি উঠিম যে মানুহজনে সৌ তাহানিতে কৈ যোৱা কথাবোৰ আজিৰ একবিংশ শতিকাতসঁচাকৈয়ে সঁচা হৈ গ’ল৷\nবহুতো মানুহেই অতি দুখেৰে কয় আজিকালি হেনো প্ৰেম বোলা বস্তুটো খুবেই বজৰুৱা হৈ গৈছে, প্ৰেম নামৰ শব্দটোক বহুতেই অপৱিত্ৰ কৰিছে, নৱপ্ৰজন্মই প্ৰেম কৰিবই নাজানে ইত্যাদি ইত্যাদি৷ ‘প্ৰেম কৰিবলৈ আজিকালি বহুত টকা লাগে’-বহুতো ফ্ৰাছট্ৰেটেড ছিংগল ল’ৰাৰ মন্তব্য এইষাৰ৷ আকৌ দুই-এক গাভৰুৰ মতে ‘ আজিকালি প্ৰেম কৰিবলৈ ভাল ল’ৰাই নাই’৷ মুঠৰ ওপৰত সকলোৰে ভিন ভিন মন্তব্য।সঁচা প্ৰেম বিচাৰি নাপাই সকলোৰে কিমান যে আক্ষেপ-দুখ-অভিমান!\nকিন্তু অলপ যদি পজিটিভলি কথাবোৰ ভাবি চোৱা যায় তেন্তে এটা মন্তব্য দৃঢ়তাৰে কৰি দিব পাৰি যে প্ৰেম কৰাৰ ক্ষেত্ৰখনত অসম আৰু অসমবাসী কোনোদিনে পিছ পৰি থকা নাছিল, পিছ পৰা নাই আৰু পিছ পৰি নাথাকেও। এইটো কথা সুকীয়া যে আধুনিক অসমীয়াই জয়মতী-গদাপানি, জংকী-পানেইক নিজৰ ‘আইডল্’ বুলি নাভাবে। সেইবোৰ লাভষ্ট’ৰীত হেপ্পী এণ্ডিং নাই।‘প্ৰেম কৰি মানুহ মৰে নেকি’ –প্ৰেমত হাবু-ডাবু খাই থকা যুৱতী এগৰাকীৰ প্ৰশ্ন। নিৰুত্তৰ যুৱক।\nযিখন অসমত ৰুমী-জেকিৰ দৰে মানুহে প্ৰেম কৰি নিউজ-চেনেলত দপদপাই ফুৰিব পাৰে, যিখন অসমত শিক্ষকে ছাত্ৰীক ‘দেহা, জান, ছুইটহাৰ্ট’ আদি নামেৰে মৰম লগাকৈ মাতিব পাৰে, যিখন মুলুকত ৮০ বছৰীয়া বৃদ্ধই ১৮ বছৰীয়া ছোৱালীৰ লগত ‘ডাৰ্টি-পিকছাৰ’ৰ ও-লা-লা নাচিব পাৰে, সেইখন অসমৰ জনসাধাৰণ কিমান প্ৰেম-আকলুৱা হ’ব সেইটো আৰু নতুনকৈ কোৱাৰ প্ৰয়োজন নাই।\nতথাপিও মনে নামানে। ক’বলৈ বাধ্য। প্ৰেম কৰাত অসমীয়া মানুহবোৰ ইমানেই প্ৰতিভাশালী যে ক’ব নুখুজিলেও মুখৰ পৰা আপোনা-আপুনি ওলাই আহে। আজিকালি প্ৰেম বস্তুটো সাংঘাটিকধৰণে আপডেটেদ্ হৈ গৈছে।\nআগৰ দিন নাই আৰু এতিয়া। ভঙা-ছিঙা চাইকেলেৰে ক’ত সেই বিজুফুকনৰ ‘চাইকেল নহয় টিলিঙা’ আৰু ক’ত আজিৰ সেই গ্লেমাৰাছ, ষ্টানিং ‘ৰিকি বেহেল ভাৰচেছ লেদীচ’। ক’ত সেই ভূপেনদাৰ ‘নাকান্দিবা, নাকান্দিবা মোৰে নতুন কইনা’ আৰু ক’ত আজিৰ ছেইফ-দীপিকাৰ ‘ছেকেণ্ড-হেণ্ড জৱানী’। দিন সলনি হ’লে প্ৰেম কৰাৰ ষ্টাইলো সলনি হয়। ই এক ধ্ৰুৱসত্য।\nআগৰ দিনত ল’ৰাই ছোৱালীলৈ চাই চকুটিপ মাৰে। আজিকালি ওলোটাটো হৈছে। আগৰ দিনত এজনী ছোৱালীয়ে কেৱল এটা ল’ৰাক নিজৰ মন-প্ৰাণ সকলো দি দিয়ে। তাৰ লগতেই বিয়াত বহে। যদি ঘৰৰপৰা বিয়া নিদিয়ে তেতিয়া কৃষ্ণ-ৰুক্মিনীৰ লাভষ্টৰীৰ দ্বাৰা অনুপ্ৰেৰিত হৈ ল’ৰাই তাৰ সপোণকুঁৱৰীক পলুৱাই নিয়ে। প্ৰেমৰ নামত কি এদভেন্সাৰ!\nআজিকালি মন-প্ৰাণ দিয়াটো দূৰৰে কথা। প্ৰেমক উচিত মূল্য দিব বিচৰা আজিকালিৰ ৰাধা-লক্ষীহঁতে মন আৰু প্ৰাণক যিমান পাৰি ঠেলি-হেঁচি ধোঁৱাচাঙত তুলি থয়। দুৰ্ভাগ্যবশত: যদি কেতিয়াবা বিয়াত বহিবলগা হয় তেতিয়াহে নমাও-ননমাওকৈ নমাই আনে। আজিকালি এজনী এজনীৰ পিছফালে খুব কমেও পাঁচ-ছয়টা ঘূৰি ফুৰে। স্থান-কাল-পাত্ৰ বিশেষে এই সংখ্যা কম-বেছি হ’ব পাৰে। এই পাঁচ-ছটাৰ ভিতৰত তেওঁলোকে বাছি বাছি তিনিটা বা তাতোকৈয়ো কমসংখ্যাৰ এখন শ্বৰ্টলিষ্ট তৈয়াৰ কৰে। এই ‘ছিলেক্টেড আইটেম’ কেইটাৰ ভিতৰত যিজনে সিহঁতৰ ৰিকুৱাৰমেন্টছ বোৰ পূৰাব পাৰিব সেইজনক ‘আই লাভ ইউ’ কয়। কিন্তু তেতিয়ালৈকে বিয়াত বহিম বুলি ভুলতো নকয়। চাই থাকে, কোনোবা তাতকৈয়ো ‘ভাল’ এটাক ‘বকৰা’ বনাব পাৰি নেকি। দুই-তিনিবছৰৰ অপেক্ষাৰ অন্তত যেতিয়া ‘ চুইটেবেল বকৰা’ বিচাৰি বিচাৰি সিহঁতৰ চকুৰ গুৰি ক’লা পৰি যাব, ঠিক তেতিয়াই, মন কৰিব ঠিক তেতিয়াই তেওঁলোকে নিজৰ অনিচ্ছাসত্বেও মামী-পাপাৰ আগত গৈ ক’বগৈ –পাপ্পা, মাম্মী, মই বিয়াত বহিম (এই আইটেমডালৰ লগত)৷ ‘এই আইটেমডালৰ লগত’শব্দকেইটা আকৌ চাইলেন্ট কৰি থয়, মুখেৰে উচ্চাৰণ নকৰে। মনে মনে ভাবে-‘উপায় নাই আৰু। এতিয়া এইডালৰ লগতে “হ’ল লাইফ্” কামোৰ খাব লাগিব। ছিট্!! ’\nযেনেতেনে বিয়া হৈ গ’ল। বিয়াৰ পিছত তাৰপিছত কথাই-কথাই মিছ্ আণ্ডাৰষ্টেন্দিং, মিছ্ বিহেভ, মিছ্ কমিউনিকেশ্যন। কাজিয়া-পেচালৰ অন্ত নাই। আজি বোলে ইটো, কাইলৈ বোলে সিটো। কাইলৈ বোলে কেৰাহী ফুটিল, পৰহিলৈ বোলে চৰিয়া হেৰাল। ৰাতিপুৱা গোমা আকাশ, সন্ধ্যা ফৰকাল বতৰ। আবেলি বিনামেঘে বজ্ৰপাত। ৰাতিলৈ ধাৰাষাৰ বৰষুণ। দোকমোকালি টিকাফটা ৰ’দ। মুঠতে নানানটা ৰূপ। দুই-এজন চফল ডেকা ঘৈনীয়েকৰ অত্যাচাৰত ইমানেই উৎসাহিত হৈ পৰে যে কিতাপ পৰ্যন্ত লিখি পেলায়। প্ৰেম কৰাৰ যাদু দেখিলে! একেচাতেই আপোনাক কৰি দিলে নে সাহিত্যিক ?\nসেইদিনা গুৱাহাটীলৈ যাঁওতে দেখিলো বহুহাল দুৰ্দান্ত প্ৰমিক-প্ৰেমিকাক। কি আনন্দ! কি উল্লাস! কি ফুৰ্তি! এহালে যদি ছিটিবাছৰ ভিতৰত হাঁহি-মাতি টোপিত লালকাল হৈ পৰিছে, কোনোহালে আকৌ ফুচকাৱালাটোৰ ওচৰত ৰৈ একেটা ফুচকাকে দুটা ভাগ কৰি খাইছে। কোনোবাই যদি গুৱাহাটী বিশ্ববিদ্যালয়ৰ কৃষ্ণচূড়াৰ আৰঁত লুকাই প্ৰেম কৰিছে, কোনোবাই আকৌ সন্দিকৈ কলেজত সাগৰিকা, মালবিকাহঁতৰ লগত ভাৱৰ আদান-প্ৰদান কৰিছে।\nনিজৰ প্ৰেমিকৰ প্ৰতি ইমান মৰম! মাটিত থলে পৰুৱাই খাব আৰু ওপৰত থ’লে ওকনিয়ে চোবাব। অতিকৈ মৰমৰ দেহাটোক প্ৰেমিকাজনীয়ে নিজৰ কাষৰ ছিটিবাছৰ লেডিছ চিটটোতে বহুৱাই লয়। –বহাচোন মোৰ কাষতে। কোনে কি কয় চাওঁ মই।’এই আশ্বাসবাণী শুনাৰ পিছত বেটাও চুপচাপ বহি থাকে।\nৰাস্তাৰ গৈ থাকিলে কেতিয়াবা আপুনি দেখিব কোনোবা ল’ৰা বা ছোৱালীয়ে এখন হাত কাণত লগাই আনখন হাতেৰে এবাৰ আকাশলৈ, এবাৰ সোঁ-ফালে, এবাৰ বাওঁ-ফালে কিবা-কিবি বুজি নোপোৱা আকাৰ-ইংগিত দেখুৱাই আহিছে। তেওঁক পাগল বুলি ভবাৰ সন্দেহটো আপোনাৰ তেতিয়াহে মাৰ যাব যেতিয়া আপুনি তেখেতৰ কাষ পাবগৈ। সেয়া ভ’দাফোন বা ৰিলায়েন্সৰ ফ্ৰি কলিংৰ বাহাদুৰী। ফেভীকল্ কা জোৰ হ্যে। টুটেগা নহী।\nগুৱাহাটী পাৰ্কবোৰ দেখিবলৈ সঁচায়ে ধুনীয়া। আৰু বেছি ধুনীয়া লাগে তেতিয়া, যেতিয়া জোপোহাৰ আঁৰে আঁৰে আপুনি সেই ৰোমান্টিক দৃশ্যবোৰ খালী চকুৰে দেখা পাব। কোনো-কোনো হাইলী ইন্টাৰেষ্টেড মানুহে নিজৰ উৎকন্ঠা দমাব নোৱাৰি জুমি জুমি তাকে চায় আৰু নিজৰ ঘৰত গৈ ঘৈণীয়েকৰ আগত গৰ্বেৰে কয়-হেৰা শুনিছা –আজি প্ৰেম কৰা চাই আহিলো। ঘৈনীয়েকেও মন দি শুনি থাকে। ‘তুমিহে প্ৰেম কৰিব নাজানা ’-শুনাৰ পাছত মিছেছৰ দুখভৰা মন্তব্য।\n‘ছোৱালী আৰু বাছ একেই। এখন গ’লে এখন আহে ’৷ এই বিশেষ সূত্ৰ ফল’ কৰি বহুতো অসমীয়া বাহুবলী ডেকাই অসমৰ ইমূৰৰ পৰা সিমূৰলৈকে দপ্‌দপাই আছে। একেলগে তিনি-চাৰিজনী গাভৰুক নিজৰ প্ৰেমৰ জালেৰে কাৱৈ-গৰৈ মাছ ধৰাদি ধৰে আৰু তাৰ সোৱাদলৈ থাকে বহু দিন, বহু মাহ। তিনিজনী-চাৰিজনী একেলগে চম্ভালি থকাটো কম বাহাদুৰীৰ কথানে!\nকাৰোবাৰ যদি এজন বা এজনীয়েই প্ৰেমিক বা প্ৰেমিকা থাকিল তাৰ বা তাইৰ অৱস্থা কাহিল। মানে সংকটজনক –‘তেওঁ সেইয়া কি প্ৰেম কি কৰিছে ? ব’ম ব’ৰ দেই! মোক চা। একেলগে তিনিজনী কন্ট্ৰল কৰি আছো। ’\nনিজৰ বন্ধুমহলত হাঁহিয়াতৰ পাত্ৰ হোৱাৰ ভয়তে বহু ডেকা-ডেকেৰীয়ে সাহসেৰে নিজৰ প্ৰেমৰ কথা নকয়। জানোছা “হেভি ইনচাল্ট” হৈ যায়! নিৰৱতাই তেওঁলোকৰ বাবে উত্তম ভাষা হৈ পৰে৷\nবিশেষ দক্ষতা আৰু অভিজ্ঞতা থকা বহু সুদৰ্শন যুৱক-যুৱতীয়ে প্ৰেম কৰিবলৈ ইণ্টাৰনেটৰ সহায় লৈছে। হাই-টেক প্ৰেম ইয়াকে কয়৷ তেৰ বছৰীয়া পিলিঙাৰ পৰা আৰম্ভ কৰি ৬০ বছৰীয়া বুঢ়া এটালৈকে সকলোৱে এতিয়া ফে’চবুক নামৰ সাংঘাটিক বস্তুটোত মগ্ন। ফেচবুকক প্ৰেম কৰাৰ মঞ্চ হিচাপে ইতিমধ্যে বহুতেই গ্ৰহন কৰিছে।\nলাইকত চুমাৰ পৰশ, কমেন্টত স্মাইলীৰ খলকনি। মানে ক’বলৈ গ’লে একপ্ৰকাৰৰ ৰোমান্টিক পৰিৱেশ। মেছেজ বক্সত প্ৰেম, গোটত প্ৰেম, ৱালত প্ৰেম, ব্ল’গত প্ৰেম, ই-মেগাজিনত প্ৰেম। প্ৰেমেই প্ৰেম।\nফে’চবুকত নিজৰ বয়সটো দহ-বিশ বছৰমান কৰি ল’লে কোনেও গম নাপায়।গম পালেই যেনিবা। তাতে কিডাল হ’ল ? কোনোবাই তুৰি-মুৰি কৰিলে ফে’ক্ একাউন্ট বনাই বেলেগৰ লগত প্ৰেম কৰিম। নতুনজন বা নতুনজনীৰ লগত দুদিনমান কথা পাতিম। ভাল লাগিলে ৰিলেশ্বনশ্বিপ ষ্টেটাছ আপ-টু-ডেট কৰিম। পছন্দ নহ’লে ছিংগল ৰাখিম। কিমানবাৰ প্ৰেম কৰোঁ মোৰ কথা। মোৰহে লাইফ৷ তঁহত কোন বে! হু কেয়াৰছ!!’\nকোনো কোনো মহানে আকৌ এনে এটা গোট খুলি লৈছে য’ত কেৱল তেওঁ আৰু তেওঁৰ প্ৰিয়তমা থাকিব। ঠিক ধ্বংস হৈ যোৱা পৃথিৱীত থকা বাচি যোৱা শেষ দুটা প্ৰাণীৰ দৰে। কি মজা! ইটোৱে-সিটোক লৈ হাঁহিব, হহুঁৱাব, মন গ’লে ঠেহ পাতিব, লুকাভাকু খেলিব আৰু কিমান যে কি কি কৰিব! কেইটামান ছাকছেছফুল কাপলেটো বিয়া-চিয়া পাতি তমস্কাৰ। দুই-এক চকুচৰহাৰ তাকে দেখি কমেন্ট-‘কোন কিমান ছাকচেছফুল, দুবছৰৰ পাছতেই চব দুধ কা দুধ আৰু পানী কা পানী হৈ যাব। হুহ!!’\nঅভাৰ অল ক’বলৈ গ’লে অসমত এতিয়া প্ৰেমৰ বিষ্ফোৰণ। নিউক্লিয়াৰ চেইন ৰিয়েকচনৰ লেখিয়াকৈ প্ৰেম বাগি গৈছে ইজনৰ পৰা সিজনলৈ। সোঁৱে-বাৱে, পূবে-পশ্চিমে-উত্তৰে-দক্ষিণে, ওপৰে-তলে-আগফালে-পিছফালে কেৱল প্ৰেম আৰু প্ৰেম। কৈ থাকিলে শেষ নহয়।\nঅসম দেশৰ প্ৰেমে এতিয়া দেশে-বিদেশে নাম কৰিছে। চীন, জাপান দেশৰ কাপল্ বোৰে টিপছ্ বিচাৰি অসমীয়া ই-মেগাজিনৰ কবিতা-গল্প পঢ়ি শেষ কৰি দিছে। সঁচা প্ৰেম বিচাৰি হাবাথুৰি খোৱা বহু আমেৰিকান কাপল্ এ আহি অসমত বাহৰ পাতিছে বুলি কালিৰ কোনোবাটো নিউজ-চেনেলৰ ব্ৰেকিং নিউজত দেখিলো। সঁচা কথা কওঁ–মনটো পুৰা ভৰি গ’ল।\nঅসমীয়া মানুহৰ প্ৰেম কৰাৰ যি নমুনা আৰু ষ্টাইল, তাকে দেখি প্ৰচাৰবিমুখ আন এজন মহান গায়কে কেতিয়াবাই গাই থৈ গৈছিল –\n“মহা মহা কাপল্‌ৰ চানেকিৰে জীৱনৰ/আমিও কৰিব পাৰোঁ জীৱন গঢ়িত\nখাবলৈ নাপালেও, শুবলৈ নাপালেও/লিখি দিব পাৰোঁ আমি প্ৰেমৰ চৰিত”॥\n← কাল ৰাতিপুৱা (টুৱাৰাম দত্ত)\nএখন দলং (দীপুল হালৈ) →\nশ‍ইকীয়া পুৰাণ : প্ৰদ্যুত জ্যোতি শইকীয়া\nখৰিকটীয়াৰ কাহিনী (হৃষীৰাজ শৰ্মা)\nৰহস্য ১ : লিওনাৰ্ডো দ্য ভিন্সি অতিমানৱ আছিল নেকি ?( -কৰুণা ফুকন)


হালধীয়া শাৰীৰে সুন্দৰী পলিং বিষয়াগৰাকী কোন|yellow-saree-election-officer-lady-polling-officer-in-yellow-saree– News18 Assam\nহালধীয়া শাৰীৰে সুন্দৰী পলিং বিষয়াগৰাকী কোন?\nছচিয়েল মিডিয়াত ভাইৰেল হৈছে এগৰাকী পলিং বিষয়াৰ ফটো । ফেচবুকত ভাইৰেল হোৱা হালধীয়া ৰঙৰ শাৰী পিন্ধা এইগৰাকী পলিং বিষয়াৰ নাম নলিনী সিং বুলি অভিহিত কৰিছিল একাংশই ।\nUpdated:May 11, 2019, 5:51 PM IST\nফেচবুকত ভাইৰেল হোৱা হালধীয়া ৰঙৰ শাৰী পিন্ধা এইগৰাকী পলিং বিষয়াৰ নাম নলিনী সিং বুলি অভিহিত কৰিছিল একাংশই । মহিলাগৰাকী 'মিছ জয়পুৰ' বুলিও বহুতে উল্লেখ কৰিছিল। জয়পুৰৰ আজমেৰৰ এখন বিদ্যালয়ৰ ভোটগ্ৰহণ কেন্দ্ৰত পলিং বিষয়া হিচাপে নিয়োগ কৰা হৈছিল এই গৰাকী সুন্দৰীক । তথ্য অনুসৰি এই ভোটগ্ৰহণ কেন্দ্ৰত ১০০ শতাংশই হৈছিল ভোটদান !\nUpdated: May 11, 2019, 5:51 PM IST\nদেশত এতিয়া নিৰ্বাচনৰ বতৰ। দেশৰ বিভিন্ন প্ৰান্তত এতিয়া চলি আছে ভোটদান প্ৰক্ৰিয়া। চলি আছে ৰাজনৈতিক দলৰ নেতাৰ মুখ চুপতি । সেইসময়তে ছচিয়েল মিডিয়াত ভাইৰেল হৈছে এগৰাকী পলিং বিষয়াৰ ফটো । ফেচবুকত ভাইৰেল হোৱা হালধীয়া ৰঙৰ শাৰী পিন্ধা এইগৰাকী পলিং বিষয়াৰ নাম নলিনী সিং বুলি অভিহিত কৰিছিল একাংশই । মহিলাগৰাকী 'মিছ জয়পুৰ' বুলিও বহুতে উল্লেখ কৰিছিল। জয়পুৰৰ আজমেৰৰ এখন বিদ্যালয়ৰ ভোটগ্ৰহণ কেন্দ্ৰত পলিং বিষয়া হিচাপে নিয়োগ কৰা হৈছিল এই গৰাকী সুন্দৰীক । তথ্য অনুসৰি এই ভোটগ্ৰহণ কেন্দ্ৰত ১০০ শতাংশই হৈছিল ভোটদান !\nমহিলাগৰাকীৰ এই ফটো এতিয়া হাজাৰৰো অধিকে শ্বেয়াৰ কৰিছে ফেচবুকত । কিন্তু যেতিয়াই মহিলাগৰাকীৰ ফটোখন ফেচবুকত ভাইৰেল হৈ পৰে তেতিয়াই উন্মোচিত হয় অন্য এক সত্য যে মহিলাগৰাকীৰ নাম নলিনী সিং নহয়!\nজয়পুৰৰ নহয় এইগৰাকী মহিলা! হাতত ইভিএম লৈ থকা এই মহিলাগৰাকী প্ৰকৃততে লক্ষ্ণৌৰ ।গড়কাপ্তানী বিভাগৰ কনিষ্ঠ সহায়ক হিচাপে লক্ষ্ণৌত কৰ্মৰত এইগৰাকী মহিলাৰ প্ৰকৃত নাম ৰীনা ড্ৰিবেদী । ভাইৰেল হোৱা এই ফটোখন ২০১৯ চনৰ ৫ মে’ৰ । সেই সময়ত ৰীনা ড্ৰিবেদী লক্ষ্ণৌৰ নাগৰামৰ ১৭৩নং ভোটগ্ৰহণ কেন্দ্ৰটোৰ প্ৰস্তুতিৰ খবৰ ল’বলৈ গৈছিল। নিজৰ ফটো ভাইৰেল হোৱাৰ পিছত ৰীনাই কয় যে তেওঁ কৰ্তব্যৰত অৱস্থাত থাকোতে এগৰাকী সাংবাদিকে ফটো উঠাইছিল । এতিয়া ৰাস্তাৰে যাওঁতেও বহু লোকে তেওঁৰ সৈতে ছেলফি উঠিবলৈ আহে ।


1Cor6| AsmULB | STEP | আপোনালোকৰ মাজত কাৰোবাৰ যদি কোনো এজন ভাইৰ বিৰুদ্ধে কোনো অভিযোগ কৰাৰ কাৰণ থাকে, তেনেহলে তেওঁ কোন সাহসত ঈশ্বৰৰ পবিত্ৰ লোকৰ ওচৰলৈ নাযায়, এজন অবিশ্বাসী বিচাৰকৰ অর্থাৎ অধাৰ্মিক লোকৰ কাষলৈ গৈ বিচাৰৰ সমাধান বিচাৰে?\n1আপোনালোকৰ মাজত কাৰোবাৰ যদি কোনো এজন ভাইৰ বিৰুদ্ধে কোনো অভিযোগ কৰাৰ কাৰণ থাকে, তেনেহলে তেওঁ কোন সাহসত ঈশ্বৰৰ পবিত্ৰ লোকৰ ওচৰলৈ নাযায়, এজন অবিশ্বাসী বিচাৰকৰ অর্থাৎ অধাৰ্মিক লোকৰ কাষলৈ গৈ বিচাৰৰ সমাধান বিচাৰে? 2আপোনালোকে জানো নাজানে, যে ঈশ্বৰৰ পবিত্ৰ লোক সকলেই জগতৰ সোধ-বিচাৰ কৰিব? যেতিয়া আপোনালোকেই জগতৰ বিচাৰ কৰিব, তেনেহলে এতিয়া আপোনালোকে জানো অতি সামান্য বিষয়বোৰ বিচাৰ কৰিব নোৱাৰে? 3আপোনালোকে নাজানে নেকি যে, আমি স্বৰ্গৰ দূত সমূহৰো বিচাৰ কৰিম? যদি সেয়ে হয়, তেনেহলেতো এই জীৱন সম্পৰ্কীয় বিষয়বোৰ অতি সাধাৰণ কথা।\n4এতেকে আপোনালোকৰ দ্বাৰায়েই যদি দৈনিক জীৱন সম্পৰ্কীয় বিষয়বোৰৰ সোধ-বিচাৰ কৰা হয়, তেনেহলে যি সকল মণ্ডলীৰ লোক নহয়, এনে লোকক আপোনালোকে কিয় বিচাৰকৰ আসনত বহুৱাই? 5আপোনালোকক লাজ দিবৰ কাৰণে মই এই কথা কৈছোঁ। আপোনালোকৰ মাজত সঁচাই এনে কোনো জ্ঞানৱান লোক এজনো নাই নেকি, যি জনে ভাই, ভনী সকলৰ মাজত বিবাদ হ’লে, সেইবোৰ সোধ-বিচাৰ কৰি নিস্পত্তিৰ বাবে ঠাৱৰ কৰিব পাৰে? 6কিন্তু তাৰ সলনি এনেকুৱা হয় যে, এজন বিশ্বাসী ভায়ে আন বিশ্বাসী ভাইৰ বিৰুদ্ধে আদালতলৈ যায় গোচৰ দিয়ে, তাকো অবিশ্বাসী সকলৰ আগত।\n7আপোনালোকে যদি এইদৰে ইজনে সিজনৰ বিৰুদ্ধে গোচৰ দি থাকে, তেনেহলে এটাই প্রমাণ হ’ব যে আপোনালোক পৰাজিত হৈ আছে। তাতকৈ বৰঞ্চ অন্যায় সহন নকৰে কিয়? নিজৰো হানি হ’বলৈ কিয় নিদিয়ে? 8কিন্তু তাৰ সলনি আপোনালোকে নিজেই অন্যায় কৰি আছে আৰু আন লোকক ঠগাই আছে; আৰু তেওঁলোক আপোনালোকৰ নিজৰেই ভাই-ভনী।\n9যি সকলে অধর্ম আচৰণ কৰে তেওঁলোক যে ঈশ্বৰৰ ৰাজ্যৰ অধিকাৰী নহ’ব, সেই বিষয়ে আপোনালোকে নাজানে নেকি? আপোনালোক ভ্ৰান্ত নহ’ব; যি সকল অনৈতিক যৌনাচাৰত ব্যভিচাৰী, অধৰ্মি, মূৰ্তিপূজক, পৰস্ত্ৰীগামী, পুৰুষ বেশ্যা, পুংমৈথুনী আদি অভ্যাসত লিপ্ত হয়, 10যি সকল চোৰ, লুভীয়া, মতলীয়া, পৰনিন্দাকাৰক আৰু প্রৱঞ্চক, তেওঁলোক ঈশ্বৰৰ ৰাজ্যৰ অধিকাৰী নহ’ব। 11আপোনালোকো কোনো কোনো তেনেকুৱা লোক আছিল; কিন্তু এতিয়া আমাৰ প্ৰভু যীচু খ্ৰীষ্টৰ নামেৰে আৰু ঈশ্বৰৰ আত্মাৰে আপোনালোক ধৌত হ’ল, পবিত্ৰীকৃত হ’ল, আৰু ধাৰ্মিক বুলি গণিত হ’ল।\n12“মোলৈ সকলো বিধান সন্মত”, কিন্তু সকলোৱেই হিতজনক নহয়। সকলো কৰিবলৈ মোৰ অধিকাৰ(অৰ্থাৎ মোলৈ সকলো অবাধ) আছে, কিন্তু একোৰে মই দাস নহ’ম। 13“পেটৰ কাৰণেই আহাৰ; আহাৰৰ কাৰণেও পেট”; কিন্তু ঈশ্বৰে এই দুয়োকো লোপ কৰিব। তথাপি শৰীৰ ব্যভিচাৰৰ কাৰণে নহয়, প্ৰভুৰ কাৰণেহে আৰু প্রভুও শৰীৰৰ কাৰণেহে;\n14ঈশ্বৰে নিজৰ শক্তিৰে প্ৰভুক তুলিলে আৰু আমাকো তুলিব। 15আপোনালোকৰ শৰীৰ যে, খ্ৰীষ্টৰ অঙ্গ-প্ৰত্যঙ্গ, ইয়াক আপোনালোকে নাজানে নে? তেনেহলে, খ্ৰীষ্টৰ অঙ্গ-প্ৰত্যঙ্গবোৰ লৈ, বেশ্যাৰ দেহৰ সৈতে যুক্ত কৰিব নে? এনে নহওক।\n16যি জন বেশ্যাত আসক্ত লোক, তেওঁ তাইৰে সৈতে এক দেহ হয়, ইয়াক আপোনালোকে নাজানে নেকি? কিয়নো শাস্ত্রত আছে, “তেওঁলোক দুয়ো এক দেহ হ’ব”। 17কিন্তু যি জন প্ৰভুত আসক্ত লোক, তেওঁ তেৱেঁ সৈতে এক আত্মা হয়।\n18ব্যভিচাৰৰ পৰা পলাওক। মানুহে যি পাপ কার্য কৰে, সেইবোৰ তেওঁৰ শৰীৰৰ বাহিৰত কৰে; কিন্তু যি কোনোৱে যৌনপাপ কৰে, তেওঁ নিজৰ শৰীৰৰ বিৰুদ্ধেই পাপ কৰে।\n19আপোনালোকৰ শৰীৰ যে ঈশ্বৰৰ মন্দিৰ আৰু ঈশ্বৰৰ পৰা পোৱা পবিত্ৰ আত্মা যে আপোনালোকৰ অন্তৰত থাকে, ইয়াক আপোনালোকে নাজানে নে কি? আপোনালোক এতিয়া নিজৰ নহয়। কিয়নো আপোনালোক (মুক্তিৰ অর্থে) মূল্য দি কিনা হৈছে; এই হেতুকে আপোনালোকৰ শৰীৰৰ দ্বাৰা ঈশ্বৰক মহিমাম্বিত কৰক।


xukhdukh.com July 04, 2014\n১. গগৈ ছাৰৰ শাসন কালত অসমত দৰিদ্ৰতা বৃদ্ধি পাইছে বুলি এটি একপক্ষীয় বাতৰি প্ৰকাশ পোৱাত নিচাদেউ ফেন ক্লাৱে তীব্ৰ প্ৰতিক্ৰিয়া প্ৰকাশ কৰিছে। এইখন অসমতো মাত্ৰ গৃহিনীৰ হিচাবে কৰ্ম কৰিও কেইবাশ কোটি টকীয়া তিনি চাৰিটা টিভি চেনেলৰ মালিকনী হোৱা গৃহলক্ষ্মী সৃষ্টি হোৱাৰ প্ৰেৰণামূলক পাছতো মাত্ৰ নেতিবাচক বাতৰিহে কাকতে প্ৰকাশ কৰাটোক ক্লাৱে সমালোচনা কৰিছে। পাত্ৰ-মন্ত্ৰী-দালাল-বিষয়া-জনগোষ্ঠীয় নেতা আদিকে ধৰি ছাৰৰ দিনত কেইবাশ কোটিৰ মালিক হোৱা লোকৰ তালিকাও ফেনক্লাৱে অচিৰেই প্ৰকাশ কৰি এই বিভ্ৰান্তিকৰ বাতৰিটোৰ যোগ্য প্ৰত্যুত্তৰ দিবই বুলিও প্ৰকাশ কৰিছে।\n২. চৰাইদেউত পিষ্টল দেখুৱাই তিনি কিশোৰীক যৌন নিৰ্যাতন কৰাত সফল হোৱা আৰক্ষী বিষয়ালৈ আন্তৰিক অভিনন্দন জনাইছে বন্য-আনন্দ প্ৰেমী বিষয়া সন্থাই। এনেয়ে ধূলি-মাকতি খাই লেতেৰা হৈ থকা পিষ্টলটো অন্তত কামত লগোৱাৰ বাবেও বিষয়াজনক প্ৰশংসা কৰি সন্থাই তেখেতক আৰক্ষীৰ বিশেষ সেৱাৰ পুৰস্কাৰ দিব লাগে বুলিও মত প্ৰকাশ কৰিছে। এনে ঘটনাইহে আৰক্ষীলৈ মানুহৰ মনত ভয়-শংকা বৃদ্ধি কৰিব পাৰিব আৰু তেহে পুলিচ প্ৰশাসন চলাবলৈ সুবিধা হব বুলি সন্থাই অভিমত ব্যক্ত কৰিছে।\n৩. উত্তৰ-পূৱৰ জটিল ৰাজনৈতিক পৰিবেশত গাদী দখলৰ বাবে অচিৰেই এক ৰোড মেপ তৈয়াৰ কৰিব সদৌ উত্তৰ-পূৱ পদুম ফুল পাৰ্টিয়ে। কোন কোন কেইটা স্পৰ্শকাতৰ বিষয়ত ৰাজনৈতিক চতুৰালি কৰিলে অঞ্চলটোৰ ৰাজ্যবোৰত নিজা ৰজা বহোৱাবলৈ সুবিধা হব তাকেই এই মেপত সন্নিবিষ্ট কৰা হব। এতিয়াৰ পৰা জনগোষ্ঠীয় নেতাক দিবলৈ ভাল ভাল বৰশীৰ টোপো প্ৰস্তুত কৰিবলৈ দলটো সাজু হৈছে বুলি গুজৱ চলিছে।\n৪. ভাৰতৰ ভিতৰত উত্তৰ-পূৱৰ লোকেই আটাইতকৈ বেছি নিদ্ৰাহীনতাত ভোগে বুলি এক সমীক্ষাত প্ৰকাশ পাইছে। মহানগৰীত থাকিলেও যদি কোন মুহূৰ্তত বানে উটুৱাই নিয়ে, পাহাৰৰ মাটি খহি হেঁচা মাৰি ধৰে, উচ্ছেদৰ বুলডজাৰ আহি বেৰ খহায় তাৰ পাত্তা নাথাকে! তেন্তে মানুহৰ টোপনি কেনেকৈ আহিব বুলিও সদৌ অসম সচেতন নাগৰিক সংঘই মত প্ৰকাশ কৰিছে। খোদ ৰজাই কইনাধৰা পাহাৰ টিঙত সুৰক্ষা লৈ বহি থাকোতেও জালুকবাৰীত ৰিমট চলোৱাৰ শব্দই টোপনি নাইকীয়া কৰি ৰাখিছে, তেনেস্থলত সাধাৰণ মানুহে কি চংবিজিতৰ অপহৰণমূলক গীত শুনি টোপনি যাব পাৰিব নেকি বুলিও সংঘই গুৰুত্বপূৰ্ণ প্ৰশ্নৰ অৱতাৰণা কৰিছে।\n৫. "সৰ্বাকাইৰ নদীবান্ধ" নামৰ এখন উপন্যাস লিখি উলিয়ালে নামনি সোৱনশিৰি প্ৰকল্পৰ ওচৰৰ গেৰুকামুখৰ সদানন্দ মিলিয়ে। কেনেকৈ নদীবান্ধ বনাবলৈ নিদিম বুলি কৈ ভোট লৈ দিল্লীত গাদী পোৱাৰ পাছতে সৰ্বা বোলা এজন জননেতাই ওলোটা খৰ মাৰিলে তাকেই উপন্যাসখনত ৰসাল ৰূপত তুলি ধৰা হৈছে। তাৰোপৰি নৈ-পৰীয়া মানুহৰ দুখবোৰকো "সৰ্বাকাইৰ নদীবান্ধ"ৰ বানে সপোনত কেনেকৈ উটাই নিছে তাকো ভালকৈ লিখিছে বুলি লেখক সদানন্দ মিলিয়ে আমাক সদৰী কৰিছে।\n৬. উত্তৰ-পূৱ ৰেল'ৱেত বহিঃ ৰাজ্যৰ প্ৰাৰ্থীসকলক গোপনে নিযুক্তি দিয়া বন্ধ কৰিবলৈ আহ্বান জনাইছো সদৌ অসমীয়া ছাত্ৰ সন্থাই। একে দেশৰ নিবনুৱা সকলক চাকৰি দিবলৈ লাজ কৰিবলৈ কিটো আছে বুলি উল্লেখ কৰি সন্থাই চাকৰিৰ বাবে খোলা বজাৰৰ ব্যৱস্থাৰে থলুৱাকো অলপ চান্স দিবলৈ আহ্বান জনাইছে। অনাগত দিনত ভিছা লৈ আহি ৰেচন কাৰ্ড তথা ভুৱা ডিগ্ৰীৰে বাংলাদেশী ৰেল'ৱেত সোমোৱা আৰম্ভ হ'লে প্ৰতিযোগিতা বাঢ়িবহে বুলি প্ৰকাশ কৰি এতিয়াই সকলো দেশী নিবনুৱাক মিলা-প্ৰীতিৰে চাকৰি ভগাই লবলৈ আহ্বান জনাইছে।\n৭. "ৰাজযোগ কেতিয়া?" নামৰ প্ৰশ্নবোধক দিয়া এখন সকৰুণ চিনেমাৰ এতিয়া জালুকবাৰীত শ্বুটিং চলি থকাৰ খবৰ আমালৈ আহিছে। সদৌ অসম ছিণ্ডিকেট সন্থাৰ প্ৰযোজনাত নিৰ্মিত ছবিখনৰ দৃশ্যগ্ৰহণে এতিয়া শেষ পৰ্যায়ত উপস্থিত হৈছে আৰু বাৰিষাৰ পাছতে মুক্তি দিব পৰাকৈ অহা সপ্তাহত হাইকামাণ্ডৰ পৰা চেঞ্চৰৰ চাৰ্টিফিকেট পাবই বুলিও আশা প্ৰকাশ কৰিছে। পিছে এতিয়া ছিনেমাখনৰ শেষটো কৰুণ নে হাস্যকৰ হব তাকে লৈ এতিয়াও উত্তেজনা অব্যাহত আছে।\n৮. কাইলৈ দিল্লীত হাতোৰা পাৰ্টিৰ নেতা সকলে নিৰ্বাচনী পৰ্যালোচনা কৰাৰ নামত ভোজভাত খোৱাৰ দিহা কৰিছে বুলি জানিব পৰা গৈছে। জানিব পৰা মতে এনেই ভেকোঁ-ভাওনা কৰি মেডাম আৰু ৰাহু বাবাৰ ওপৰত ভুৰি ভুৰি আত্মবিশ্বাস প্ৰকট কৰাৰ আনুষ্ঠানিকতা সম্পন্ন কৰাৰ বাবেহে এই আয়োজন চলিছে। হাতোৰা পাৰ্টিত হতাশাৰ স্থান নাই বুলি বাৰ্তাটো ৰাইজক দিয়াটোহে আচল উদ্দেশ্য বুলিও গোপন সূত্ৰই প্ৰকাশ কৰিছে।\n৯. অসমত বিদেশী চিনাক্তকৰণ ভাওনা এখন পাতিলে অসমীয়া ৰাইজৰ মনত পদুম ফুলৰ প্ৰতি গঢ় লোৱা বিৰূপ ভাৱ দূৰ হব বুলি কালি দিল্লীত বু-বা চলিছে। ভাওনাখনৰ জৰিয়তে জাতীয়তাবাদী ৰাইজৰ মনত মনোৰঞ্জনৰ ব্যৱস্থা কৰিলেই আবেগিক জাতিটোৱে সকলো পাহৰিব বুলিও এখন প্ৰতিবেদন কেন্দ্ৰীয় নেতৃত্বক দিয়া বুলি জানিব পৰা গৈছে। ভাওনাখনত থলুৱা আৰু বিদেশী দুটি শক্তিৰ মাজত পদপথতো দুই এখন খকা-খুন্দা, ঘৰ জুই জ্বলোৱা আদি উত্তেজনামূলক দৃশ্য অৱতাৰণা কৰিবলৈকো ব্যৱস্থা কৰিবলৈ অসমীয়া ভাওনা বিশেষজ্ঞৰ এটি দলে পৰামৰ্শ আগবঢ়াইছে।\n১০. গুৱাহাটীত জুপুৰি সাজি নিজৰ ঘৰলৈ উচ্ছেদকাৰীৰ দল মাতি নানিবলৈ আহ্বান জনাইছে ৰসাল গগৈদেৱে। তাতকৈ নিজৰ ঘৰৰ সুৰক্ষাৰ বাবে ৰাজহুৱা ধন লুটপাত কৰি হ'লেও দালান বনাবলৈ আৰু তেতিয়া জলাশয়, ভৰলুত বনালেও আপত্তি নাই বুলি তেখেতে ইংগিত প্ৰকাশ কৰিছে। ধনী আৰু লুটপাত কৰিব পৰা শক্তি থকা সকলৰ ঘৰত হাতোৰা চলাবলৈ তেখেতৰ বুঢ়া দেহাত এতিয়া শক্তি নাই সেই কথাও অসমৰ ৰাইজে বুজি লবলৈকো তেখেতে কৰুণ আহ্বান জনোৱাৰ কথা গোপনে গম পোৱা গৈছে।\nBy xukhdukh.com on July 04, 2014\nমইনুল হক July 4, 2014 at 10:18 PM


পূজা-পাতল কৰি দিন-বাৰ চাইহে জে’ললৈ পঠাব নেকি শ্বেৰমানক? হিমন্তক কটাক্ষ কংগ্ৰেছৰcong-mla-jakir-hussain-criticized-bjp-and-himanta-biswa-tvbiju– News18 Assam\nপূজা-পাতল কৰি দিন-বাৰ চাইহে জে’ললৈ পঠাব নেকি শ্বেৰমানক? হিমন্তক কটাক্ষ কংগ্ৰেছৰ\nUpdated:November 1, 2020, 5:57 PM IST\nশ্ৰীমন্ত শঙ্কৰদেৱ কলাক্ষেত্ৰত মিঞা মিউজিয়ামৰ দাবী তোলা কংগ্ৰেছী বিধায়ক শ্বেৰমান আলী আহমেদক জে’ললৈ ২০২১ৰ নিৰ্বাচনৰ পিছত প্ৰেৰণ কৰিব হিমন্ত বিশ্ব শৰ্মাই ৷\nLast Updated: November 1, 2020, 5:57 PM IST\nশ্ৰীমন্ত শঙ্কৰদেৱ কলাক্ষেত্ৰত মিঞা মিউজিয়ামৰ দাবী তোলা কংগ্ৰেছী বিধায়ক শ্বেৰমান আলী আহমেদক জে’ললৈ ২০২১ৰ নিৰ্বাচনৰ পিছত প্ৰেৰণ কৰিব হিমন্ত বিশ্ব শৰ্মাই ৷ শনিবাৰে এই মন্তব্য কৰিছিল হিমন্ত বিশ্বই ৷ ইয়াৰ পিছতে দেওবাৰে পাঁচ মাহৰ পিছত অসমত এক মহা বিস্ফোৰণ হ'ব বুলি দাবী কৰিলে কংগ্ৰেছী বিধায়ক জাকিৰ হুছেইন শিকদাৰে ৷\nশ্ৰীমন্ত শঙ্কৰদেৱ কলাক্ষেত্ৰত মিঞা মিউজিয়াম স্থাপনৰ দাবী তোলা শ্বেৰমান আলী আহমেদক জে’ললৈ নিক্ষেপ কৰিব হিমন্ত বিশ্বই ৷ যি জেলৰ পৰা কোনো দিন ওলাব নোৱাৰিব শ্বেৰমান আলী ৷ পিছে “২০২১ৰ নিৰ্বাচনৰ পিছত কিয়? এতিয়াই কিয় জে’ললৈ নপঠিয়াই শ্বেৰমানক?” এই প্ৰশ্ন কংগ্ৰেছী বিধায়ক জাকিৰ হুছেইন শিকদাৰৰ ৷\nমন্ত্ৰী হিমন্তক এই প্ৰশ্ন কৰি কংগ্ৰেছী বিধায়ক জাকিৰ হুছেইন শিকদাৰে ক'লে- “BJPৰ মন্ত্ৰীসকলে পূজা-পাতল কৰে ৷ কি পূজা-পাতল কৰি দিন-বাৰ ঠিক কৰি জে’ললৈ পঠাব নেকি শ্বেৰমানক?”\nমন্ত্ৰী হিমন্তৰ ঘোষণাত ক্ষুব্ধ জাকিৰ হুছেইনে দাবী কৰে যে, শ্বেৰমান আলী আহমেদে কোনো অপৰাধ কৰা নাই ৷ বিজেপিৰ দৃষ্টিত যদি অপৰাধ কৰিছে, তেন্তে এতিয়াই শ্বেৰমানক জে’ললৈ প্ৰেৰণ কৰক ৷\nএনেদৰে বিজেপি চৰকাৰ আৰু হিমন্ত বিশ্ব শৰ্মাক সমালোচনাৰে থকা-সৰকা কৰি বিধায়ক জাকিৰ হুছেইনে কৰিলে এক ভৱিষ্যত বাণী ৷ বিধায়ক জাকিৰে ক'লে- “পাঁচ মাহ পিছত মহা বিস্ফোৰণ হ'ব অসমত ৷ মহাবিস্ফোৰণত চেদেলি-ভেদেলি হৈ যাব বিজেপি ৷ আৰু মহাবিস্ফোৰণৰ পিছত ৰাইজে সমস্বৰে চিঞৰিব 'বিজেপি হাতাও, অসম বাছাও' ৷”\nমুঠতে মিঞা মিউজিয়ামৰ বিৰ্তকৰ পিছত এনেদৰে চলিছে ৰাজ্যৰ ৰাজনীতি ৷ কিন্তু এই ৰাজনীতিৰ শেষৰটো মোহৰ মাৰিব ভোটাৰ ৰাইজেহে ৷\nFirst published: November 1, 2020, 5:57 PM IST


Falcin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Falcin ar byavahar, ppali, parshwakriya, upkaar, kriya-pratikriya aaru satarkatabani\nFalcin के प्रकार चुनें\nFalcin ৰ মূল্য আৰু পেকৰ চাইজ - Falcin Price and Pack Size in Assamese - Falcin ar mulya aaru pakor size\nFalcin 250 Mg Tablet ₹5.1 खरीदें\nFalcin 500 Mg Tablet ₹9.4 खरीदें\nFalcin Syrup ₹11.9 खरीदें\nFalcin की जानकारी\nFalcin ৰ লাভ আৰু ব্যৱহাৰসমূহ- Falcin Benefits & Uses in Assamese- Falcin ar laabh aaru byavaharsamuh\nFalcin ৰ পালি আৰু সেয়া কেনেদৰে ল'ব- Falcin Dosage & How to Take in Assamese - Falcin ar paali aaru xeya kenedore lobo\nFalcin ৰ পাৰ্শ্চক্ৰিয়াসমূহ- Falcin Side Effects in Assamese- Falcin ar parshwakriyasamuh\nFalcin সংক্ৰান্ত সতৰ্কতাবাণীসমূহ- Falcin Related Warnings in Assamese- Falcin xonkranta xatarkatabanisamuh\nঅইন দৰৱৰ সৈতে Falcinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Falcin with Other Drugs in Assamese- Oinor xoite Falcin ar gurutor kriya-pratikriya\nFalcin মতভেদসমূহ- Falcin Contraindications in Assamese- Falcin nishedhsamuh\nFalcin ৰ বিষয়ে সততে সোধা প্ৰশ্নসমূহ- Frequently asked Questions about Falcin in Assamese- Falcin ar bikhoye satate xodha prashnasamuh\nখাদ্য আৰু মদৰ সৈতে Falcin ক্ৰিয়া-প্ৰতিক্ৰিয়া- Falcin Interactions with Food and Alcohol in Assamese- khadya aaru modor xoite Falcin kriya-pratikriya\nFalcin ৰ লাভ আৰু ব্যৱহাৰসমূহ - Falcin Benefits & Uses in Assamese - Falcin ar laabh aaru byavaharsamuh\nFalcin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFalcin ৰ পালি আৰু সেয়া কেনেদৰে ল'ব - Falcin Dosage & How to Take in Assamese - Falcin ar paali aaru xeya kenedore lobo\nFalcin-ৰ উপাদানসমূহ - Falcin Active Ingredients in Assamese - Falcin-ar upadaansamuh\nFalcin ৰ পাৰ্শ্চক্ৰিয়াসমূহ - Falcin Side Effects in Assamese - Falcin ar parshwakriyasamuh\nগৱেষণাৰ ভিত্তিত, Falcin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFalcin সংক্ৰান্ত সতৰ্কতাবাণীসমূহ - Falcin Related Warnings in Assamese - Falcin xonkranta xatarkatabanisamuh\nFalcin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFalcinএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nFalcin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Falcin গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Falcin কি প্ৰভাৱ দেখা গৈছে?\nFalcinৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Falcin কি প্ৰভাৱ দেখা গৈছে?\nFalcinৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Falcin ৰ কি প্ৰভাৱ দেখা গৈছে?\nFalcinৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Falcinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Falcin with Other Drugs in Assamese - Oinor xoite Falcin ar gurutor kriya-pratikriya\nFalcin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFalcin মতভেদসমূহ - Falcin Contraindications in Assamese - Falcin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Falcin লোৱা অনুচিত যাতে -\nFalcin ৰ বিষয়ে সততে সোধা প্ৰশ্নসমূহ - Frequently asked Questions about Falcin in Assamese - Falcin ar bikhoye satate xodha prashnasamuh\nএই Falcin-এ অভ্য়াস বা নিচাৰ সৃষ্টি কৰে নেকি?\nনহয়, Falcin লোৱাটোৱে কোনো আসক্তিৰ সৃষ্টি নকৰে।\nFalcin লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Falcinয়ে আপোনাক তন্দ্ৰাচ্চন্ন কৰিব পাৰে।\nহয়, চিকিত্সা পৰামৰ্শ অনুসাৰেহে Falcin লওক।\nমানসিক ৰোগৰ চিকিত্সাৰ বাবে Falcin লৈ কোনো লাভ নাই।\nখাদ্য আৰু মদৰ সৈতে Falcin ক্ৰিয়া-প্ৰতিক্ৰিয়া - Falcin Interactions with Food and Alcohol in Assamese - khadya aaru modor xoite Falcin kriya-pratikriya\nখাদ্য আৰু Falcinৰ ক্ৰিয়া-প্ৰতিক্ৰিয়া\nFalcin আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Falcinৰ মাজৰ প্ৰতিক্ৰিয়া\nFalcin আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nFalcin ৰ অনুকল্প - Substitutes for Falcin in Assamese\nFalcin के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Falcin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Falcin ব্যৱহাৰ কৰিছিল নেকি?\nআপুনি কিমান পৰিমাণে Falcin সেৱন কৰিছিল?\nআপুনি Falcin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Falcin সেৱন কৰে?


Atorcia Tg Tablet in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Atorcia Tg Tablet ar byavahar, ppali, parshwakriya, upkaar, kriya-pratikriya aaru satarkatabani\nAtorcia Tg Tablet की जानकारी\nAtorcia Tg Tablet ৰ লাভ আৰু ব্যৱহাৰসমূহ- Atorcia TG Benefits & Uses in Assamese- Atorcia Tg Tablet ar laabh aaru byavaharsamuh\nAtorcia Tg Tablet ৰ পালি আৰু সেয়া কেনেদৰে ল'ব- Atorcia TG Dosage & How to Take in Assamese - Atorcia Tg Tablet ar paali aaru xeya kenedore lobo\nAtorcia Tg Tablet ৰ পাৰ্শ্চক্ৰিয়াসমূহ- Atorcia TG Side Effects in Assamese- Atorcia Tg Tablet ar parshwakriyasamuh\nAtorcia Tg Tablet সংক্ৰান্ত সতৰ্কতাবাণীসমূহ- Atorcia TG Related Warnings in Assamese- Atorcia Tg Tablet xonkranta xatarkatabanisamuh\nঅইন দৰৱৰ সৈতে Atorcia Tg Tabletৰ গুৰুতৰ ক্ৰিয়া-প্ৰতিক্ৰিয়া- Severe Interaction of Atorcia TG with Other Drugs in Assamese- Oinor xoite Atorcia Tg Tablet ar gurutor kriya-pratikriya\nAtorcia Tg Tablet মতভেদসমূহ- Atorcia TG Contraindications in Assamese- Atorcia Tg Tablet nishedhsamuh\nAtorcia Tg Tablet ৰ বিষয়ে সততে সোধা প্ৰশ্নসমূহ- Frequently asked Questions about Atorcia TG in Assamese- Atorcia Tg Tablet ar bikhoye satate xodha prashnasamuh\nখাদ্য আৰু মদৰ সৈতে Atorcia Tg Tablet ক্ৰিয়া-প্ৰতিক্ৰিয়া- Atorcia TG Interactions with Food and Alcohol in Assamese- khadya aaru modor xoite Atorcia Tg Tablet kriya-pratikriya\nAtorcia Tg Tablet ৰ লাভ আৰু ব্যৱহাৰসমূহ - Atorcia TG Benefits & Uses in Assamese - Atorcia Tg Tablet ar laabh aaru byavaharsamuh\nAtorcia Tg Tablet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAtorcia Tg Tablet ৰ পালি আৰু সেয়া কেনেদৰে ল'ব - Atorcia TG Dosage & How to Take in Assamese - Atorcia Tg Tablet ar paali aaru xeya kenedore lobo\nAtorcia Tg Tablet-ৰ উপাদানসমূহ - Atorcia TG Active Ingredients in Assamese - Atorcia Tg Tablet-ar upadaansamuh\nAtorcia Tg Tablet ৰ পাৰ্শ্চক্ৰিয়াসমূহ - Atorcia TG Side Effects in Assamese - Atorcia Tg Tablet ar parshwakriyasamuh\nগৱেষণাৰ ভিত্তিত, Atorcia Tg Tablet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAtorcia Tg Tablet সংক্ৰান্ত সতৰ্কতাবাণীসমূহ - Atorcia TG Related Warnings in Assamese - Atorcia Tg Tablet xonkranta xatarkatabanisamuh\nAtorcia Tg Tablet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAtorcia Tg Tabletৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Atorcia Tg Tablet নাখাব আৰু আপোনাৰ চিকিতসকৰ পৰামৰ্শ লওক।\nAtorcia Tg Tablet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Atorcia Tg Tablet ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Atorcia Tg Tablet কি প্ৰভাৱ দেখা গৈছে?\nAtorcia Tg Tabletএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Atorcia Tg Tablet কি প্ৰভাৱ দেখা গৈছে?\nAtorcia Tg Tabletৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Atorcia Tg Tablet ৰ কি প্ৰভাৱ দেখা গৈছে?\nহৃদয় ৰ বাবে Atorcia Tg Tabletৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nঅইন দৰৱৰ সৈতে Atorcia Tg Tabletৰ গুৰুতৰ ক্ৰিয়া-প্ৰতিক্ৰিয়া - Severe Interaction of Atorcia TG with Other Drugs in Assamese - Oinor xoite Atorcia Tg Tablet ar gurutor kriya-pratikriya\nAtorcia Tg Tablet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAtorcia Tg Tablet মতভেদসমূহ - Atorcia TG Contraindications in Assamese - Atorcia Tg Tablet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Atorcia Tg Tablet লোৱা অনুচিত যাতে -\nAtorcia Tg Tablet ৰ বিষয়ে সততে সোধা প্ৰশ্নসমূহ - Frequently asked Questions about Atorcia TG in Assamese - Atorcia Tg Tablet ar bikhoye satate xodha prashnasamuh\nএই Atorcia Tg Tablet-এ অভ্য়াস বা নিচাৰ সৃষ্টি কৰে নেকি?\nনহয়, Atorcia Tg Tablet লোৱাটোৱে কোনো আসক্তিৰ সৃষ্টি নকৰে।\nহয়, Atorcia Tg Tablet লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Atorcia Tg Tablet লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Atorcia Tg Tablet ব্যৱহৃত নহয়।\nখাদ্য আৰু মদৰ সৈতে Atorcia Tg Tablet ক্ৰিয়া-প্ৰতিক্ৰিয়া - Atorcia TG Interactions with Food and Alcohol in Assamese - khadya aaru modor xoite Atorcia Tg Tablet kriya-pratikriya\nখাদ্য আৰু Atorcia Tg Tabletৰ ক্ৰিয়া-প্ৰতিক্ৰিয়া\nখাদ্যৰ সৈতে Atorcia Tg Tablet লোৱাটোৱে একো সমস্যাৰ সৃষ্টি নকৰে।\nমদ আৰু Atorcia Tg Tabletৰ মাজৰ প্ৰতিক্ৰিয়া\nমদ আৰু Atorcia Tg Tablet একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nAtorcia Tg Tablet ৰ অনুকল্প - Substitutes for Atorcia TG in Assamese\nAtorcia Tg Tablet ৰ মূল্য আৰু পেকৰ চাইজ - Atorcia Tg Tablet Price and Pack Size in Assamese - Atorcia Tg Tablet ar mulya aaru pakor size\nআপুনি বা আপোনাৰ পৰিয়ালৰ কোনোবাই Atorcia Tg Tablet লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Atorcia Tg Tablet ব্যৱহাৰ কৰিছিল নেকি?\nআপুনি কিমান পৰিমাণে Atorcia Tg Tablet সেৱন কৰিছিল?\nআপুনি Atorcia Tg Tablet ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Atorcia Tg Tablet সেৱন কৰে?


নেহেমিয়া2- पवित्र बाइबिल [ইণ্ডিয়ান ৰিভাইচ ভাৰচন] - (নেহে 2)\nৰজা অৰ্তক্ষত্ৰৰ ৰাজত্বৰ বিশ বছৰৰ নীচান মাহত, তেওঁ দ্ৰাক্ষাৰস বাছি ল’লে, আৰু মই সেই দ্ৰাক্ষাৰস লৈ ৰজাক দিলোঁ। তাৰ আগেয়ে মই ৰজাৰ আগত কেতিয়াও মুখ মলিন কৰা নাই।\nকিন্তু ৰজাই মোক ক’লে, “তোমাৰ মুখ কিয় মলিন হৈছে? তোমাক অসুখীয়া যেন লগা নাই জানো। নিশ্চয় এয়া আন্তৰিক বেদনা।” তেতিয়া মোৰ অতিশয় ভয় লাগিল।\nমই ৰজাক ক’লোঁ, “মহাৰাজ চিৰজীৱি হওক! মোৰ মুখ কিয় মলিন নহ’ব? যিহেতু মোৰ পিতৃসকলৰ মৈদামৰ ঠাই উছন্ন কৰা হ’ল আৰু সেই ঠাইৰ দুৱাৰবোৰ জুইৰে পুৰি ধংস কৰা হ’ল।\nতেতিয়া ৰজাই মোক ক’লে, “মই কি কৰাটো তুমি বিচাৰিছা?” সেয়ে মই স্বৰ্গৰ ঈশ্বৰৰ আগত প্ৰাৰ্থনা কৰিলোঁ।\nমই ৰজাক উত্তৰ দি কলোঁ, “যদি মহাৰাজে ভাল দেখে, আৰু আপোনাৰ এই দাসে যদি আপোনাৰ দৃষ্টিত অনুগ্ৰহ পাওঁ, তেন্তে আপুনি মোক মোৰ পিতৃসকলৰ মৈদামৰ নগৰ যিহূদালৈ পঠিয়াই দিয়ক, মই তাক পুনৰাই সাজিম।”\nৰজাই মোক উত্তৰ দিলে, (আৰু তেওঁৰ ৰাণীও তেওঁৰ কাষত বহি আছিল), “তুমি কিমান দিনৰ বাবে যাবা আৰু কেতিয়া উভতি আহিবা?” মই যেতিয়া তেওঁক নিৰূপিত সময়ৰ কথা দিলোঁ, তেতিয়া ৰজাই আনন্দেৰে মোক পঠিয়াই দিলে।\nতাৰ পাছত মই ৰজাক ক’লোঁ, “যদি ৰজা এই কথাত সন্তোষ পাইছে, তেনেহলে নদীৰ সিপাৰে থকা দেশাধ্যক্ষসকলৰ বাবে লিখা চিঠি মোক দিব পাৰে, যাতে যিহূদালৈ যাওঁতে তেওঁলোকৰ দেশ পাৰ হ’বলৈ তেওঁলোকে মোক অনুমতি দিয়ে।\nৰজাৰ বনাঞ্চল ৰখীয়া আচফলৈও এখন চিঠি দিব পাৰে, যাতে মন্দিৰৰ কাষত থকা দুৰ্গৰ দুৱাৰৰ চৌকাঠ, নগৰৰ দেৱাল, আৰু যি গৃহত মই থাকিম সেই সকলোৰ বাবে তেওঁ মোক যেন কাঠ দিয়ে।” মোৰ ওপৰত ঈশ্বৰৰ মঙ্গলময় হাত থকাত, ৰজাই মোৰ অনুৰোধবোৰ গ্রহণ কৰিলে।\nমই নদীৰ সিপাৰে থকা দেশাধ্যক্ষসকলৰ ওচৰলৈ আহিলোঁ আৰু ৰজাৰ পত্ৰবোৰ তেওঁলোকক দিলোঁ। ৰজাই মোৰ লগত সৈন্য সমূহৰ কৰ্মচাৰী আৰু অশ্বাৰোহী পঠাইছিল।\nইস্ৰায়েলৰ লোকসকলক সহায় কৰিবলৈ কোনো এজন ব্যক্তি আহি থকা কথা যেতিয়া, হোৰোণীয়া চনবল্লট আৰু অম্মোনীয়া টোবিয়া দাসে শুনিলে, তেতিয়া তেওঁলোকে অতিশয় বেজাৰ পালে।\nমই যিৰূচালেমলৈ আহিলোঁ, আৰু তাত তিনি দিন থাকিলোঁ।\nমই ৰাতিয়ে উঠিলো, তাতে মই আৰু কেইজন মান পুৰুষ মোৰ সৈতে আছিল। যিৰূচালেমৰ অৰ্থে যি কৰিবলৈ মোৰ ঈশ্ৱৰে মোৰ মনত উদগণি দিলে, সেই কথা মই কাৰো আগত নক’লোঁ। মই উঠি অহা জন্তুটোৰ বাহিৰে আন কোনো জন্তু মোৰ লগত নাছিল।\nমই ৰাতিতে উপত্যকাৰ দুৱাৰেদি বাহিৰ ওলাই গৈ, যিৰূচালেমৰ ভগা দেৱাল আৰু জুয়ে পোৰা দুৱাৰবোৰ পৰীক্ষণ কৰি নাগ নাদ আৰু গোবৰ-দুৱাৰলৈকে গ’লোঁ।\nতাৰ পাছত মই ভুমুক-দুৱাৰ আৰু ৰজাৰ পুখুৰীলৈকে গ’লোঁ। মই উঠি যোৱা জন্তুটো যাবৰ বাবে সেই ঠাই অতি ঠেক আছিল।\nসেয়ে মই ৰাতি উপত্যকায়েদি ওপৰলৈ উঠি গৈ দেৱাল চালোঁ, আৰু উপত্যকাৰ দুৱাৰেদি সোমাই মই উভতি আহিলোঁ।\nমই ক’লৈ গৈছিলোঁ, আৰু কি কৰিলোঁ, সেই বিষয়ে শাসনকৰ্ত্তাসকলে জনা নাছিল। তেতিয়ালৈকে মই যিহুদীসকলক, বা পুৰোহিতসকলক, বা প্ৰধান লোকসকলক, বা শাসনকৰ্ত্তাসকলক, বা অৱশিষ্ট যিসকল লোকে কাম কৰিছিল, তেওঁলোককো একো কোৱা নাছিলোঁ।\nমই তেওঁলোকক ক’লো, “আমি কেনে দুৰৱস্থাত আছোঁ, যিৰূচালেম কেনেকৈ উচ্ছন্ন হৈ পৰি আছে, আৰু তাৰ দুৱাৰবোৰ কেনেকৈ জুয়ে পুৰিলে, সেইবোৰ আপোনালোকে দেখিছে। আহক, আমি যিৰূচালেমৰ দেৱাল পুনৰ নিৰ্মাণ কৰোঁ, তেতিয়া আমি পুনৰ অপমানিত হ’বলৈ কোনো কাৰণ নাথাকিব।”\nমই তেওঁলোকক ইয়াকো ক’লো যে, “ঈশ্বৰৰ মঙ্গলময় হাত মোৰ ওপৰত আছে;” আৰু ৰজাই মোক যি কথা কৈছিল, সেই কথাও তেওঁলোকক জনালোঁঁ। তেওঁলোকে ক’লে, “আহক আমি নিৰ্ম্মাণ কাৰ্যৰ বাবে সাজোঁ হওঁহক।” সেয়ে তেওঁলোকে সেই উত্তম কাৰ্যৰ অৰ্থে নিজৰ হাত সবল কৰিলে।\nকিন্তু হোৰোণীয়া চনবল্লট,অম্মোনীয়া টোবিয়া দাস আৰু আৰবীয়া গেচমে এই কথা শুনি আমাক উপহাস কৰিলে; আৰু আমাক হেয়জ্ঞান কৰি ক’লে, “তোমালোকে কি কৰি আছা? তোমালোকে ৰজাৰ বিৰুদ্ধে বিদ্ৰোহ কৰিছা নে?”\nতেতিয়া মই তেওঁলোকক উত্তৰ দি ক’লো, “স্বৰ্গৰ ঈশ্বৰেই আমাক কৃতকাৰ্য কৰিব। আমি তেওঁৰ দাস আৰু আমি নিৰ্ম্মাণ কাৰ্য কৰিম। কিন্তু যিৰূচালেমত তোমালোকৰ ভাগ কি অধিকাৰ নাই আৰু যিৰূচালেমত ইতিহাসতো তোমালোকৰ কোনো স্বত্ব নাছিল।\nনেহেমিয়া 1 / নেহে 1\nনেহেমিয়া2/ নেহে 2\nনেহেমিয়া3/ নেহে 3\nনেহেমিয়া4/ নেহে 4\nনেহেমিয়া5/ নেহে 5\nনেহেমিয়া6/ নেহে 6\nনেহেমিয়া7/ নেহে 7\nনেহেমিয়া 8 / নেহে 8\nনেহেমিয়া9/ নেহে 9\nনেহেমিয়া 10 / নেহে 10\nনেহেমিয়া 11 / নেহে 11\nনেহেমিয়া 12 / নেহে 12\nনেহেমিয়া 13 / নেহে 13